Myanmar Youth Media Club - Facebook တင်ရန် ဓါတ်ပုံရိုက်နည်းများ\nPoorBest Facebook တင်ရန် ဓါတ်ပုံရိုက်နည်းများ\nSaturday, 25 June 2011 00:00\tWritten by amedeo\tThoughts_sec\t- Thoughts\tTwitterSocButtons v1.4\nFacebook ၏ အလှပဂေးများကို လိုက်လံငမ်းမောကြည့်ရှု ရာမှရလာသော ဓါတ်ပုံပညာရပ်ဆိုင်ရာဗဟုသုတများကို နောင် လာနောက်သား များ အတုယူနိုင်ရန် ဖော်ပြအပ်ပါသည်။- အသုံး အများဆုံးနည်းလေးကတော့ နှုတ်ခမ်းလေးကိုစူရင်စူ၊ ပါးလေးကိုဖောင်းရင်ဖောင်း၊ ဒါမှမဟုတ်ရင် လျှာကလေးကို တစ်လစ်တစ်လစ် လုပ်လိုက်ပါ။ ဒါမှမဟုတ်လည်း ၃ ခုလုံး ပြိုင်လုပ်ချင်လဲရပါတယ်။ ပိုလှချင်သေးတယ်ဆိုရင်တော့ လက်ညှိုးနဲ့ ပါး ဒါမှမဟုတ် နှုတ်ခမ်းလေးကို ထောက်လိုက်ပါ။ ပြီးတော့ ရိုးသားသယောင်ယောင် (သို့) အံသြသယောင်ယောင် (သို့) Feel တက်နေသယောင်ယောင် မျက်နှာပေးလုပ်ချင်လဲ ရပါတယ်။ စိတ်ကျေနပ်ပြီဆိုရင်တော့ Camera မီးကျွမ်းအောင် ရိုက်လို့ရပါပြီ။ ဒီရုပ်ဒီရည်နဲ့ ပုံ ၁၀၀ ရိုက်ရင် ၁ ပုံတော့လှမှာပဲ။ အင်း၊ ကြိုက်တဲ့ ပုံရပြီဆိုရင်တော့ မြန်မြန်သာ Upload လုပ်ပေတော့။ အစ်ကိုကာလသားတွေ မြန်မြန်ငမ်းလို့ရအောင်။\n- နောက်တစ်နည်းကတော့ ကိုင်းထူထူနဲ့မျက်မှန်၊ ဒါမှမဟုတ် မှန်မပါတဲ့မျက်မှန်တပ်ပြီး ရိုက်နည်းပါပဲ။ ကိုင်းကအရောင်စုံဆိုရင် ပိုတောင် ကောင်းသေး။ ဘာကြောင့်ဒီနည်းကိုသုံးသင့်လဲဆိုရင် မျက်မှန်ကိုင်းကထူတော့ မျက်နှာပေါ်က တင်းတိပ်၊ ဝက်ခြံ၊ ကြက်ခြံတွေကို ဖုံးပြီးသား ဖြစ်သွားတာပေါ့ကွယ်။ ပြီးတော့ မျက်မှန်ကိုပဲ အာရုံရောက်နေကြတော့ ကိုယ်မလှတာလူသတိမထားမိဘူးပေါ့။ ဒါတောင်အဆင်မပြေသေးဘူး ဆိုရင်တော့ မျက်နှာတစ်ဝက်လောက်ဖုံးတဲ့ နေကာမျက်မှန်ကြီးတွေတပ်ပြီး ရိုက်လို့ရပါသေးတယ်။ အခြောက်ကြီးဆိုရင်တောင် ဘယ်သူမှ သိမှာမဟုတ်ဘူး။ ပြီးတော့ ပျားလိုလို၊ ယင်ကောင်လိုလို၊ ပုတုန်းလိုလိုနဲ့ လူတောင်ရှိန်သေး။\n- ပိုလှချင်ပါသေးတယ်ဆိုရင်တော့ ဟိုဂျပန်ကာတွန်းကားတွေထဲကလို မျက်ဆံကြီးကြီး အရောင်တောက်တောက်တွေနဲ့ မျက်ကပ်မှန်တွေတပ် ပြီး ရိုက်လို့ရပါသေးတယ်။ လန်းလွန်းလို့ ကိုယ့်ရုပ်ကိုယ်တောင် မှတ်မိမှာမဟုတ်ဘူး။ အဲဒီမျက်လုံးတွေကိုမှကြိုက်တဲ့ကောင်လေးနဲ့တွေ့လို့ ရည်းစားရရင်တော့မပူပါနဲ့။ မျက်ကပ်မှန်ကို အိပ်တဲ့အချိန်ကျမှချွတ်ပေါ့။ အိပ်တဲ့အချိန်ဆိုတော့သူလည်း မျက်လုံးကိုစိတ်ဝင်စားနိုင်တော့မှာ မဟုတ်ပါဘူး၊ (တစ်ခြားစိတ်ဝင်စားစရာတွေရှိတာကိုး)။ အော်၊ ပြီးတော့ မျက်လုံးကြီးကြီးနဲ့တော့လှချင်တယ်၊ ဒါပေမယ့် မျက်ကပ်မှန်မတပ် ချင်ဖူးဆိုလဲ နောက်တစ်နည်းရှိသေးတယ်။ အိမ်မှာသကြားရှိတယ်ဟုတ်? အင်း၊ အဲဒီသကြားကို လက်ဘက်ရည်ဇွန်းတစ်ဇွန်းလောက်ခပ်ပြီး စားပွဲပေါ်မှာတင်၊ ပြီးရင် ဘူးအလွတ်တစ်လုံးနဲ့ စောင့်နေ။ ခဏနေ ပုရွက်ဆိတ်တွေလာလိမ့်မယ်။ သူတို့ကိုဘူးနဲ့ဖမ်းပြီး တစ်နေ့တစ်ဘူးမှီဝဲဗျ။ ဘာကောင်းလဲဆိုတော့ မသိဘူးလေ၊ လူကြီးတွေပြောတာက ပုရွက်ဆိတ်စားရင် မျက်လုံးပြူးတယ်ဆို။\n- နောက်ထပ်တစ်နည်းကတော့ အိမ်မှာ မွှေးပွရုပ်တွေရှိရုံနဲ့တင် အလုပ်ဖြစ်ပါတယ်။ လုပ်ရမှာကတော့ ညဝတ်အင်္ကျီကိုဝတ်၊ ပြီးတော့ဆိုဖာ၊ ဒါမှမဟုတ်လည်း ကုတင်ပေါ်မှာထိုင်၊ အရုပ်ကလေးကို ချစ်စဖွယ်ပိုက်ပြီး အိမ်ကလူတစ်ယောက်ယောက်ကို Camera သာပေးလိုက်ပါ။ ဒါဆိုရင်တော့ သင်ဟာ တကယ့်ချစ်စရာ့အရွယ် နို့နံ့တောင်မစင်သေးတဲ့ကလေးမငယ်စတိုင် ဓါတ်ပုံတစ်ပုံရဲ့ ဂုဏ်ယူဖွယ်ပိုင်ရှင်ဖြစ်သွားပါပြီ။ သူများတွေလည်း ဂုဏ်ယူလို့ရအောင် Facebook မှာ တင်ဖို့မမေ့နဲ့အုံးနော်။\n- တကယ်လို့ Cute ဖြစ်တာမကြိုက်ပဲ ပူစပ်ပူလောင် Hot & Sexy ကို ကြိုက်တယ်ဆိုရင် ပထမဆုံး Stocking တစ်ထည်ရှာပါ၊ အပေါက်တွေ ပါရင်တော့ ပိုကောင်းတာပေါ့။ ပြီးတော့အခုဝတ်နေတဲ့အင်္ကျီထက် ၄ ဆိုဒ်လောက်သေးတဲ့အင်္ကျီကိုရှာပါ။ အဲဒါတွေဝတ်ဆင်လိုက်ရင်တော့ မယ်စကြာဝဠာရှူံးလောက်တဲ့၊ ကိုယ့်မှာရှိနေမှန်းတောင်မသိပဲနဲ့ ငုပ်လျှိုးနေခဲ့တဲ့ ကျပ်ထုပ်တင်းရင်းနေတဲ့အလှတွေ ပေါ်ထွက်လာပါလိမ့်မယ်။ ဓါတ်ပုံရိုက်ရင်လည်း ဒီအလှတွေပေါ်အောင်လို့ Camera ကို အပေါ်ကနေချိန်ပြီးရိုက်ပါ။ ရှုခင်းကောင်းတာပေါ့။ ဒါမှမဟုတ်ရင်လည်း မှန်ထဲ ကနေတစ်ဆင့် Angle ပေါင်းစုံကနေစမ်းပြီးရိုက်ကြည့်လိုက်ပါ။ ကိုယ့်ပုံကိုယ်ပြန်ကြည့်ပြီး ကိုယ်ကိုတိုင်တောင် မရိုးမရွဖြစ်လာပြီဆိုရင်တော့ သင်ဟာနောက်ထပ်ဂုဏ်ယူဖွယ်ရာ ကောက်ညှင်းထုပ်ဓါတ်ပုံ၏ ပိုင်ရှင်ဖြစ်သွားပြီဆိုတာ သိရှိလိုက်ပါတော့။ ပြီးတော့ဒီနေရာမှာ ယူတတ်ရင် ရမယ့် အခွင့်အရေးလေးတစ်ခုရှိပါသေးတယ်။ အဲဒါကတော့ Camera အစား Phone နဲ့ဓါတ်ပုံရိုက်တာပါပဲ။ မှန်ထဲမှာရိုက်တာဆိုတော့ ဓါတ်ပုံထဲမှာ သင့် Phone လဲပါလာမယ်လေ။ သင့်၏ တန်ဖိုးကြီးပြီး ဖန်ရှင်စုံပေသော iPhone 10Gs (သို့) HTC Superhero OMFG! (သို့) Sony Ericsson Zeperia Z20 (သို့) Nokia N-Gazillion အစရှိသော အမျိုးကောင်းသား/သမီး Handset တို့ကို အသင်၏ခန္ဓာကိုယ်အလှ နောက်ခံထားကာ တစ်ကမ္ဘာလုံးက မနာလိုအားကျကြောင်းငှာ ကြွားဝါပြသခွင့်ရမည့်အရေး ဤနှယ်ကောင်းမွန်သော အခွင့်အရေးထူးကြီးအား အဘယ်မှာတွေ့ရပါညားအံ့။ ထို့ကြောင့်ဤအခွင့်အရေးထူးကြီးအား လက်မလွတ်ရလေအောင် အမိအရယူပါလေ။\n- ဒီလိုအံ့မခန်းဓါတ်ပုံတွေရိုက်မယ်ဆိုရင် Setting ကောင်းကောင်းလိုပါတယ်။ Facebook မှာ popular ဖြစ်နေတဲ့နေရာတွေကတော့ Photo studio၊ ပန်းခြံပေါင်းစုံ၊ အဆောက်အဦးများ၏ အပေါ်ဆုံးထပ်၊ အင်တာနက်ဆိုင်၊ hotel & restaurants တွေမှာရှိတဲ့ ကျွန်တော့်အခန်းထက် တောင်ကောင်းတဲ့ အဆင့်မှီအိမ်သာကြီးများ၊ ပြီးတော့ အိပ်ခန်း၊ ရေချိုးခန်း အစရှိသဖြင့်ပါပါတယ်။ ကိုယ်ဥာဏ်ရှိရင်ရှိသလောက် ဆန်းသစ် တီထွင်ရိုက်ကူးလို့ရတဲ့အတွက် အကျယ်တဝင့် မညွှန်ကြားတော့ပါဘူး။- နောက်ဆုံးအနေနဲ့ ဓါတ်ပုံရိုက်ပြီးလို့ Profile Picture တင်တော့မယ်ဆိုရင်တော့ photo frame၊ ဒါမှမဟုတ် စာလေးတွေ၊ အသည်းပုံလေး တွေမပါရင်မပြီးပါဘူး။ တွေ့ရတတ်တဲ့ စာလေးတွေကတော့ "ZOMG I’m sO fUCkiNg CuTE!!!!!1122@@", "I miss you so much that I'm posting my cute/revealing photos on Facebook", "I am so hot I'm jealous of myself", "Your boobs are smaller than mine bwaa haa haa" အစရှိသဖြင့်ဖြစ်ပါတယ်။ ကဲ...ပြင်ဆင်မှုတွေအားလုံး ပြီးပြည့်စုံသွားရင်တော့ Facebook ပေါ်ကို တင်လို့ရပြီပေါ့နော်။ တင်ပြီးတဲ့အခါကျရင် မတော်တဆ Home Page မှာပဲဖြစ်ဖြစ်၊ Recent Posts မှာပဲဖြစ်ဖြစ် တစ်ချို့တစ်ချို့သောလူတွေက မကြည့်မိဘဲ ဖြစ်သွားရင် ကိုယ်အပင်ပန်းခံ ဓါတ်ပုံရိုက်ထားရတာတွေ၊ ပြင်ဆင်လိုက်ရတဲ့အချိန်တွေ အလကားဖြစ်သွားမှာပေါ့။ အဲလိုမဖြစ်အောင် ကြိုတင်ကာကွယ်တဲ့အနေနဲ့ သင့် Photo ကို တင်လိုက်ပြီးတာနဲ့ သင့် Friends List ထဲက သိတဲ့သူကော၊ မသိတဲ့သူကော၊ မသိတသိသူကော၊ မသိသိတသိသိသူတွေကော အားလုံးကိုသာ Tag လုပ်လိုက်ပါ။ သင့် Photo အောက်မှာ Comment လေးတွေကို ဝေေ၀ဆာဆာ တွေ့ရပါ လိမ့်မယ်။\nအထက်ပါညွှန်ကြားချက်တွေကို လိုက်နာခဲ့မယ်ဆိုရင်တော့ သင်ဟာ Friends ရာ၊ ထောင်ချီပိုင်ဆိုင်တဲ့ Facebooker တစ်ယောက်အဖြစ်ကို မကြာမီရောက်ရှိပါတော့မယ်။ အဲဒီ Friends တွေထဲမှာ ပုရိသတွေကတော့ 99.9999999999% ဆိုတာ ပြောစရာလိုမယ်မထင်ပါဘူး (အဲဒီလို ဖြစ်အောင် လုပ်ထားတာပဲ ဟာပဲ ဟာပဲ ဟာကို)။ထပ်ပြီးဂုဏ်ယူစရာကတော့ သင်ဟာဒီပုရိသတွေရဲ့ comment တွေနဲ့ ချီးမြောက်မှုတွေကြားမှာ မျက်နှာပန်းပွင့်လန်းလာတော့မှာ မလွဲဧကန် ပါပဲ။ အဲဒီလိုချီးကျူးဂုဏ်ပြုမှုတွေကို ကြိုတင်ခံစားလို့ရအောင် comment နမူနာလေးတွေကို ကျွန်တော့်ရဲ့မှတ်ချက်လေးတွေနဲ့အတူဖော်ပြ ပေးပြီး ဒီ Guide ကို နိဂုံးချုပ်အပ်ပါတယ်။• "လန်းတယ်နော်" (“ဟုတ်၊ ကျေးဇူးနော်”) • "so beauty" (English လိုပြောပြီးအထင်ကြီးလဲခံချင်သေး၊ Grammar ကလဲမပိုင်) • "စားချင်စရာကြီး" (အတော်ပဲ toilet က flush လုပ်လို့မရတာနဲ့) • “ဘယ်လိုကြည်ကြည် အမြဲလှတယ်” (မြန်မာစာလုံးတောင် မှန်အောင်မပေါင်းဘူး) • သြော်--- သဘာဝတရားကို ပိုပြီးပြည့်စုံလှပသွားအောင် လှပနေသူပါလားနော် (“သဘာဝတရားကို အကျည်းတန်အောင် ပေါရဲသူပါလား နော်”) • _____ ရဲ့ပါးပေါ်က မှဲ့လေးဖြစ်ချင်လိုက်တာ (“ဟင့်အင်း၊ ကျွန်မကမှဲ့ရုပ်ဆိုးကြီးလိုချင်ဘူး”) • ကြည့်ကောင်းလို့ ______ ရဲ့ ပုံကို desktop မှာတင်ထားလိုက်ပြီ (“ရှင့် PC က Core i7 မဟုတ်ရင်တော့ sorry ပဲ) • BeeeeeeeeeeeeeeOoooooooooooooTeeeeeeeeeeeeeeeeeeeeFuuuuuuuuuuuuuuuuuuuLLLLLLLLLLLLLLLLLL!! ;) (“Sorry but I don’t talk to people who have trouble spelling.”) ကဲ... တော်လောက်ပါပြီ၊ ဆက်ရေးလို့ကတော့ပြီးမှာမဟုတ်ဘူး။ ဒါတောင်ဒီ comment တွေက တစ်ယောက်ထဲဆီကယူထားတာ၊ ဘယ်သူလဲ ဆိုတာတော့ပြောပြဘူး :PDisclaimer: ဤဆောင်းပါးကို မည်သူတစ်ဦးတစ်ယောက်ကိုမျှ နာကျင်ထိခိုက်စေလိုသော ရည်ရွယ်ချက်ဖြင့် ရေးသားခြင်းမဟုတ်ပါ။ အပျော် သဘောဖြင့်သာ ရည်ရွယ်ပါသည်။ တိုက်ဆိုင်မှုမရှိက ခွင့်လွှတ်စေလိုပါသည် :P ပုံChilly Chan Written By | Chilly Chan\nEdited By | ^AnGeL^\nဒီဆောင်းပါးလေးကိုတော့ Facebook မှာ ဖတ်လိုက်မိပြီး သဘောကျတာနဲ့ ရေးထားတဲ့သူကို အသိပေးပြီးတော့ တွေးမိသမျှထဲမှာ MYMC ပရိသတ်တွေ ရယ်ရယ်မောမော ဖတ်လို့ရအောင် ပြန်တင်ပေးလိုက်တာပါ။ စာရေးသူနဲ့ခွင့်ပြုချက်နဲ့ မူရင်းကိုတော့ အနည်းငယ်ပြန်ပြင်ထား ပါတယ်။ ရေးတဲ့သူကလည်း ဘယ်သူ့ဘယ်သူကိုမှ ထိခိုက်အောင်ရေးထားတာ မဟုတ်သလို MYMC အနေနဲ့လည်း အပျော်သဘောသက် သက်ပဲ ရည်ရွယ်ထားပါတယ်။ ဘာပဲဖြစ်ဖြစ် ဖတ်ကြည့်ပြီးလို့ စိတ်ထဲမှာခံစားချက်တစ်ခုခု ပေါ်လာခဲ့ရင်တော့ စာရေးသူအတွက် အားဆေး အနေနဲ့ အောက်မှာတစ်ခုခု ရေးခဲ့ပေးပေါ့နော်။\nContent View Hits : 8505073


အစိုးရနှင့် KIO ထပ်မံတွေ့ဆုံ၊ ကွဲလွဲချက်များ ညှိရဦးမည်\nHome ကြားဖြတ်ရွေးကောက်ပွဲ စီးပွားရေးသတင်း ဆောင်းပါး မြန်မာနှင့် လာဘ်ပေးလာဘ်ယူ သတင်းပြည်တွင်းသတင်း ဒေသန္တရသတင်း ပြည်သူ့အသံ ကမ္ဘာ့သတင်း ကြားဖြတ်နှင့် သတင်းအကျဉ်း ရသသတင်း နာရေးသတင်း အားကစားသတင်း အမှားပြင်ဆင်ချက် အင်တာဗျူး အထူးကဏ္ဍပြည်သူ့စစ်သား သုတေသနနာဂစ် ၁ နှစ်ပြည့် အမေရိကန် ပေါ်လစီနှင့် မြန်မာရေးရာ ကမ္ဘာ့ ဘဏ္ဍာရေး အကျပ်အတည်း ၈ လေးလုံး အထူး အာဇာနည်နေ့အထူး အမေဒေါ်အမာ အထူး ဆန္ဒခံယူပွဲအထူး ကမ္ဘာ့ဖလား ၂၀၁၀ မြစ်ဆုံ ရေကာတာ ၂၀၁၀ ရွေးကောက်ပွဲရွေးကောက်ပွဲ သတင်းဖြစ်စဉ်များ ရွေးကောက်ပွဲတွင်း တင်ဆက်မှု ရွေးကောက်ပွဲ ဝင်လိုသူများ ရွေးကောက်ပွဲ မဝင်သူများ ပါတီအကြောင်း သိကောင်းစရာ ရွေးကောက်ပွဲ အထူး လွတ်မြောက်မှုသို့ သိုမှီးရာရန်ကုန်နှင့်မုန်တိုင်း မြန်မာပြည်နှင့် သက်ဆိုင်သော ကြေးနန်းများ အိုဘားမား မြန်မာ ခရီးစဉ် အာဘော်နှင့်အမြင်ဆောင်းပါး အယ်ဒီတာ့ထံပေးစာ အယ်ဒီတာ့အာဘော် သဘောထားအမြင် ညွှန်းဆိုရာ ရသဘဏ်တိုက်ကဗျာ ပြဇာတ် စာအုပ်စင် ရုပ်ရှင် ခရီးသွားဆောင်းပါး မားလ်တီမီဒီယာဗီဒီယို Photo EssayPhoto Essay. ဓါတ်ပုံ ကာတွန်း ဂျာနယ် မဇ္ဈိမ ရေဒီယို မဇ္ဈိမတီဗီRFA & Mizzima TV Voter Voices Mizzima TV Weekly: Business News ကြေညာချက် Home > သတင်း > ဒေသန္တရသတင်း > အစိုးရနှင့် KIO ထပ်မံတွေ့ဆုံ၊ ကွဲလွဲချက်များ ညှိရဦးမည်\nအစိုးရနှင့် KIO ထပ်မံတွေ့ဆုံ၊ ကွဲလွဲချက်များ ညှိရဦးမည်\tဖနိဒါ\t| ကြာသပတေးနေ့၊ မတ်လ ၀၈ ရက် ၂၀၁၂ ခုနှစ် ၂၀ နာရီ ၃၄ မိနစ်\tချင်းမိုင်(မဇ္စျိမ) ။ ။ ကချင်လွတ်မြောက်ရေးအဖွဲ့ KIO နှင့် အစိုးရအကြား ကြာသပတေးနေ့ တရုတ်နိုင်ငံရွှေလီမြို့တွင် တွေ့ဆုံ ဆွေးနွေးမှု ပြန်လည် စတင်နိုင်ခဲ့သော်လည်း အစိုးရ၏ ငြိမ်းချမ်းရေး ဖော်ဆောင်မည့် လမ်းစဉ်မှာ ၎င်းတို့လမ်းစဉ်နှင့် ကွဲလွဲနေကြောင်း KIO က ပြောဆိုလိုက်သည်။“သမ္မတ ဦးသိန်းစိန်ပြောတာက အားလုံး လွှတ်တော်ထဲကနေပဲ ကိုယ်စားလှယ်အနေနဲ့ အဆုံးသတ်မယ် ဆိုတာမျိုးပြောထားတယ်။ ဒါက တိုင်းရင်းသားတွေ လိုချင်တဲ့သဘောနဲ့ ဆန့်ကျင်ဘက် လမ်းကြောင်း ဖြစ်နေတယ်”ဟု KIO ပြောရေးဆိုခွင့်ရသူ ဦးလနန်က မဇ္ဈိမသို့ ပြောသည်။သမ္မတ ဦးသိန်းစိန် ၏ ထာဝရငြိမ်းချမ်းရေး အဆင့်သုံးဆင့်နှင့် KIO ၏ အဆင့်သုံးဆင့် ကွဲလွဲနေခြင်းကို ရည်ညွှန်း ပြောဆိုလိုက်ခြင်း ဖြစ်သည်။သမ္မတ ဦးသိန်းစိန် က ထာဝရ ငြိမ်းချမ်းရေးအတွက် အဆင့်သုံးဆင့် ချမှတ်ထားရာတွင် ပြည်နယ်အဆင့် အပစ်အခတ်ရပ်ဆိုင်းပြီးနောက် နိုင်ငံရေးပါတီများ ထူထောင်ပြီး လွှတ်တော်ထဲ ဝင်ရောက်၍ ဖွဲ့စည်းပုံ အခြေခံ ဥပဒေ ပြင်ဆင်သွားရန် ဖြစ်သော်လည်း KIO ကမူ ငြိမ်းချမ်းရေး ဆွေးနွေးမှုအတွက် သီးခြား အဆင့်သုံးဆင့် အဆိုပြုချက်တခု ချမှတ်ထားပြီး ၎င်းအတိုင်း ဆက်လက်ဆွေးနွေးသွားမည်ဟု KIO ဒု စစ်ဦးစီးချုပ် ဗိုလ်မှူးချုပ် ဂွမ်မော်က ပြောသည်။“ကျနော်တို့ ဇန်နဝါရီလမှာ တင်ပြထားတဲ့ proposal ရှိပါတယ်။ အဲဒီအပေါ်မှာပဲ ကျနော်တို့ထပ်ပြီး ဆွေးနွေးဖို့ပြင်ဆင်ထားတာပါ”ဟု ပြောသည်။KIO ၏ ဇန်နဝါရီ အဆိုပြုချက်အရ နိုင်ငံရေး ဆွေးနွေးမှုများအားလုံး၏ ပဏာမ ဆွေးနွေးမှုတွင် နှစ်ဖက် တပ်စခန်း များကိစ္စ သဘောတူညီသည်အထိ ဆွေးနွေးသွားမည်။ ထို့နောက် တိုင်းရင်းသား ခေါင်းဆောင်အားလုံးနှင့် အစိုးရတို့ ပင်လုံညီလာခံကဲ့သို့ ညီလာခံတရပ် ခေါ်ယူဆွေးနွေးပြီး သဘောတူညီချက်တခု အတည်ပြု ချမှတ်ရန်ဖြစ်သည်။ ထိုသဘောတူညီချက်များအား အစိုးရနှင့် ပညာရှင်များ၊ တိုင်းရင်းသားခေါင်းဆောင်များက အကောင်အထည်ဖော်ရန်ဖြစ်ကြောင်း ပါရှိသည်။ကြာသပတေးနေက တရုတ်နိုင်ငံ ရွှေလီမြို့တွင် Jing Chent ဟိုတယ်၌ နေ့လည် ၁၂း၄၅ နာရီမှ ညနေ ၄းဝဝ နာရီထိ နှစ်ဘက် တွေ့ဆုံ ဆွေးနွေးခဲ့သော်လည်း ဆုံးဖြတ်ချက် တစုံတရာ မချနိုင်သေးဘဲ သောကြာနေ့ နံနက် ၉ နာရီတွင် ဆက်လက် ဆွေးနွေးကြမည် ဖြစ်ကြောင်း ဗိုလ်မှူးချုပ် ဂွမ်မော် က ပြောသည်။ ယခုတွေ့ဆုံဆွေးနွေးမှုမှာ ပြီးခဲ့သည့်ဇန်နဝါရီလအတွင်းက နှစ်ဘက်တွေ့ဆုံရာတွင် KIO ဘက်က တောင်းဆိုခဲ့သည့် အချက်သုံးချက်အပေါ် မူတည်၍ ဆွေးနွေးခဲ့ခြင်းဖြစ်ပြီး အစိုးရဘက်မှ ဦးအောင်သောင်းနှင့် ဦးသိန်းဇော် အပါအဝင်ပြည်ထောင်စု ငြိမ်းချမ်းရေး ကိုယ်စားလှယ်အဖွဲ့နှင့် KIO ပညာရေးတာဝန်ခံ ဦးဆွမ်းလွတ်ဂမ် ဦးဆောင်သည့် ၆ ဦးပါ ကိုယ်စားလှယ်အဖွဲ့တို့ တွေ့ဆုံကြခြင်း ဖြစ်သည်။ငြိမ်းချမ်းရေး ဆွေးနွေးမည့်ရက် မတိုင်မီတရက်အလို ဗုဒ္ဓဟူးနေ့အထိ က KIO ၏ တပ်မဟာ (၂) လက်အောက်ခံ တပ်ရင်း (၅) နယ်မြေအတွင်း အစိုးရ၏ တပ်ဖွဲ့များ ထိုးစစ်ဆင်များမှု ရှိနေသည်ဟုလည်း ဦးလနန်က ပြောသည်။ KIO နှင့် ယခင်စစ်အစိုးရအကြား ၁၉၉၄ ခုနှစ်မှ စတင်၍ အပစ်အခတ် ရပ်စဲခဲ့သော်လည်း ၂ဝ၁၁ ဇွန်လမှစ၍ တိုက်ပွဲများ ပြန်လည် ဖြစ်ပွားခဲ့သည်။\nWe have 65 guests online\twww.bysjl.com\t© Copyright 1998 - 2012 Mizzima News. All Rights Reserved


နို့သီးခေါင်း နာကျင်ခြင်း | Dr Myanmar | Myanmar Medical Website\nအမျိုးသမီးတွေမှာ နို့သီးခေါင်းလေးတွေ နာကျင်နေရခြင်းဟာ အဝတ်လျှော်ဆပ်ပြာနဲ့ ဓာတ်မတည့်လို့ ဒါမှမဟုတ် အတွင်းခံ ကြပ်နေ၊ ချောင်နေလို့ စတဲ့ သာမန်အကြောင်းတွေကြောင့် ဖြစ်နိုင်သလို ပုံမှန်လူတွေမှာလည်း ဓမ္မတာလာနေစဉ်၊ ကိုယ်ဝန်ဆောင်နေစဉ်၊ နို့တိုက်နေစဉ်တွေမှာ နာတတကြပါတယ်။ ဒါပေမဲ့ တစ်ခါတလေမှာ ပိုးဝင်ခြင်းနဲ့ ကင်ဆာရောဂါတွေမှာလည်း နာတတ်သေးတာမို့ အကြာင်းအရင်းကို သေချာသိလေအောင် ဆရာဝန်နဲ့ ပြသသင့်ပါတယ်။\nအကြောင်းရင်းရာ မတူသလို နာပုံနာနည်းကလည်း မတူပြန်ပါဘူး။ တချို့တွေမှာ ထိလိုက်တိုင်း နာကျင်နေပြီး တစ်ချို့တွေမှာ စူးခနဲ စူးခနဲ နာကျင်တတ်ပါတယ်။ တချို့တချို့တွေမှာတော့ နာတာအပြင် ယားယံတတ်ပါသေးတယ်။\nနို့သီးခေါင်း ဘာကြောင့်နာကျင်ရတယ်ဆိုတဲ့ အကြောင်းအရင်းတွေကို ဖော်ပြလိုက်ရပါတယ်။\nနို့သီးခေါင်းတွေ နာကျင်စေရတဲ့ အဓိကအကြောင်းအရင်းတွေထဲမှာ ပွတ်တိုက်မှုများတာလည်း ပါဝင်ပါတယ်။ ပြေးခြင်း၊ ရေလွှာလျောစီးခြင်း၊ ဘတ်စကတ်ဘောဆော့ခြင်း စတဲ့ လှုပ်ရှားမှုတွေမှာ ရှပ်အင်္ကျီတွေ၊ မတော်တဲ့ အတွင်းခံတွေနဲ့ ပွတ်တိုက်မိမှုတွေကြောင့် နာလာတတ်ပါတယ်။\nဒီလိုပွတ်တိုက်မှု များလာတဲ့အခါ နာကျင်လာတတ်တဲ့အပြင် အသားတွေခြောက်ပြီး ကွဲအက်လာတတ်ပါတယ်။\nအချိန်ကြာကြာ လေ့ကျင့်ခန်းလုပ်လေလေ ပွတ်တိုက်မှု ပိုများပြီး ပိုနာလာလေလေ ဖြစ်တာကြောင့် နို့သီးခေါင်းမှာ တိတ်ကပ်ပြီး လုပ်တာမျိုးဖြစ်ဖြစ် ပိုဂရုစိုက်ပြီး လုပ်သင်ပါတယ်။\nနို့သီးခေါင်းမှာ ပွတ်တိုက်မှုတွေကြောင့် အနာတရဖြစ်နေတာ၊ ဓာတ်မတည့်မှုတွေ ဖြစ်နေတာ၊ အက်ကွဲနေတာ၊ သွေးထွက်နေတာတွေ ရှိနေရင် ပိုးဝင်နှုန်း ပိုများနိုင်ပါတယ်။ နို့တိုက်မိခင်တွေမှာလည်း ပိုးဝင်နိုင်ပါသေးတယ်။\nဒီလို မှိုပိုးဝင်တဲ့အခါ နို့သီးခေါင်းဟာ ပူပူကြီးဖြစ်ပြီး စူးခနဲ စူးခနဲ နာတတ်တဲ့အပြင် ပန်းဆီရောင်တောင်တောက် အရောင်ရဲနေတတ်ပါတယ်။ သားမြတ်နားတစ်ဝိုက်မှာလည်း နီရဲပြီး အဖတ်တွေ ကွာနေနိုင်ပါတယ်။\nနေ့စဉ်သုံးစွဲနေတဲ့ ပစ္စည်းတွေနဲ့ မတည့်တဲ့အခါ အရေပြားတွေ နာကျင်ရောင်ရမ်းပြီး အက်ကွဲကွာလာတာ၊ အရည်ကြည်ဖု ထလာတာမျိုးတွေ ဖြစ်လာတတ်ပါတယ်။ ဒါတွေအပြင် ကုတ်မလောက်အောင် ယားယံတာတွေနဲ့ အနီကွက်အင်ပြင်တွေ ထလာတာမျိုးတွေလည်း ဖြစ်နိုင်ပါသေးတယ်။\nနဂိုက ဓာတ်မတည့် အရေပြား ရောင်ရမ်းတတ်သူတွေမှာ ပိုဆိုးလာစေတာတွေ ဖြစ်နိုင်ပါတယ်။ ဒီလိုဖြစ်စေတတ်တဲ့ အသုံးအဆောင်တွေကတော့ -\n● မုတ်ဆိတ်၊ နှုတ်ခမ်းမွေးရိတ် ခရင်မ်\n● အဝတ်အစားတွေ စတာတွေပဲ ဖြစ်ပါတယ်။\nသာမန် ဓာတ်မတည့်မှုတွေအတွက် အရောင်ကျဆေး လိမ်းရုံနဲ့ သက်သာနိုင်ပေမယ့် ပိုပိုပြီး နီရဲလာတာ၊ ပိုပြန့်လာတာနဲ့ ဆေးလိမ်းရုံနဲ့ မသက်သာနိုင်တဲ့အခါမျိုးတွေမှာ ဆရာဝန်နဲ့ တိုင်ပင်ဆွေးနွေးသင့်ပါတယ်။\nအမျိုးသား၊ အမျိုးသမီး အတူနေတဲ့အခါမှာလည်း ပွတ်တိုက်မှုတွေကြောင့် နာတတ်ပါသေးတယ်။ နာကျင်တာဟာ အချိန်အတန်ကြာ အနားပေးလိုက်ရင် သက်သာသွားမှာပါ။ နောက်ပိုင်းမှာ ထပ်မဖြစ်အောင်လည်း အစိုထိန်းခရင်မ်တွေ လိမ်းပေးခြင်းဖြင့် ကာကွယ်နိုင်ပါတယ်။\nအမျိုးသမီးတစ်ယောက်ရဲ့ လစဉ် ဓမ္မတာစက်ဝန်းကြောင့်လည်း ရင်သားနဲ့ နို့သီးခေါင်းတွေ နာကျင်တတ်ပါတယ်။ ဓမ္မတာ မစခင် ရက်အနည်းငယ်လောက်မှာ Estrogen နဲ့ progesterone ဓာတ်တွေ မြင့်တက်လာတဲ့အတွက် ရင်သားမှာ အရည်တွေ ပိုစုလာပြီး ရင်သားတင်းရောင် လာတတ်ပါတယ်။\nရာသီ စတဲ့အခါ နာတာ သက်သာသွားတတ်ပြီး အကယ်၍ မသက်သာဘဲ တောက်လျှောက် နာနေတယ် ဆိုရင်တော့ ဆရာဝန်နဲ့ ပြသသင့်ပါတယ်။\nကင်ဆာရောဂါတွေဟာ ပုံမှန်ဆိုရင် မနာမကျင်တတ်ပေမယ့် တချို့တွေမှာ နို့သီးခေါင်း နာကျင်မှုတွေနဲ့ လာတတ်ပါတယ်။ ဒါပေမဲ့ ကင်ဆာကြောင့်ဖြစ်တဲ့ နာကျင်မှုဟာ ရင်သားတစ်ဖက်၊ နို့သီးခေါင်းတစ်ဖက်မှာပဲ နာကျင်တတ်ပါတယ်။\nPaget's Disease လို့ခေါ်တဲ့ နို့သီးခေါင်းမှာ ဖြစ်တတ်တဲ့ ကင်ဆာရောဂါတစ်မျိုးဟာ ရှားပါးပေမယ့် အခြားရင်သားကင်ဆာများနဲ့ တွဲဖက်ပြီး ဖြစ်တတ်ပါတယ်။ ဒီလို Paget's Disease နို့သီးခေါင်းကင်ဆာနဲ့ ရင်သားကင်ဆာရောဂါ ရှိသူတွေမှာ -\n● နို့သီးခေါင်း အထဲဝင်သွားခြင်း\n● အရည်ဝါဝါ (သို့မဟုတ်) သွေးရောင်များ ထွက်ခြင်း\n● ယားယံခြင်း၊ ကျဉ်ခြင်း\n● နို့သီးခေါင်းနဲ့ သားမြတ်တစ်ဝိုက်မှာ အရေပြားတွေ နီရဲခြင်း၊ အရေပြားလန်ခြင်း၊ ကွာကျခြင်း စတဲ့ လက္ခဏာရပ်တွေ ဖြစ်နိုင်ပါတယ်။\nဒီရောဂါတွေကို သေချာအဖြေထုတ်နိုင်ဖို့ အသားစယူ စစ်ဆေးကြည့်ရပါမယ်။ ဒါကြောင့် ရှားပါးပေမယ့် ရောဂါလက္ခဏာတွေ တူနေခဲ့ရင် ဖြစ်နိုင်တာကြောင့် ဆရာဝန်နဲ့ ပြသတိုင်ပင်ဖို့ လိုပါလိမ့်မယ်။\n7. ကိုယ်ဝန်ဆောင်ချိန် နာကျင်ခြင်း\nကိုယ်ဝန်ဆောင်ချိန်နဲ့ နို့တိုက်ချိန်တွေမှာလည်း နို့သီးခေါင်း နာကျင်တတ်ပါသေးတယ်။ ရင်သားတွေ တင်းနာလာပြီး နို့သီးခေါင်းနဲ့ သားမြတ်နားတစ်ဝိုက် အသားရောင်ရင့်လာပြီး အဖုသေးသေးလေးတွေ ပေါ်လာတတ်ပါတယ်။\nဒါကြောင့် ကိုယ်ဝန်ဆောင်ချိန်မှာ ကိုယ်နဲ့ ကွက်တိကျမယ့် ရင်သားထိန်း အတွင်းခံတွေ ဝတ်ဆင်ပေးခြင်းက ပွတ်တိုက်မှုကို လျော့ကျစေပြီး နာကျင်တာတွေကို သက်သာစေနိုင်ပါတယ်။ ညဘက်အိပ်ချိန်မှာလည်း ရင်သားထိန်းအတွင်းခံ ဝတ်ဆင်ပြီး အိပ်ခြင်းက အထောက်အကူ ပေးနိုင်သလို ကလေးမွေးပြီးချိန်ထိ နာကျင်မှုကို လျော့နည်းစေနိုင်ပါတယ်။\nနို့တိုက်မိခင်တွေမှာ နို့သီးခေါင်းတွေ နာကျင်ကိုက်ခဲတဲ့အခါ အအေးကပ်ခွာလေးတွေ ကပ်ခြင်းက သက်သာပျောက်ကင်းစေနိုင်ပါတယ်။\n>> ဆရာဝန်နဲ့ ဘယ်အချိန်မှာ ပြသင့်သလဲ?\nအများစုမှာ နို့သီးခေါင်းနာတာဟာ သာမန်အကြောင်းရင်းတွေကြောင့်သာ ဖြစ်တတ်ပြီး ဖြစ်စေတဲ့အကြောင်းကို ဖယ်ရှားကုသလိုက်ရင် ချက်ချင်းသက်သာသွားတတ်ပါတယ်။ ဒါပေမဲ့ ဒီလိုမပျောက်သွားဘဲ တောက်လျှောက် နာနေရင်တော့ ဆရာဝန်နဲ့ ပြသတိုင်ပင်သင့်ပါတယ်။


ဃိန် ….ဂိန်…..ကိန် | Myanmar Gazette News Media Forum Network\nHome » Creative Writing » ဃိန် ….ဂိန်…..ကိန်\nPosted by စိန်ကြက်ဆင် on Aug 3, 2012 in Creative Writing, My Dear Diary, Think Different | 20 comments\nဇာတ်လမ်း အစက ဒီလိုပါခင်ဗျ\nပြီးခဲ့တဲ့ တနင်္ဂနွေက ပန်းဆိုးတန်းတလျှောက် စာအုပ်တန်းတွေ ရောက်ဖြစ်ပါတယ်။ အကြောင်းအရင်းကတော့ အဖေ့အမွေ ဆက်ခံသူဆိုတော့ စာအုပ်လေးတွေ မွှေနှောက် ရှာဖွေ လှန်လှောဖတ် ကြိုက်ရင်လည်း ၀ယ်သိမ်းတဲ့ အကျင့်လေးကြောင့်ပါ။ နောင်အချိန်ရတော့လဲ ပြန်ဖတ်ဖို့ ကြိုတင်စုဆောင်းတဲ့ သဘောပါ။ ဘာမှ ထွေထွေထူးထူး ရှာမတွေ့တော့ စာအုပ်တိုက်တွေဘက် ခြေဦးလှည့်တာပေါ့ဗျာ။ အဲဒီကနေ စာပေနယ်ထဲရော အနုပညာနယ်ထဲပါ ညီအစ်ကို တစ်အုပ်ကြီးရှိတဲ့ အသောက်ဆြာ ဘော်ဒါက ဖုန်းဆက်လာတော့ နေမညိုသေးတာက တကြောင်းမို့ တီးဆိုင်လေးမှာ ဆုံကျရင်း ရောက်တတ်ရာရာ ပြောဖြစ်ကြပါတယ်။ ပြောကောင်းနေတုန်း ဟာသဘက်မှာ လူကောင်ကြီးကြီးနဲ့ အောင်မြင်နေသူ အစ်ကိုတယောက်က လှည်းတန်းဘက်လာဖို့ အကြောင်းပြောလာတော့ ကျနော်တို့ ၃ယောက်သား ရွေ့ကျလေသတည်းပေါ့ သူက လူကသာ ဟာသလုပ်နေတာ စာရေးစာဖတ်ပါ ကိုယ်တိုင်ရော မျိုးရိုးပါ ကောင်းကြသူတွေလေ လေးလဲ လေးစားအပ်သူပါ။အရင်က ကြုံတောင့်ကြုံခဲ ခုလိုလူစုံရင် ကျနော်က အငယ်ဆုံးနဲ့ အကဲဆုံးမို့ ရှေးဟောင်းနှောင်းဖြစ်တွေ ပြောကျမို့ အမှတ်တရနဲ့ သွားလေသူ ၅၀ကျော်လေးကို သတိရလိုက်ပါသေးတယ်။ အခုခေတ်က ၅၀ကျော်ရင် အဘခေါ်နေရတဲ့ ခေတ်မို့ သူနဲ့ ဟာသသရုပ်ဆောင် အာနိုးကြီးဆို အဘကြီးလို့တောင် ခေါ်ရမလို ဖြစ်နေပါပီ။ အင်းလေ ကျနော်တောင် ကိုယ့်ထက် ၈နှစ်လောက်ကြီးတဲ့ ၃၀ကျော်တွေကို ဦးလေးလို့ လိုက်ခေါ်နေတတ်တာကိုး ဒါနဲ့ လှည်းတန်းရောက်တော့ အနှီပုဂ္ဂိုလ်က ” ညီလေး မင်းရောင်းစားခဲ့တဲ့ စာအုပ်တွဲလိုမျိုး အကိုဟိုတနေ့က ရေရွှင်လို့ ပြန်ဝယ်ထားတာတဲ့”။ စာအုပ်က မြန်မာ့စွယ်စုံကျမ်းပါ အတွဲ၁ကနေ၁၅ထိ အစုံပါ အတော်တန် လတ်ပါသေးတယ် ကြိုက်ရောင်း ကြိုက်ဝယ်မို့ ၆သိန်းခွဲပေးရပါတယ် ကျနော် ၉၅လောက်တုန်းက ရူးမိုက်ပီးတန်ဖိုးဆိုတာ နားမလည် ၄၅၀၀နဲ့ ရောင်းစားပစ်ခဲ့တာပါ။ ဒါတောင် ၁ကနေ၈အထိဘဲ ရှိပါသေးတယ်။ အဖေ့မှာ စွယ်စုံကျမ်း အပြည့်တစ်စုံနဲ့ တွဲပျက်(ကျနော် ရောင်းစားခဲ့သော)တ၀က်ရှိပါတယ်။ အဲ့တုန်းကရောင်းလို့ရတဲ့ ပိုက်ဆံကို ကျိုက်ထီးရိုး ဘုရားဖူးထွက် ပါသမျှ အပြောင် ရွှေသင်္ကန်းလှူခဲ့ဖူးလို့ အဖေ့ခမျာ ဆူလို့ရိုက်လို့လဲမရ ခေတ်စကားနဲ့ပြောရရင် ဟတ်ကော့ကြီး ဖြစ်ခဲ့တာ ယနေ့ပြန်မြင်ယောင်တော့ ကိုယ်ချင်းစာမိပါတယ်။ စွယ်စုံကျမ်းဆိုတာ ဖတ်ဖူးလှန်ဖူးသူတွေ သိပါလိမ့်မယ် က..ကကတစ်ကနေ ကကေးအိုသီး.. ကူကူ(ခ)ဥသြအကြောင်း ခရူးဆိတ်စစ်ပွဲအပါ သူ့ခေတ်သူ့အခါမှာ ယနေ့ဆြာ့ ဆြာကြီးတွေ အသုံးတဲ့နေတဲ့ ၀ိခီဒီပီးယားဆိုတာကြီးထက် အကြောင်းအရာပိုင်း ပိုစုံမယ်ထင်ပါတယ်။ အဲကိုရီးယား မင်းသမီး နာမည်တွေတော့ မပါဘူးပေါ့ဗျာ။ နောက်ထူးခြားတာက မြန်မာပြန် အနေနဲ့မို့ အလွန်တန်ဖိုးရှိတယ်လို့ ဆိုပါရစေ။ အဲဒီတုန်းကအကြောင်းကို ခုချိန်နဲ့ ပြန်တွေးစစ်ရင် ကျနော်ဟာ ခွေးလောက်နီးနီးကို မိုက်ခဲ့ဖူးကြောင်း ပြောပါရစေ။ကျနော့်အိမ်မှာ လက်ရှိအထိ၁၅နှစ်ကျော် အသက်ရှိနေတဲ့ ဘေဘီလုံးတောင် ကျနော့်လောက် မမိုက်ဘူးလို့ အမေကပြောပါတယ်… ဃိန် …. ဂိန် …. ကိန် လို့ပဲ အော်လိုက်ပါရစေ…..။\nနောက်ပြီး သူတို့နဲ့(ကျနော့် ရောင်းရင်း အစ်ကိုတော်) ဆုံဖြစ်ကျတော့ စာအကြောင်း ပေအကြောင်း စာအုပ်အကြောင်းတွေ ပြောဖြစ်ကြတယ် ခင်ဗျ။ အဲမှာ လက်ရှိအောင်မြင်နေတဲ့ ဟာသစာရေးဆြာကဘဲ “ဘိုရဲရေ ငါတို့မင်းတို့ ငယ်ငယ်က လက်စမ်းစာမူလေးတွေ တိုက်တွေပို့တော့ အရွေးခံရရင် ပျော်ခဲ့တာတွေ ကိုယ်ရေးတဲ့စာလေး ဝေဖန်မလားရယ်လို့ အထင်တကြီးနဲ့ အရက်တလုံးကနေ ၂လုံးသာကုန်သွားတယ် မူးပီးမှောက်သွားလို့ အိမ်ကိုသာ တွဲပို့ပေးခဲ့တာတွေ ပြန်တွေးရင် ဟာသတွေဘဲနော်တဲ့”။ ကျနော်လဲ လိုက်ရယ်မိပါတယ် ဒါပေမဲ့ ယနေ့ခေတ်မှ ဒီလိုအဖြစ်မျိုးတွေ မရှိတော့ဘူးဆိုတာ ကျနော့်ကိုယ်တွေ့မို့ သိပ်တော့ ဘာမှဝင်မပြောပါဘူး။ အွန်လိုင်းစာပေက ယနေ့ခေတ်မှာ တော်တော့်ကို ရှေ့ရောက်နေပါပြီ တချို့တွေ အတော်ကို ရေးနိူင်တွေးနိူင်ကျတာ မျက်မြင်တွေ့နေရတော့ တချိန်ကသမိုင်းမှာ ကမ္ဘာသစ်နဲ့ ကမ္ဘာဟောင်း နောက် ခေတ်ဆန်းစာပေ၊ စာပေသစ်ကိစ္စတွေ ပို့စ်မော်ဒန်ကိစ္စတွေကြောင့် လူတွေကြား အကြောင်းအရာတရပ် ဖြစ်လာခဲ့သေးတော့ ခုအွန်လိုင်းစာပေဟာလဲ အပြောင်းအလဲ အသစ်တရပ်မို့ လက်ခံရမဲ့ အနေအထားပေါ့ဗျာလို့ ကွန့်မိပါသေးတယ်။ အဲ့ဆြာက ဆက်ပြောပါသေးတယ် အရင်ကငါ့စာအုပ်ထွက်ရင် အနည်းဆုံး ၄၀၀၀လောက်ကုန်တယ်တဲ့( ပုံနှိပ် ပထမအကြိမ် အုပ်ရေ ၁၀၀၀ ဆိုတာက ချွင်းချက်ပေါ့ဗျာ)။ ခုနောက်ပိုင်း သိပ်မကုန်တော့လို့ တိုက်ကလဲ သိပ်မကြည်တော့ဘူးဟ ငါများအရည်အသွေးကျ သလားလို့ ကြိုးစားပါတယ် ဒုံရင်းကဒုံရင်းဘဲတဲ့ ဒါကသဘာဝတရားကြီးရဲ့ အလိုအတိုင်းပဲပေါ့ဗျာ နယူးဝိခ်ဆိုလား တိုင်းမ်ဆိုလား ကမ္ဘာကျော် မဂ္ဂဇင်းကြီးတောင် www.com ဖြစ်သွားပီဘဲဟာ။ သူကဆက်ပြောသေးတယ် နိူင်ငံ့ခေါင်းဆောင်ကြီးကို ချစ်လွန်းလို့ ခေါင်းစဉ်အမျိုးမျိုးနဲ့ စာအုပ်တွေကတော့ ၁၃၇အုပ်ရှိနေပီ ဆိုဘဲ။ အော်…ဟိုဆြာလေး ပြောတဲ့ ဘာတဲ့ မိထူးပေါ့ကွယ် ဃိန် …. ဂိန်….. ကိန် လို့ပဲ အော်လိုက်ပါရစေ ……. ။\nကျနော်ပြောတဲ့ ဟာသသရုပ်ဆောင် ကိုအာနိူးက မောင်မောင်ဆိုလေ ထီးရိုးရှည်တို့ အမျိုးဗျ။ ကျနော်က အခုတလော ဟော့ဖြစ်နေတဲ့ ခေတ်သစ်ဟင်္သာကိုးသောင်းပုံပြင် ဆိုတဲ့ စာအုပ်အကြောင်း ပြောဖြစ်ရင်း နိူင်ငံရေးအကြောင်း ရောက်သွားတယ်ဗျ။ အဲဒီစာအုပ်က တချိန်က ဒီမိုကရေစီကြိုးပမ်းမှုရဲ့ ပြယုတ် ၈၈ကလူတွေ အကြောင်း ငယ်ကျိုးငယ်နာ ဖော်ထားတဲ့ ခေတ်သစ် ပရိုဂျက်တာကြီးဆိုဘဲ။ တကယ်ဘဲ အဖြစ်မှန်မို့ ၀ယ်ဖတ်ကြတာလား အကုန်ဝယ်ပီး မီးပုံရှို့လိုက်တာလားတော့ မသိရဘူးပေါ့ဗျာ။ အရင်ကလဲ စာအုပ်အချို့ အဲလိုဖြစ်ဘူးတာကိုး။ ဒီတော့ ကိုသီဟသစ်(သွားလေသူ နောက်တယောက်တို့) ပြောဖြစ်ကြတဲ့ နိူင်ငံရေးရေး လောကရဲ့ ၁ဒီဂရီ ဆိုတာလေးကို ပြန်အောက်မေ့မိကြပါတယ်။ ဆီနိတ်တာဆိုတာကြီးက အလွန်ကြောက်ဖို့ကောင်းတာကိုး။ နိူင်ငံရေးသမိုင်းကြောင်းတွေမှာ ကန့်လန့်ကာ နောက်ကွယ်က လူတွေဟာ အလွန်အရေးပါပုံနဲ့ ကျနော်တို့ နောင်လူငယ်တွေ အတွက် အတုယူမှားရင် အချိန်ကြာလာတာနဲ့အမျှ ၁ဒီဂရီ ဆိုတာလေးက ရထားသံလမ်းလို မျဉ်းပြိုင် မဟုတ်တော့ကြောင်း သိသာလာစေပါတယ်။ ခုရက်ပိုင်းဘဲ ကြံ့ခိုင်ရေးပါတီဝင်တွေထဲမှာတင် ရခိုင်အမတ်နဲ့ ကျနော်တို့ လမ်းတခြမ်း အမတ်ကြီးတို့ရဲ့ လုပ်ပေါက်တွေက မှတ်သားလောက်ဖွယ်ပေါ့ဗျာ။ အဲတော့ နိူင်ငံရေး အကြောင်းလေးများ ပြောမိ လုပ်မိရင်ဖြင့် ဘာတဲ့ ၁ဒီဂရီဆိုလားဘဲ ဃိန် …. ဂိန် …. ကိန် လို့ပဲ အော်လိုက်ပါရစေ ….. ။\nမတည့်သူတွေကို အလတ်ဂျစ်ထစေတဲ့၊ ခွဲထွက်ရေးသူပုန် ဂေဇက်နွေဦးတရားခံ\nအများသူငါက ……ပန်းဆိုးတန်းကို နိုင်ငံကျော် စာအုပ်အဟောင်း\nတန်းရယ်လို့ ချစ်သူထက် မိန်းမထက်မြတ်နိုးခဲ့ကြပေမဲ့လည်း\nကျုပ်ကတော့ တစ်ဘ၀စာ စုခဲ့သမျှ စာအုပ်တွေကို\nအစာအိမ်က အူတွေ လမ်းဆင်းလျှောက်အစာရှာဒဲ့အတိုင်း\nပန်းဆိုးတန်းမှာ တရိရိ တရိရိနဲ့ထုပစ်ခဲ့ရတာ\nကျုပ်လည်း ခွေးထက်မိုက်တဲ့ကောင်ပါ့ ….\nကရဲစည်ကို လူမှတ်လို့ ပေါင်းနေတာ အခုမှ အဲဒီအကောင်မှန်းသိတော့တယ် …. ဒါဆိုတို့ကပိုင်ရှင်မဟုတ်ရင် အမျိုးတူတွေတောင်ဖြစ်နိုင်တယ် …….. ဒါကြောင့် သူကသများရဲ့ ဆပ်ပြာနဲ့လက်ဆေးပါ ပို့စ်မှာ လာဟောင် အဲလေ လာရေးသွားတာ သူ့ဇာတိအမှန်ကို ……….\nအဘတို့ငယ်ငယ်တုန်းက စွယ်စုံကျမ်းကြီးကို ၄၅၀၀ နဲ့ရောင်းစားမိလို့ အဘဃိန်နေတာကိုဖြင့်သနားမိပါတယ်…\nအခုတစ်စုံကို ခြောက်သိန်းဆိုတော့လဲ စိတ်ဝင်စားမိသကိုးဗျ…\nတူလေးဆီမှာ စွယ်စုံကျမ်းကိုအစအဆုံး (၁၅)အုပ်လုံးလုံးအပြင်\nအဘရေ… ၀ယ်လက်သာရှာလာခဲ့… ကျွန်တော်တော့ အဖေအိပ်တဲ့အချိန်စောင့်ခိုးပေးပါ့မယ်…\nအိမ်အောက်ထပ်ကနေပြီးတော့ ကိုအမတ်မင်းရေ ကားတစ်စီးငှားပြီးသာလာစောင့်… ဘီဘီဖိုးဗျို့… ဘီဘီဖိုး….\nဟယ် …ဂယ် ဂျီးလား\nနောက်ရဘူးနော် အတွဲ(၁) ကနေ (၁၅) အပြင်\n၂နှစ်တစ်ခါ ထုတ်တဲ့ စွယ်စုံကျမ်းနှစ်ချုပ်လည်း ရှိရင်တော့\nလတ်သေးလား ချိတ်ပေးမယ် အဟိ\nဃိန်… ဂိန်…. ကိန်\nအိမ်ကအဖေမအိပ်သေးတာခက်တယ်… အင်းပေါ့… မနက်(၁၀)နာရီဆိုတော့ ဘယ်သူအိပ်မှာတုန်း…\nဟုတ် … သများလည်း …ဖတ်ချင်သားဗျ…\n၀ီကီပိဒိယ ပေါ်တော့ နှစ်တိုင်း ၀ယ်ပီး အပ္ပဒိတ် လုပ်ရတဲ့\nအန်စိုက်ကလိုပိဒိယ ကိုတောင် ဖနှောင့်နဲ့ ပေါက်ခဲ့တဲ့ ငတိ ဆိုတော့ …ဟီး…\nရှက်လည်း ရှက်ပါရဲ့လေ … ရှက်လည်း ရှက်တော့ပါဝူး…\n၀ီကီ ဆိုတဲ့ သတ္တ၀ါက သိပ်တော့ ယုံရတာမဟုတ်ဝူးဗျ…\nနောက်ဆုံး အက်ဒစ် လုပ်သွားသူက ဆြာ့ ဆြာကြီးလား သွပ်ချာချာလား\nအပေါ်မူတည်ပီး ရီလစ်ဗန့် က ကျတယ်ဗျို့ ….\nခုတလော ကျုပ် ကိုးကားတဲ့ စာမူ တခု ဆို … ဂလမ်မာတောင် သွက်ချာပါဒ လိုက်နေသေး…\nလင့်လား …ဟင့်အင်း ရှဲဘူး … ဘာလို့လဲရှို….\nကိုယ့်ဆြာ တက်ကြည့်တဲ့အချိန်မှာ ..အဲ့ စာမူကို ဆြာသမားတယောက်ယောက် က\nကောက်ကက် ပြင်ပြီးသား ဖြစ် သွား မယ်ရှို … ကျုပ်ကပဲ အပုပ်ချသလို\nပေါက်ပန်း၄၀ ပြောသလိုလို ဖြစ်တော့မကိုးဗျာ …\nကိုသစ်ရေးတဲ့ ဒို့တတွေရယ် ၀ီကီရယ် …ဒန်တန့်တန်\nကိုတောင် သတိရမိသေးတော့ …..\nအူးလေးရဲ ရေ … မိထူး က အလုပ်လွန်တော့..\nငါးပွက်ရာ ငါးစာချတဲ့အဆင့် မကဘဲ …ဘယ်နား ငါးထပွက်မလဲ\nပိုက်ကွန်ကိုင်စောင့်နေကြတဲ့ အဆင့် ဖြစ်ကုန်တော့…\nဈေးကွက်တွေ ပျက်ပျက်ကုန်တာ မဆန်း…\nကျုပ်လည်း ငယ်ငယ်ဒုန်းဂ အုတုဘောဇနသင်္ခါရကျမ်းဆိုလား\nအေးဗျာ ကျုပ်လည်း အဲဒီစွယ်စုံကျမ်း (အစိမ်းရောင်ဇင်စအကြမ်းလို ကတ်ထူဖုံးကြီးနဲ့ စွယ်စုံကျမ်းတွေ၊ ရှေးဟောင်းရေဒီယိုလေးရယ်ကို အိမ်မှာရှုပ်တယ်ဆိုပြီး ရောင်းစားပစ်ခဲ့တာ အခုမှ နောင်တရတယ်။ ပိုက်ဆံလိုတာလည်းမဟုတ်….\nအိမ်မီးလောင်တော့ မရောင်းရသေးဘဲကျန်နေတဲ့စာအုပ် အကုန်ပါသွားေ၇ာ\nအခုဘို၇ဲပြောမှပြန်စဉ်းစားမှ အဲဒါကြီးက စွယ်စုံကျမ်းမှန်းသိတော့တယ်နော်\nသများတို့တော့ စွယ်စုံကျမ်းမမြင်ဘူးတဲ့ ဘ၀မို့ အိမ်ကအဖွားဖတ်နေကျ ” လောကဟိတရာသီကျမ်း” ဘယ်ဈေးပေါက်လဲ သိချင်သား\nဒါနဲ့ အွန်လိုင်းစာပေကိတ်စအကြောင်းလေးမေးပါရစေ။ အခုနောက်ပိုင်း စာအုပ်တွေ ၀ယ်မဖတ်ကျတော့ဘဲ အင်တာနက်က ဒေါင်းရင် အလကားရကြတာလား။ ဒါဆို စာရေးဆရာနစ်နာတာပေါ့။\nမထူးပါဘူး စီးပွားမကောင်းတော့ တန်ဖိုးကြီး ရှားပါးစာအုပ်တွေ ပွဲစားလုပ်တာဘဲ ကောင်းပါတယ်\nကော်မရှင်ရရင် ဂျေဒီလေး ပြေးဝယ်ပီး သောက်ချင်စမ်းပါဘိ\nစာအုပ်မုဆိုး ဒိန်င်း ကော်ဆို လက်သစ်နဲ့ တွေ့နေပါပေါ့လား..\nသားအရွယ်နဲ့က စာအုပ်ထူထူဆိုလို့ စွယ်စုံကျမ်းရယ်၊ အောက်စဖွတ် ဒေရှင်နရီရယ်လောက် မြင်ဖူးတာပါ\nဒါကြောင့်မို့ အဲလောက်ဘဲ ပြောနိူင်တာမို့ ခွင့်လွှတ်ကြပါ။\nခုချိန်မှာ ပိဋိကတ် ၃ပုံကို အခွေတွေ ဘာတွေနဲ့တောင် လွယ်လွယ် ၀ယ်နိူင်ပေမဲ့ စွယ်စုံကျမ်းဆိုတာကျ ထပ်လည်းမထုတ် မူရင်းလဲရှား\nနောက်ပီး အခွေထုတ်ထားတာကလည်း မူရင်လောက်မစုံမို့ စာအုပ်ခရေဇီများကြား အလွန်ရေပန်းစားနေလို့ ပြောပြမိတာပါ………..။\nဂိန်ဂိန် ဆိုတော့ ကိုယ့်သယ်ရင်း အရိုက်ခံရပြီ အထင် နဲ့ ပြေးအလားသူက။ တကယ် အော်ပြေးတာကိုး။ အစုတ်ပလုတ်တောင် နောင်တချိန် အသုံးဝင်သေးသဗျ။ သိမ်းထား နော်။ လတ်စသတ်တော့ ၀ီကီ နှမြောတော်ပုံ ကြီးကို။\n“မိုက် ချက်ကတော့ ကမ်းကုန် မိုက်ချက်ကတော့ ကမ်းကုန်လို့သာ ” ဆိုလိုက်ချင်ပါတယ် ကိုစည်ရယ်။ အမှားသိ အမှန်ပြင် လိုက် နောက်မဆိုး နဲ့။ နောက်တခါ ထပ်ဆိုး ရင် ဂိန် ကနေ အိန်အိန် အိန် နဲ့ ငယ်သံပိုပါသွားမယ် မှတ်ပါ………….\nကျုပ် ဒက်ဖားဖေ လူပျိုဘဝတုန်းက ဖတ်ခဲ့တဲ့ ဘိုလိုရေးထားတဲ့ ဝတ္ထုတွေ ရှေးသဒ္ဒါစာအုပ်တွေ ဖုန်တက်နေတာတွေ အများကြီးဘဲ\nနောက်တစ်ခါ ကရဲစည်လာလို့ ရှိသေးရင် ကရဲစည် ကို ပြမယ်\nခုဒေါ့ ဆီးရီးယား ရောက်သွားပီပေါ့ …\nဘဝ ကို ဆီးရီးယားနဲ့ တင်စားလိုက်တာလား ..\nခင်ဗျားပြောတဲ့ မြန်မာ့စွယ်စုံကျမ်းကိုတော့ ဖတ်ဖူးသေးဘူး ..\nကျုပ်အတွက်ဒေါ့ အပြင်က ဝယ်မဖတ်နိုင်တော့\nအွန်လိုင်းက ရှာပြီး ဖတ်ရမယ်ဗျို့ ..\nဃိန် .. ဂိန် .. ကိန် …….\nပြောသာ ပြောရတာပါ ခင်ညားကြီးတို့က ကျုပ်ထက် သဘာရင့်တွေပါ\nခုတလော ရသမြောက် အရွဲ့အစောင်းတွေ\nရသမြောက် အထေ့အငေါ့တွေ ပိုပီပြင်လာသလိုဘဲ\nဒါမှလဲ သမိုင်းကြောင်းကို ပြောင်းလဲမဲ့ ဂေဇက်နွေဦး မည်ပေမပေါ့\nဃိန် … ဂိန် … ကိန်\nခေတ်သစ် ဟင်္သာတွေစည်းဖောက်လို့ ပင့်ကူစားခံရပြန်ပီပေါ့နော့်\nကျုပ်ဆီမှာတော့ စွယ်စုံကျမ်းနှစ်ချုပ် ၁၉၈၂ နဲ့ ၁၉၈၄ , မြန်မာ့စွယ်စုံကျမ်း အတွဲ ၁ ရှိတယ်ဗျ သိမ်းထားတာ ကြာလှပေါ့ ဟိုးးးးစ၀ယ်ကတဲကဘဲ ….:D\nဒီပိုစ့် ဖတ်ပြီးမှဘဲ ပြန်ရှင်းရင်း ကြည့်မိတော့တယ်….\n(တားတားလည်း..ပန်းဆိုးတန်းမှာ..စာအုပ်အဟောင်းလေးတွေ.မွှေနှောက်..ရှာပြိး.သိမ်းဖို့ဝယ်တဲ့ အလေ့ရှိပါတယ် ။ )\nဦးရဲ…နဲ့ တားတားနဲ့ …တူတယ်…


OLAC Record: Fonds Denise Bernot, birman, 1964, bande 023, face A\nTitle: Fonds Denise Bernot, birman, 1964, bande 023, face A\nAbstract: Un homme lit un texte (en birman, en répétant deux fois chaque phrase) racontant: 1. son difficile voyage en bus (de0à 6mn). 2. ses autres expériences de transports (autocar, voiture, vélo, bateau) et les sons de ces véhicules (de6à 12mn). 3. les transports en bateau, les ports et le vocabulaire associé (notamment entre Yangon et Thanyin) (de 12 à 27mn). 4. les écoles publiques de différents quartiers de Rangoun (de 27 à 37mn) 5. une journée typique à l'école primaire en 1964 (de 37 à 48mn) 6. des réformes de l'école primaire à Rangoun, du nombre d'élèves par enseignant, des examens, des prix des manuels, des fournitures scolaires, du nombres d'écoles à Rangoun, du nombres d'élèves et d'enseignants en 1964 (de 48mn à 1h04mn).\nA man readsatext (in Burmese, repeating each sentence two times) explaining: 1. his epic bus trip (from6to 12 min.). 2. other experiences in public or private transport (car, bike, boat) and the sounds of these different vehicles (from6to 12 min.) 3. boat transport, ports and the vocabulary associated (especially between Yangon and Thanlyin) (from 12 to 27 min.). 4. different public schools in different wards of Rangoon (Hledan) (from 27 to 37 min.). 5.atypical day inapublic school in 1964 (from 37 to 48 min.). 6. reforms of the primary school system, number of students inaclass, exams , price of manuals, number of schools in Rangoon, number of students and teachers in 1964 (from 48 min. to 1h04 min.).\nအမျိုးသားတဦး ဖတ်စာအုပ်ကိုဖတ်သည် ။ (မြန်မာဘာသာဖြင့် ဝါကျတကြောင်းကို နှစ်ကြိမ်စီ ရွတ်ဆိုသည်။ ) ရှင်းပြချက်မှာ- ၁။ သူ၏ ကြာရှည်သောဘတ်စ်ကားခရီး (၆ မှ ၁၂ မိနစ်ထိ) ၂။ ပုဂ္ဂလိကနှင့်အများပိုင်သယ်ယူပို့ဆောင်ရေး (ကား၊ ဆိုင်ကယ်၊ လှေ)နှင့်ပတ်သက်သော အတွေ့ အကြုံများနှင့် ၎င်းယာဉ်အမျိုးမျိုးတို့၏အသံများ ၃။ ရေကြောင်းပို့ဆောင်မှု၊ ဆိပ်ကမ်းနှင့်ဆက်နွယ်သောစကားလုံးအသုံးအနှုန်းများ (အထူးသဖြင့် ရန်ကုန်နှင့် သံလျင်အကြား) (၁၂ မှ ၂၇ မိနစ်ထိ) ၄။ ရန်ကုန်မြို့၏ ရပ်ကွက် မြို့နယ်အသီးသီးမှ အစိုးရကျောင်းများ (လှည်းတန်း) (၂၇ မှ ၃၇ မိနစ်ထိ) ၅။ ၁၉၆၄ ခုနှစ် အစိုးရကျောင်းတကျောင်း၏ တနေ့တာ (၃၇ မှ ၄၈ မိနစ်ထိ) ၆။ မူလတန်းပညာရေးစနစ်ပြောင်းလဲမှုများ၊ အတန်းတတန်းအတွင်းရှိ ကျောင်းသားဦးရေ စာမေး ပွဲများလုပ်ထုံးလုပ်နည်းစျေးနှုန်းများ၊ ၁၉၆၄ ခုနှစ်၏ ရန်ကုန်မြို့ရှိကျောင်းအရေအတွက်၊ ကျောင်းသား နှင့် ဆရာအရေအတွက် (၄၈ မိနစ် မှ ၁ နာရီ ၄ မိနစ်ထိ)\nAlternative Title: Fonds Denise Bernot, Burmese, 1964, tape 023, side A\nDescription: Un homme lit un texte (en birman, en répétant deux fois chaque phrase) relatant les circonstances difficiles dans lesquelles il attend et prend le bus, dans quelle direction il se dirige, où il s'arrêtera (de0à 6mn). Ensuite, il raconte des expériences de transports, dans lequel ilapris l'autocar, la voiture, le vélo, le bateau; à cette occasion il évoque les sons de ces véhicules (cloche, moteur, klaxon, sonnerie, son de la grue sur les docks-onomatopées) (de6à 12mn). Il continue en parlant des bateaux, des ports et du vocabulaire associé (notamment entre Yangon et Thanyin), de la manière d'y parvenir (à pied). Il évoque le mariage d'un musulman conducteur du bateau avec une Birmane, des musulmans qui forment le gros de l'équipage. Il évoque les conditions de traversée, les boissons qu'on peut acheter, assis sur des nattes, abrités sous des bâches en cas d'orage, des dangers liés aux tempêtes (de 12 à 27mn). Il parle ensuite des écoles publiques de différents quartiers de Rangoun (Hledan), des enseignants âgés, de leurs conditions de travail (mutation, salaires), des besoins de la nation en enseignants du primaire. (de 27 à 37mn) Il poursuit sur les horaires d'écoles, le serment d'allégeance, les prières et les5serments nationalistes que font les enfants le matin en arrivant, de leur cantine, du sport, de l'hymne nationale qu'ils chantent le soir avant de rentrer. Des comités de parents des écoles de Pyay road, des différentes associations (de 37 à 48mn) Il parle ensuite des réformes de l'école primaire à Rangoun, des hauts fonctionnaires en charge au ministère de l'Education, de l'école de Htantabin, de la rectrice Daw Thet, des étudiants, de la manière dont ils s'interpellent, des salaires du personnel enseignant. Il continue au sujet d'un journée type d'un élève, de l'éducation religieuse en début de journée, du nombre d'élèves par enseignant, des examens mensuels dans les écoles de Rangoun, des prix des manuels, des fournitures scolaires, du nombres d'écoles à Rangoun, du nombres d'élèves et d'enseignants en 1964, des mesures prises par le gouvernement révolutionnaire pour enrichir les connaissances des élèves. (de 48mn à 1h04mn).\nA man readsatext (in Burmese, repeating each sentence two times) explaining the harsh circumstances in which he has to wait for and take the bus, the direction he is heading for, where he is going to stop (from0to6min.). Then, he explains circumstances where he had to take the bus, driveacar, rideabike, takeaboat. He imitates the sounds of different vehicles and machines (bell, engine, horn, ring, dock crane) (from6to 12 min.). He goes on talking about boats, ports and the vocabulary associated to theses places (especially between Yangon and Thanlyin), the way to get there (on foot). He then talks about the wedding of the boat driver, who is Muslim,withaBurmese lady; the crew is mostly composed of Muslims. He describes the journey on the boat, the drinks you can buy onboard, how passengers sit on mats, sheltered under tarpaulin when it rains, the dangers of sea storms (from 12 to 27 min.). He then reads about different public schools in different wards of Rangoon (Hledan), about old teachers, about their working conditions (transfers, salaries), the national need of hiring more primary teachers (from 27 to 37 min.). He continues about the school hours, the pledge of allegiance to the flag, the prayers and the5oaths to the nation that children take during the morning assembly, the dining hall, the different sport activities, the national anthem they sing in the evening before they go back home, the different parent associations on Pyay road, and other associations (from 37 to 48 min.). Then he reads about the reforms of the primary school system, the high-ranked civil servants in charge at the Ministry for Education. He then reads about the school of Htantabin, the head of school Daw Thet, the students, the way students talk to each other, the salaries of the teachers there. He describesanormal day ofastudent and then explains the religious teaching in the mornings, the number of students inaclass, monthly exams in Rangoon streets, the price of manuals and schoolbooks and workbooks, the number of schools in Rangoon, the number of students and teachers in 1964, the measures taken by the Socialist government to enrich the knowledge of the students (from 48 min. to 1hour and4min.).\nအမျိုးသားတဦး (မြန်မာဘာသာဖြင့် ဖတ်စာအုပ်ပါစာများကို ဝါကျတကြောင်းကို ၂ ကြိမ်စီ) ဖတ် ကြားခြင်း။ သူသည် ခရီးသည်တင်ဘတ်စ်ကားစီးရန်စောင့်ဆိုင်းပုံ၊ စီးနင်းပုံ၊ သူ၏ ခရီးလမ်းကြောင်း ဦးတည်ပုံ၊ အဆုံးသတ်ပုံ၊ သူခရီးလမ်းတလျှောက် ရင်ဆိုင်ရသော ခက်ခဲသောအခြေအနေများကို ရှင်းလင်းပြသွားသည်။ (၀ မှ ၆ မိနစ်ထိ) ထို့နောက် ဆက်လက်ရှင်းပြသည်မှာ သူသည် မည်သည့်နေရာမှ ဘတ်စ်ကား စတင်စီးပုံ၊ ကားတစီး မောင်းနှင်ပုံ၊ စက်ဘီးတစီး စီးနင်းပုံ၊ လှေတစင်း စီးပုံ စသည်တို့၏အခြေအနေများဖြစ်သည်။ သူ့ အနေ ဖြင့် သယ်ယူပို့ဆောင်ရေးယာဉ်အမျိုးမျိုးတို့၏ ကွဲပြားခြားနားသောအသံများကို အသံတုပြုလုပ်၍ပြ သည်။ (၆ မိနစ်မှ ၁၂ မိနစ်ထိ) သူသည် ဆက်၍ လှေများ၊ သင်္ဘောဆိပ်များ နှင့် ၎င်းတို့နှင့်ဆက်စပ်သောစကားလုံးအသုံးအနှုန်းများ (အထူးသဖြင့် ရန်ကုန်နှင့်သံလျင်ကြား ရေကြောင်းဖြင့်သွားလာခြင်း)ကိုပြောသည်။ ခြေလျင်ဖြင့် ထို နေရာသို့ရောက်ရှိပုံတို့ကိုပြောကြားသည်။ ထို့နောက်သူသည် လှေမောင်းသူ မွတ်ဆလင်ဘာသာဝင် အမျိုးသားနှင့် မြန်မာအမျိုးသမီးတဦးတို့၏ လက်ထပ်မင်္ဂလာပွဲအကြောင်းကိုပြောသည်။ ၎င်းလှေ အဖွဲ့ သားအများစုမှာ မွတ်ဆလင်များဖြစ်ကြသည်။ ၎င်းသည် သင်္ဘောခရီးစဉ်ကို ပုံဖော်ပြောဆိုသည်။ သင်္ဘောပေါ်တွင် ဝယ်ယူရရှိနိုင်သော ရေနှင့် ဖျော်ရည်များ၊ ခရီးသည်များ ဖျာပေါ်တွင်ထိုင်ကြပုံ၊ မိုးရွာ သောအခါ တာပေါ်လင်အမိုးများအောက် ဝင်ရောက်ခိုကြပုံ၊ ပင်လယ်မုန်တိုင်း၏အန္တရာယ်များကိုလည်း ဖော်ပြသည်။ (၁၂ မှ ၂၇ မိနစ်ထိ) ထို့နောက် သူသည် ရန်ကုန်မြို့ လှည်းတန်းရပ်ကွက်အသီးသီးမှ အစိုးရကျောင်းအမျိုးမျိုးအကြောင်း ကိုဆက်လက်ဖတ်ပြသည်။ ဆရာများအကြောင်း၊ ဆရာများ၏ လုပ်ငန်းခွင်အခြေအနေများ (နယ် ပြောင်းရွှေ့ခြင်း၊ လစာ)နှင့် နိုင်ငံနှင့်အဝှမ်းလိုအပ်နေသော မူလတန်းပြဆရာများငှားရမ်းမှုအကြောင်း တို့ဖြစ်သည်။ (၂၇ မှ ၃၇ မိနစ်ထိ) ဆက်လက်၍ကျောင်းချိန်များ၊ နိုင်ငံတော်အလံကိုအလေးပြုခြင်း၊ ဘုရားရှိခိုးခြင်းနှင့် နိုင်ငံတော် သစ္စာ ဓိဌာန်ငါးချက်တို့အား ကျောင်းသားငယ်တို့ နံနက်ခင်းစုရုံးချိန်တွင်ပြုလုပ်ပုံ၊ ထမင်းစားခန်း၊ အမျိုး မျိုးသောအားကစားဆိုင်ရာလှုပ်ရှားမှုများနှင့် ညနေကျောင်းဆင်းချိန် အိမ်မပြန်မီ နိုင်ငံတော်သီချင်း သီဆိုပုံများနှင့် ပြည်လမ်းပေါ်ရှိ အမျိုးမျိုးသောမိဘအသင်းအဖွဲ့များနှင့် အခြားသောအဖွဲ့အစည်းများ အကြောင်းပြောဆိုသည်။ (၃၇ မှ ၄၈ မိနစ်ထိ) ထို့နောက် အခြေခံမူလတန်းပညာရေးစနစ်ပြောင်းလဲမှုများအကြောင်း ပညာရေးဝန်ကြီးဌာနကို ဦးဆောင်နေသော အဆင့်မြင့်နိုင်ငံဝန်ထမ်းများအကြောင်းဖတ်ပြသည်။ ဆက်လက်၍ ထန်းတပင် ကျောင်း၏ကျောင်းအုပ်ဆရာမကြီး ဒေါ်သက်၊ သူမ၏ကျောင်းသားများ၊ ကျောင်းသားများတဦးနှင့်တဦး ပြောဆိုဆက်ဆံပုံနှင့် ဆရာ/ဆရာမများ၏လစာများအကြောင်းကို ဖတ်ပြသည်။ ကျောင်းသားတဦး၏ တနေ့တာလုပ်ငန်းအကြောင်း ဆက်လက်ဖော်ပြသည်မှာ နံနက်ပိုင်း ဘာသာရေးဆိုင်ရာသင်ကြားမှု၊ အတန်းတတန်းတွင်းရှိကျောင်းသားအရေအတွက်၊ လစဉ်စာမေးပွဲများ၊ ကျောင်းသုံးဖတ်စာအုပ်၊ လေ့ ကျင့်ခန်းစာအုပ်များ၏စျေးနှုန်းများ၊ ၁၉၆၄ ခုနှစ် ရန်ကုန်မြို့ရှိ ကျောင်းအရေအတွက်၊ ကျောင်းသား အရေအတွက်နှင့် ဆရာ/ဆရာမ များအရေအတွက်၊ ဆိုရှယ်လစ်အစိုးရကျောင်း၏ကျောင်းသားများ ဗဟုသုတကြွယ်ဝအောင်လုပ်ဆောင် ပေးနိုင်မှု အတိုင်းအတာတို့ကိုပြောကြားသည်။ (၄၈မိနစ် မှ ၁ နာရီ ၄ မိနစ်ထိ)\nIdentifier: Ancienne cote: crdo-BER_1964_BUR_023_A\nIdentifier (URI): https://cocoon.huma-num.fr/exist/crdo/meta/cocoon-34fe9245-dc3d-3010-ba09-d7bf764b0c96\nIs Format Of (URI): https://cocoon.huma-num.fr/data/bernot/masters/BER-1964-BUR-023-A.wav\nIs Required By (URI): oai:crdo.vjf.cnrs.fr:cocoon-b50988fd-47ea-42e8-8c5b-1851e661c3ac\nCitation: Bernot, Denise (researcher); Candier, Aurore (consultant); Centre national de la recherche scientifique (sponsor); Institut national des langues et civilisations orientales (sponsor); Vittrant, Alice (depositor); Labex ASLAN (CNRS, ENS, Université Lumière Lyon 2) (sponsor); Khin Khin Zaw (consultant). 1964. Laboratoire de langues et civilisations à tradition orale.


2010 KTM 300 XC-W Review – | သတ်မှတ်ချက်များနှင့်အတူမော်တော်ဆိုင်ကယ် catalog, pictures, ratings, ပြန်လည်သုံးသပ်ခြင်းများနှင့် discusssions\nATV ရင်းမြစ် - သတင်းထုတ်ပြန်ချက် - Nac ရဲ့ / Cannondale POS ... (35258)\n'01 1500 FI Drifter, အဘယ်သူမျှမမီးပွား - Kawasaki ဖိုရမ် (11011)\nMZ စမှတ်စုများ - Philadelphia တွင်မွငျးစီးစဝီကီ (9546)\nKTM ပြိုင်ပွဲဘလော့ (8110)\nPeugeot မြန်နှုန်း Fight2အလုပ်ရုံဆွေးနွေးပွဲလက်စွဲစာအုပ်ပိုင်ရှင်များလမ်းညွှန် ... (7133)\nbajaj Pulsar 150 ပုံစံ, Review, နည်းပညာဆိုင်ရာသတ်မှတ်ထားတဲ့ ... (6223)\nPampanga အဘိဓါန် Karylle Solana နိုင်ငံ H ကိုခုနှစ်တွင်အိမ်လော ... (5781)\nဟွန်ဒါ 1960 ကနေခြောက်လဆလင်ဒါဆိုင်ကယ် rc166 (5658)\nနေအိမ် → KTM → 2010 KTM 300 XC-W ဆန်းစစ်ခြင်း -\n19 ဇွန် 2015 | Author: dima | ဟာ Off comments အပေါ် 2010 KTM 300 XC-W ဆန်းစစ်ခြင်း –\nOff-road racing is huge right now, cross-တိုင်းပြည်နှင့် Endurocross-ပြိုင်ကားစိတ်ပြင်းထန်ခြင်းစ moto မီဒီယာနဲ့ပေါက်. In those stories, look closely at the photos. Chances are you’ll see one bike more often than anything else: အဆိုပါ KTM 300 XC, or its wide-ratio transmission brother, အဆိုပါ 300 XC-W.\nအဆိုပါ 300 starts easily, but in case you are really lazy it has the magic button. Yup, E-start onatwo-stroke! That may sound pointless at first, but as you’ll find out we loved that feature!\nSpeaking of motocross, this bike would kill in age or ladies classes where there is no displacement rule. It will run with the 450s, starts withapush of the button and is lighter and easier to ride thana250F but much more powerful. နေဆဲ, the suspension is purposely ‘middle of the road’, aimed more at cross-country racing more than motocross.\nWhat we have here isabike that needs very careful setup, but is totally capable of winning any type of racing you throw at it. Confidence inspiring, အဆိုပါ 300 XC-W is light and responsive – making the rider feel invincible. It doesn’t stall easily, but if you do screw upaflick of the thumb has it running again without losing any time.\nOur Pro motocross tester, who normally racesaHonda CRF450R, was so smitten with our test bike that he attempted to buy our test bike from KTM…not just for woods racing but for motocross racing and teaching his motocross schools. ပုဂ္ဂိုလ်ရေးအရ, I hated to give this bike back.\nSmall-Bore Motocross: KTM 150 SX vs. KTM 250 SX-F ကို – ဖုန် Rider မဂ္ဂဇင်း\nစက်ဘီး, Parts, ပစ္စည်းများ, ဝန်ဆောင်မှု, News on all ...\n19.06.2015 | ဟာ Off comments အပေါ် စက်ဘီး, Parts, ပစ္စည်းများ, ဝန်ဆောင်မှု, အားလုံး Ducati အပေါ်သတင်းများ, KTM နှင့် Husaberg…\nDucati Desmosedici GP11 Ducati Diavel အိန္ဒိယကာကွယ်ရေးဦးစီးချုပ် Classic တစ်ဦးဆိုင်ကယ်ဟွန်ဒါအတွက် စမတ် eScooter ဟွန်ဒါ X4 အနိမျ့ Down ဟွန်ဒါ DN-01 ဆူဇူကီး Colleda CO စက်ဘီး Kawasaki ရင်ပြင်လေး ဆူဇူကီး AN 650 ဆူဇူကီး B-ဘုရင်ကနောက်ဆုံး prototype တော်ဝင် Enfield Bullet 500 ဂန္ထဝင် ဟွန်ဒါ DN-01 အလိုအလျောက်အားကစား Cruiser Concept ကို Moto Guzzi 1000 Daytona Injection ဟွန်ဒါ Goldwing ရှေ့ပြေးပုံစံ M1 Aprilia Mana 850 စက်ဘီး Kawasaki ER-6n မော်တော်ဆိုင်ကယ်ဟွန်ဒါအိပ်မက်ကလေးများ Dokitto ဆူဇူကီး B ကိုဘုရင်က Concept ကို Bajaj Discover Brammo Enertia သင်္ဘော MV Agusta 1100 Grand Prix Harley-Davidson XR 1200 ခံယူချက် Ducati 60 KTM 125 ပြိုင်ပွဲ Concept ကို\nSaturday | 20.06.2015 | ဟာ Off comments အပေါ် Kawasaki Ninja 650R 2012 အိန္ဒိယတွင်စျေး & အသေးစိတ်ဖော်ပြချက်


နိုင်းနိုင်းစနေ | Sanchaung Journal | Page 2\nTag Archives: နိုင်းနိုင်းစနေ\nSeptember 21, 2008 freebird\tLeaveacomment\nအုတ်နံရံစီနေတဲ့ ပန်းရံသမားသုံးယောက်ကို လူတစ်ယောက်က “ဘာလုပ်နေသလဲ” လို့ မေးလိုက်တယ်။ အမေးခံရတဲ့ပထမ ပန်းရံသမားက “ခင်ဗျား မမြင်ဘူးလား. ကျုပ် အုတ်စီနေတာဗျာ” လို့ ဒေါနဲ့ ပြန်ဖြေလိုက်တယ်။\nဒုတိယ ပန်းရံသမားက “လှပတဲ့ တိုက်တစ်လုံးကို ကျွန်တော်ဆောက်နေပါတယ်” လို့ ပြန်ဖြေတယ်။\nလေချွန်ပြီး အလုပ်လုပ်နေတဲ့ တတိယ ပန်းရံသမားက “လှပတဲ့ မြို့တစ်မြို့ကို ကျွန်တော်တည်နေပါတယ်” လို့ ပြန်ဖြေတယ်။\nတူညီတဲ့ အလုပ်တစ်ခု၊ ပင်ပန်းတာချင်း အတူတူ တစ်ချို့က ပျော်ရွှင်တဲ့စိတ်နဲ့ ရင်ဆိုင်ကြတယ်။ အရာရာကို အကောင်းမြင်တတ်သူ၊ ပျော်ရွှင်စိတ်ရှိသူက သူတစ်ပါးထက် အမြဲစိတ်ချမ်းသာနေမှာ ဧကန်မလွဲပါ။\nဒီပုံပြင်ဟာ သေးငယ်သောအလုပ်တစ်ခုပေမယ့် ကောင်းသောစိတ်ထားဖြင့် လောကကို အလှဆင်နိုင်တယ်လို့ ဖော်ပြနေခြင်းပါပဲ။\nကြီးကျယ်ခြင်းမြင့်မြတ်ခြင်းဆိုသည်မှာ သူတစ်ဦး၏စိတ်ခံယူချက်စေတနာပေါ်မှာ အများကြီးမူတည်ပါသည် မဟုတ်ပါလား။\nငါမှာ လောက၀န်းကျင်ကို အလှဆင်ဖို့ တာဝန်ရှိပါလား။\nငါ့ကြောင့် အခြားလူတစ်ယောက်နှင့် လူဝန်းကျင် မညစ်နွမ်းစေရဘူး ။\nလမ်းပေါ်မှာ ကျနေသာ ငှက်ပျောခွံလေးကို တွေ့ တဲ့အခါ – သြော်သူများတွေ ချော်လဲနိုင်ပါတယ်လေ။ ငါ ကူညီပြီးလွှင့်ပစ်လိုက်ပါ့မယ်-ဆိုတဲ့ အသိ\nကျွန်တော်တို့ Phd, Master ဘွဲ့ တစ်ခုထက် သေးငယ်သော အကျင်းကောင်းလေးတွေရှိနေဖို့အလွန်အရေးကြီးပါတယ်။\nကောင်းမွန်သော အကျင့်ကောင်းတွေမရှိပဲ ဘယ်သူမှ စစ်မှန်သော တည်ငြိမ် ပျော်ရွှင်မှုကို မရနိုင်ပါဘူး။\nဒါကြောင့် လောကအလယ်မှာ တူညီတယ်လို့ ထင်ရပေမယ့် မတူညီသောအချက်တွေ အများကြီးပါပဲ.. ..\nပုံပြင်လေးကို http://nineninesanay.blogspot.com မှ မှီငြမ်းပါသည်။\nSeptember 7, 2008 freebird\tLeaveacomment\nဒီခေတ်ဒီအချိန်မှာ တိုးတက်ခေတ်မီလာသည်နှင့်အမျှ လိုအပ်ချက်တွေ တောင်းဆိုချက်တွေများပြားလာပါတယ်။\nနေ့ စဉ်တွေ့ ကြုံနေရတဲ့ သူတွေနဲ့၊ နေ့ စဉ်တွေ့ ကြုံနေရတဲ့ ကိစ္စအ၀၀တွေကို ကျေနပ်ပါသလားလို့တစ်ဦးဦးက မေးခဲ့ရင်\nကျေနပ်ပါသလား ဆိုတဲ့ အဖြေကို ဘာနဲ့ တိုင်းတာပြီး ဖြေရမှာလဲ. ..\nအလုပ်သမားအတွက် လုပ်အားခသည် သူရဲ့ ကျေနပ်မှုလား\nစီးပွားရေးသမားအတွက် အမြတ်သည် သူရဲ့ ကျေနပ်မှုလား\nကျောင်းသားတစ်ယောက်အတွက် အောင်စာရင်းသည် သူရဲ့ကျေနပ်မှုလား။\nလုပ်အားခရတိုင်း အလုပ်သမားသည် မကျေနပ်ပါ\nအမြတ်ရတိုင်း စီးပွားရေးသမားသည် မကျေနပ်ပါ\nဒီလိုဆို ဘယ်အချိန်မှာ ကျေနပ်ပါသလဲ.. . .\nဆေးသုတ်သမားနှင့် မျက်မမြင် ပုံပြင်လေးကို http://nineninesanay.blogspot.com မှဖော်ပြပေးထားပါတယ်။\nတစ်ခါက ဆေးသုတ်သမားတစ်ဦးဟာ အိမ်တစ်အိမ်ကို ဆေးသုတ်ဖို့ ရောက်သွားခဲ့တယ်။ အိမ်ထဲဝင်လိုက်တာနဲ့ မျက်စိကွယ်နေတဲ့ အိမ်ရှင်ယောင်္ကျားကိုတွေ့တော့ ကရုဏာသက်မိတယ်။\nအိမ်ရှင်ယောင်္ကျားဟာ မျက်စိကွယ်နေပေမယ့် ပျော်ပျော်နေတတ်လို့ ဆေးသုတ်သမားနဲ့ ခဏအတွင်းမှာ ခင်မင်သွားကြတယ်။ ဆေးသုတ်သမား အိမ်မှာ ဆေးသုတ်တဲ့ ရက်အတောအတွင်း သူတို့ စကားတွေ ဖောင်ဖွဲ့ပြောဆိုကြပေမယ့် ဆေးသုတ်သမားဟာ မျက်စိကွယ်နေတဲ့ အိမ်ရှင်ယောင်္ကျားရဲ့အားနည်းချက်ကို လုံးဝမမေးခဲ့ဘူး။\nဆေးသုတ်ပြီးလို့ စာရင်းရှင်းတဲ့အခါ ဆေးသုတ်သမားက ဆေးသုတ်ခကို သတ်မှတ်ထားတဲ့ ဈေးထက် တစ်ဝက်လျှော့ယူခဲ့တယ်။\nအိမ်ရှင်မက ဘာဖြစ်လို့ လျှော့ပေးရသလဲလို့ မေးတော့ ဆေးသုတ်သမားက “ခင်ဗျားယောက်ျားနဲ့ စကားအတူပြောရတာ ကျွန်တော်အရမ်းပျော်တယ်။ သူရဲ့ ဘ၀အမြင်နဲ့ စိတ်သဘောထားတွေကြောင့် ကျွန်တော့်အဖြစ်က အဲဒီလောက်မဆိုးသေးဘူးဆိုတာ သိလာရတယ်။ ဒါကြောင့် သူ့ကို ကျေးဇူးတင်တဲ့အနေနဲ့ ကျွန်တော်ဈေးလျှော့ယူလိုက်တာပါ။ သူ့ကြောင့် အလုပ်တွေလုပ်ရတာကို ပင်ပန်းတယ်လို့ ကျွန်တော်မမြင်တော့ဘူးဗျာ” လို့ ပြန်ပြောလိုက်တယ်။\nအဲဒီနောက် အိမ်ရှင်မ ကမ်းပေးတဲ့ ဆေးသုတ်ခကို တစ်ဖက်တည်းသာရှိတဲ့လက်နဲ့ သူလှမ်းယူလိုက်တယ်။\nပုံပြင်ထဲက ဆေးသုတ်သမားပြောခဲ့သလို – “သူ့ကြောင့် အလုပ်တွေလုပ်ရတာကို ပင်ပန်းတယ်လို့ ကျွန်တော်မမြင်တော့ဘူးဗျာ”\nကိုယ့်အပေါ်နားလည်မှုရှိစွာ၊ ရပ်တည်ပေးသော သူတစ်ယောက်အတွက် အလုပ်လုပ်ခွင့်ရမယ်ဆိုရင်\nကျွန်တော်တို့ရင်းနှီးခဲ့၊ စွန့် လွှတ်ခဲ့ရတာတွေအတွက် ပင်ပန်းတယ်လို့ မထင်မြင်မိတော့ပါဘူး။\nရင်းနှီးခဲ့၊ စွန့် လွှတ်ခဲ့ရတာတွေအတွက် ကျေနပ်မိပါတယ်။\nကျွန်တော်တို့ အားလုံး အလုပ်လုပ်နေပါသည်။\nအချို့ကျေနပ်စွာ အလုပ်လုပ်နေရသည်။ အချို့ သည် ပင်ပန်းစွာ အလုပ်လုပ်နေရသည်။\nဘ၀အတွက် လိုအပ်ချက်တွေ ရှိနေသူတွေ အချင်းချင်း\nတစ်ဦးနှင့်တစ်ဦး အပေးအယူမျှတစွာ နားလည်မှုထားရှိမယ်၊ဖေးမကူညီမယ် ဆိုခဲ့လျှင်\n. . . . .ကျေနပ်စွာ အလုပ်လုပ်နေရမှာပါ။\nကျွန်တော် ချစ်သောသူများ နေ့ ရက်တိုင်းမှာ ကျေနပ်စွာပျော်ရွင်နိုင်ပါစေ။\nJuly 22, 2008 freebird\tLeaveacomment\n၁) ဘီလ်ကိတ်ရဲ့ တစ်စက္ကန့် ဝင်ငွေဟာ အမေရိကန်ဒေါ်လာ ၂၅ဝ ဖြစ်တယ်။ တစ်နေ့ဝင်ငွေက သန်း၂ဝဝကျော် ဖြစ်တယ်။ တကယ်လို့ သူ့ပိုက်ဆံအိတ်ကနေ ဒေါ်လာ၁ထောင် ကျသွားရင်တောင် ဘီလ်ကိတ် ကောက်ချင်မှကောက်ပါလိမ့်မယ်။ ဘာဖြစ်လို့လဲဆိုတော့ သူခါးကိုင်းပြီး ကောက်လိုက်တဲ့ အချိန်၎စက္ကန့်ရဲ့ ဝင်ငွေဟာ အဲဒီငွေနဲ့ ညီမျှလိုပဲဖြစ်တယ်။\n၂) အမေရိကန် အစိုးရတင်နေတဲ့ အကြွေးက 5.62 trillion dollars ဖြစ်တယ်။ ဘီလ်ကိတ်ကို အဲဒီအကြွေးတွေ ဆပ်ခိုင်းဖို့ရာ အချိန်(၁ဝ)နှစ်ပဲ လိုပါလိမ့်မယ်။\n၃) ဘီလ်ကိတ်ရဲ့ ချမ်းသာမှုဟာ အမေရိကန်အစိုးရ စုထားတဲ့ ရွှေတန်ဖိုးရဲ့ ၃ဆဖြစ်တယ်။ ကမ္ဘာပေါ်မှာရှိတဲ့ လူဦးရေတိုင်း လူတစ်ဦးကို ဒေါ်လာ၁၅ကျပ်နှုန်း ဝေခဲ့ရင်တောင် ဘီလ်ကိတ်မှာ လက်ကျန်ငွေ ဒေါ်လာ ၅ သန်း ကျန်ခဲ့နိုင်ပါသေးတယ်။\n၄) မိုက်ကယ်ဂျော်ဒန်က ကမ္ဘာ့ဝင်ငွေအကောင်းဆုံး အားကစားသမားဖြစ်တယ်။ ဂျော်ဒန်ဟာ သူ့တစ်နှစ်ဝင်ငွေ သန်း၃ဝကို မစားမသောက်ဘဲ စုခဲ့ရင်တောင် နောင်နှစ်ပေါင်း (၂၇၇)နှစ်စုမှ ဘီလ်ကိတ်ရဲ့ လက်ရှိချမ်းသာမှုနဲ့ ညီမျှမှာဖြစ်တယ်။\n၅) ဘီလ်ကိတ်ဟာ နိုင်ငံတစ်နိုင်ငံ ဖြစ်ခဲ့တယ်ဆိုရင် သူဟာ နံပါတ် (၃၇)မြောက် အချမ်းသားဆုံးနိုင်ငံ ဖြစ်တယ်။ ဒါမှမဟုတ် ကုမ္ပဏီတစ်ခု ဖြစ်ခဲ့တယ်ဆိုရင် နံပါတ်(၁၃)မြောက် အမေရိကန်ရဲ့ အကြီးဆုံးကုမ္ပဏီဖြစ်တဲ့ IBM ထက်တောင်ကြီးပါတယ်။\n၆) ဘီလ်ကိတ်ရဲ့ ပိုင်ဆိုင်မှုအားလုံးကို ကျပ်တစ်ဒေါ်လာအဖြင့် လဲပြီး ရသမျှ ကျပ်တစ်ဒေါ်လာကို အထပ်ထပ် ထပ်လိုက်ရင် လကမ္ဘာကို အသွားအပြန် ၁၈ခေါက် ရနိုင်ပါတယ်။ ဒီကျပ်တစ်ဒေါ်လာကို ၇၁၃ ဘော်ရင်းဂျက်၊ ၇၄၇ လေယာဉ်နဲ့ မအိပ်မနေ နှစ်ပေါင်း ၁၄ဝဝ ကြာအထိ တင်ယူသယ်ဆောင်မှ ရနိုင်ပါလိမ့်မယ်။\n၇) ဘီလ်ကိတ်အသက်(၄ဝ) ရှိပါပြီ။ အမေရိကန်ယောက်ျားတွေရဲ့ သက်တမ်းနဲ့ တွက်ချက်မယ်ဆိုရင် နောက်ထပ် ၃၅နှစ် သူအသက်ရှင် နိုင်ပါသေးတယ်။ သူ့ဝင်ငွေထဲက တစ်နေ့ကို ၆၇သိန်းသုံးမှ သူမသေခင် သူ့ငွေတွေကုန်မှဖြစ်ပါတယ်။\n၈) တကယ်လို့ ကွန်ပြူတာ သုံးနေသူတွေရဲ့ဝင်းဒိုး တစ်ခါဟမ်းသွားတိုင်း သူ့ကုမ္ပဏီကို ၁ဒေါ်လာ အလျှော်တောင်းကြရင် သုံးနှစ်အတွင်းမှာ ဘီလ်ကိတ် ဆင်းရဲသွားနိုင်ပါတယ်။\nဘီလ်ကိတ် အသက်(၄ဝ)တုန်းက သူ့ပိုင်ဆိုင်မှုတွေကို တွက်ပြထားတဲ့ စာတစ်ပုဒ်လို့ ခန့်မှန်းမိပါတယ်။ အခုဘီလ်ကိတ် အသက်(၅၃) ရှိပါပြီ။ ဟိုတစ်လောက သတင်းစာထဲမှာ သူအငြိမ်းစားယူသွားပြီဆိုတဲ့ သတင်းကိုဖတ်လိုက်ရတယ်။ သူပိုင်ဆိုင်မှုအကြောင်း ဖတ်မိတာလေး မျှဝေလိုက်ပါတယ်…\nJuly 11, 2008 freebird\t1 Comment\nကျွန်တော်တို့ တစ်တွေ စာသင်ကျောင်းမှာ နှစ်ပေါင်းများစွာ စာမျက်နှာပေါင်းများစွာ လေ့လာခဲ့ကြတယ်။ အပေါင်း အနုတ်မှ အစပြုလို့အဏုမြူဖော်မှုလာအထိ ကျက်မှတ်လေ့လာခဲ့ရတယ်။ စာသင်ကျောင်းက ထွက်လာကတည်းက ပေါင်းလိုက် မြှောက်လိုက် စားလိုက် နုတ်လိုက်နဲ့ တရက် ပြီးတရက် တမနက်ပြီး တမနက် ဖြတ်သန်းပြီးပြီ။\nပေါင်းပြီး၊မြှောက်ပြီးတိုင်း ကိုယ့်ဘ၀အတွက် ဘာအဖြေထွက်လဲလို့ မေးကြည့်မိတယ်။\nပညာတွေတတ်ပါတယ်ဆိုတဲ့ ကျွန်တော်တို့ တစ်တွေ\nတိုက်ဝယ်၊ကားစီးနေတဲ့ ကျွန်တော်တို့ တစ်တွေ\nhttp://nineninesanay.blogspot.com က “လွယ်လွယ်လေးပါ ”တဲ့။\nတစ်ခါက ကုမ္ပဏီတစ်ခုမှာ အလုပ်လာလျှောက်သူတစ်ဦးဟာ ၀ရန်တာမှာကျနေတဲ့ အမှိုက်တစ်စကို ကောက်ပြီး အမှိုက်ပုံးထဲ ထည့်ခဲ့တယ်။ ဒါကို အနားကဖြတ်သွားတဲ့ အရာရှိက တွေ့သွားပြီး သူ့ကို အလုပ်ခန့်လိုက်တယ်။ တစ်ခြားသူ သတိထားနှစ်သက်ဖို့ရာ လွယ်ပါတယ်။ ကောင်းတဲ့အကျင့်ကို မွေးမြူတတ်ဖို့ပဲ လိုတယ်။\nကလေးတစ်ယောက်က အမေကို “မေမေ ဒီနေ့အရမ်းလှတာပဲ” လို့ပြောတော့ အမေက “ဘာဖြစ်လို့လဲ” လို့ ပြန်မေးခဲ့တယ်။ “မေမေ ဒီနေ့စိတ်မတိုလို့” လို့ ကလေးက ပြန်ဖြေခဲ့တယ်။ လှပဖို့ရာ လွယ်ပါတယ်။ စိတ်မတို၊ စိတ်မဆိုး၊ ဒေါသမထွက်ဖို့ပဲ လိုတယ်။\nအမြဲတမ်း မီးတွေနဲ့ထိန်လင်းနေတဲ့ ဆိုင်တစ်ဆိုင်ရဲ့ သူဌေးကို လူတစ်ယောက်က “ခင်ဗျားဆိုင်က အမြဲထိန်လင်းနေတာပဲ.. ဘာတံဆိပ် မီးချောင်းတွေများ သုံးသလဲ” လို့မေးတော့ သူဌေးက “ဒီမီးချောင်းတွေ ခဏခဏပျက်ပါတယ်။ တစ်လုံးပျက်ရင် တစ်ခုလှဲလိုက်လို့ ခုလိုလင်းနေတာပါ” ပြန်ဖြေခဲ့တယ်။ အမြဲတမ်း ကြည်လင်နေဖို့ဆိုတာ လွယ်ပါတယ်။ မကောင်းတဲ့ အတွေးအခေါ်ဟောင်းတွေကို လှဲပေးဖို့ပဲ လိုတယ်။\nကြက်ကလေးတစ်ကောင်ဟာ ဥက ပေါက်ပေါက်ချင်း အနားကဖြတ်သွားတဲ့ လိပ်တစ်ကောင်ကို တွေ့မိခဲ့တယ်။ အဲဒီနောက် ကြက်ကလေးဟာ ကြီးပြင်းလာတဲ့အထိ ကျောမှာ ဥခွံကိုပဲ ပိုးထားတော့တယ်။ ကြီးလေးတဲ့ အတ္တတွေကို ခွါချပစ်လိုက်ဖို့ရာ လွယ်ပါတယ်။ ခေါင်းမာတဲ့၊ တစ်ကိုယ်ကောင်းဆန်တဲ့ စိတ်တွေကို စွန့်ပစ်ဖို့ပဲလိုတယ်။\nရွှေရှာတဲ့အဖွဲ့တစ်ဖွဲ့ဟာ သဲကန္တာရတစ်ခုကို ခက်ခဲပင်ပန်းစွာ ဖြတ်ကျော်ကြရတယ်။ ဒါပေမယ့် အဖွဲ့ထဲက လူတစ်ယောက်က မပင်မပန်းဘဲ ပျော်ရွှင်နေတာကိုတွေ့တော့ လူတွေက သူ့ကို “ကျွန်တော်တို့ ပင်ပန်းလို့သေတော့မယ်။ ခင်ဗျားကြည့်ရတာ ပင်ပန်းပုံလဲ မရဘူး” လို့ မေးတော့ “ကျွန်တော်လွယ်ပိုးထားတဲ့ ပစ္စည်းတွေ နည်းလို့ပါ” လို့ သူက ပြန်ဖြေခဲ့တယ်။ ပျော်ရွှင်ဖို့ရာ လွယ်ပါတယ်။ လောဘနည်း၊ လိုချင်တပ်မက်မှုနည်းဖို့ပဲ လိုတယ်။\nလူ့ဘ၀မှာလည်း နေပျော်ဖို့ရာ လွယ်ပါတယ်။ တန်ဖိုးထားတတ်၊ ကိုယ်ချင်းစာတတ်၊ ကရုဏာထားတတ်၊ ကူညီတတ်၊ ကျေးဇူးသိတတ်၊ တင်းတိမ်ရောင့်ရဲတတ်၊ ချစ်ခင်တတ်ဖို့ပဲ လိုတယ်။\nJuly 5, 2008 freebird\tLeaveacomment\nလူ့ ဘ၀ ဆိုတာ ကျွန်တော်တို့ ရွေးချယ်နိုင်ခွင့်ရှိမယ်ဆိုရင် …\nအောင်မြင်သော ဘ၀ ၊ပြည့်စုံသာယာသော ဘ၀ ကို ကျွန်တော်တို့ အားလုံး တညီတညွတ်တည်း ရွေးချယ်မှာပါ။\nအကယ်၍ လူ့ ဘ၀ ဆိုတာ ကျွန်တော်တို့ ရွေးချယ်နိုင်ခွင့်မရှိခဲ့ဘူးဆိုရင်..\nဘယ်လိုဖြစ်လာမယ် မသိနိုင်တဲ့ လူဘ၀ကို\n……………………………………………… ကျွန်တော်တို့ ဘယ်လိုရင်ဆိုင်မလဲ။\n……………………………………………… ကျွန်တော်တို့ ဘယ်လိုဖြတ်ကျော်မလဲ။\nလျှို့ ဝှက်ချက် (၂) ခုကို မျှဝေပေလိုက်ပါတယ်။\nhttp://nineninesanay.blogspot.com/ မှ ကူးယူဖော်ပြထားပါသည်။\nလွန်ခဲ့တဲ့ နှစ်(၃၀)ခန့်က လူငယ်တစ်ယောက်ဟာ တစ်နယ်တစ်ကျေးကို သွားရောက်ပြီး မိမိရှေ့ရေးတိုးတက်ဖို့ ကြိုးစားမယ်လို့ ဆုံးဖြတ်ခဲ့တယ်။ မွေးရပ်မြေကို မခွာခင် ရွာက အဘိုးအိုတစ်ဦးဆီ သွားပြီး လမ်းညွှန်သင်ကြားပေးဖို့ တောင်းဆိုခဲ့တယ်။ အဘိုးအိုက သူ့ကို “မကြောက်နဲ့” ဆိုတဲ့ စာသုံးလုံးကို ရေးပေးပြီး “လူလေး.. လူ့ဘ၀ကို စာလုံး(၈)လုံးနဲ့ပဲ လျှို့ဝှက်ထားတယ်။ ဒီနေ့ အဘပြောပြတဲ့ (၃)လုံးကို လူလေး တစ်သက်လုံး မှတ်ထားပါ” လို့ ပြောလိုက်တယ်။\n(၃၀)နှစ် လွန်ပြီးနောက် လူငယ်ကနေ လူကြီးပိုင်းဖြစ်လာတဲ့ သူက အတော်အသင့် တိုးတက် အောင်မြင်လာတဲ့နည်းတူ စိတ်ပျက် ၀မ်းနည်းစရာတွေကိုလည်း ကြုံတွေခဲ့ရတယ်။ မွေးရပ်မြေဆီ သူတစ်ခေါက်ပြန်တော့ အဘိုးအိုကို သွားရှာခဲ့ပြန်တယ်။ ဒါပေမယ့် အဘိုးအိုက ကွယ်လွန်သွားခဲ့ပါပြီ။ “ခင်ဗျား နောက်တစ်ခေါက် ထပ်လာမယ်ဆိုတာသိလို့ အဘိုးက ဒီစာကို ထားခဲ့ပါတယ်” ဆိုပြီး လူတစ်ယောက်က သူ့ကို စာတစ်စောင် ထုတ်ပေးလိုက်တယ်။ လူ့ဘ၀ရဲ့လျှို့ဝှက်ချက် စာလုံး(၈)လုံးထဲက တစ်ချို့သာ သူသိရသေးတဲ့အတွက် စာကို သူဖောက်ကြည့်လိုက်တယ်။ စာထဲမှာ “နောင်တမရနဲ့” ဆိုတဲ့ စာငါးလုံးကို သူတွေ့လိုက်တယ်။\nလူ့ဘ၀ရဲ့ လျှို့ဝှက်ချက်… ငယ်ရွယ်ချိန်မှာ တစ်ခုခုသင်ဖို့၊ လုပ်ဖို့ “မကြောက်နဲ့”၊ အိုမင်းချိန်မှာ ကိုယ်လုပ်ခဲ့သမျှအတွက် “နောင်တမရနဲ့”\nJune 9, 2008 freebird\tLeaveacomment\nမနေ့ကဖြစ်ခဲ့တဲ့ ကံမကောင်းခြင်းတွေနဲ့ မနက်ဖြန်ရဲ့ စိတ်ကူးအိပ်မက်ကို အရောင်မဆိုးလိုက်နဲ့။\nဟောပြောပွဲတစ်ခုမှာ နာမည်ကြီးဟောပြောဆရာတစ်ဦးက ဟောပြောပွဲ မစခင်မှာ လက်ထဲက ဒေါ်လာ၂၀ကို ကိုင်မြှောက်လိုက်တယ်။ ပြီးတော့ အယောက် ၂၀၀ကျော် ပရိသတ်တွေကို “ဒီဒေါ်လာ ၂၀ကို ဘယ်သူလိုချင်သလဲ“ လို့ မေးလိုက်တော့ လူတိုင်းက သူယူမယ်၊ ကိုယ်ယူမယ်နဲ့ လက်တွေ ထောင်လိုက်ကြတယ်။\n“ဒီ ပိုက်ဆံကို ပရိသတ်ထဲက တစ်ယောက်ယောက်ကို ပေးဖို့ ကျွန်တော်ဆုံးဖြတ်ထားပါတယ်။ ဒါပေမဲ့ မပေးခင် ကျွန်တော့်ကို တစ်ခုလုပ်ပိုင်ခွင့်ပေးပါ” ဆိုပြီး ပိုက်ဆံကို လုံးချေပစ်လိုက်တယ်။ နောက် “ကဲ.. ဘယ်သူလိုချင်သေးလဲ” လို့ မေးပြန်တယ်။ လူတွေက ယူဖို့ လက်ထောင်ကြတယ်။\n“ကောင်းပြီ.. ပိုက်ဆံကို ဒီလိုလုပ်လိုက်ရင်ကော ယူချင်တဲ့လူတွေ ရှိကြသေးလား” လို့ ပြောပြောဆိုဆို ပိုက်ဆံကို ပစ်ချပြီး နင်းချေလိုက်ပြန်တယ်။ ညစ်ပတ်တွန့်ကြေနေတဲ့ ပိုက်ဆံကို ကိုင်မြှောက်ပြီး ယူမလားလို့ မေးတော့ လူတွေက ယူဖို့ လက်ထောင်ကြတုန်းပါပဲ။\nဆရာက “ မိတ်ဆွေတို့… ကျွန်တော် ဒီလိုလေး လုပ်ပြလိုက်တာနဲ့ အကျိုးရှိတဲ့ သင်္ခန်းစာတစ်ခု ခင်ဗျားတို့ ရသွားပါပြီ။ ဒီပိုက်ဆံကို ကျွန်တော်ဘယ်လိုလုပ်လုပ် ခင်ဗျားတို့ လိုချင်နေခဲ့တယ် မဟုတ်လား..? ကြွေမွအောင် လုံးချေသည်ဖြစ်စေ၊ ညစ်ပတ်အောင် နင်းချေသည်ဖြစ်စေ ဒေါ်လာ ၂၀ ဟာ ဒေါ်လာ ၂၀ ပါပဲ။ သူ့တန်ဖိုးဟာ လုံးဝ ပြောင်းလဲမသွားဘူး”\n“လူ့ဘ၀မှာလည်း ဒီလိုပဲ.. ကျွန်တော်တို့ဟာ ကိုယ့်ရည်မှန်းချက် မပြီးမြောက်ခဲ့ရင် ဒါမှမဟုတ် လောကဓံရဲ့ ထိုးနှက်ချက်ကြောင့် အလဲလဲ အပြိုပြိုဖြစ်ခဲ့ပါစေ။ ပတ်ဝန်းကျင် ဖိနှိပ်မှုကို ခံရတဲ့အခါ ကျွန်တော်တို့ဟာ ကိုယ့်ကိုယ်ကို တစ်ပြားမှ မတန်ဘူး။ လုံးဝ မသုံးမကျဘူးလို့ ထင်တတ်ကြတယ်။ ဒါပေမယ့် ဘာဘဲဖြစ်ခဲ့ဖြစ်ခဲ့၊ ဘာဘဲဖြစ်လာဖြစ်လာ ဘုရားသခင်ရဲ့ အမြင်မှာ ကျွန်တော်တို့ဟာ ကိုယ့်တန်ဖိုးနဲ့ကိုယ် ရှိပြီးသားပါ။ လူတွေရဲ့ အမြင်မှာ ခင်ဗျားတို့ဟာ ညစ်ပတ်နေသည်ဖြစ်စေ၊ သန့်ရှင်းစင်ကြယ်နေသည်ဖြစ်စေ၊ အ၀တ်အစားတွေ ဆုတ်ပြတ်နေသည်ဖြစ်စေ ခင်ဗျားတို့ရဲ့ ဘ၀တန်ဖိုးဟာ ဘယ်တော့မှ ပြောင်းလဲ မသွားဘူး”\nဒေါသထွက်သောအခါ . . (၂)\nJune 1, 2008 freebird\tLeaveacomment\nအရင်အပါတ်က ဒေါသထွက်သောအခါ (၁) ကို တင်ပြခဲ့တယ်။ အခုအခါ ကျွန်တော် နှစ်သက်တဲ့ blog http://nineninesanay.blogspot.com/ ကနေ ဒေါသထွက်တဲ့အခါ… ဆိုတဲ့ post တစ်ခုကို အခုလို မျှဝေပေးပါတယ်။\nနာမည်ကြီး စီးပွါးရေးသမားတစ်ဦးဟာ စီးပွါးရေးလောကမှာ နာမည်ပျက်လုံးဝ မရှိခဲ့တဲ့အပြင် စီးပွါးကျပ်တည်းတဲ့ခေတ်မှာ သူ့လုပ်ငန်းတွေ ပုံမှန်လည်ပတ်နိုင်ခဲ့တယ်။ ဘာအမှားမှ လွန်လွန်ကျူးကျူး မပြုလုပ်ခဲ့မိလို့ သူ့လုပ်ငန်းက တစ်နေ့ထက်တစ်နေ့ ကောင်းမွန်ခဲ့တယ်။\nနှစ်ကြာလို့ ပင်စင်ယူချိန်ရောက်တော့ နှုတ်ဆက်ညစာစားပွဲမှာ သတင်းထောက်တွေက သူ့ကို စီးပွါးရေးလောကမှာ နှစ်အတော်ကြာ အောင်မြင်မှုသရဖူဆောင်းထားနိုင်ခဲ့တဲ့ လျှို့ဝှက်ချက်ကို မေးမြန်းကြတယ်။\nသူက ရီရီမောမောနဲ့ “ကျွန်တော့်မှာ ဘာလျို့ဝှက်ချက်မှ မရှိပါဘူး။ အရာရာမှာ ကျွန်တော်အဆင်ပြေခဲ့ ရတာက စိတ်တိုဒေါသထွက်တဲ့အချိန်မှာစကားနည်းနည်းပဲ ပြောမယ်၊ ဆုံးဖြတ်ချက် သိပ်မချဘူးဆိုတာကို ကျွန်တော် နားလည်ခဲ့လို့ဖြစ်တယ်။ ဒါကြောင့် လုပ်ငန်းမှာ အမှားတွေနည်းခဲ့တာဖြစ်တယ်”\nစကားတိုတိုလေး တစ်ခွန်းတည်းမှာ ကျွန်မအတွက် အရေးပါတဲ့ သင်္ခန်းစာတစ်ခုကို ရလိုက်တယ်။ သူ့စကားကို နားထောင်ပြီး ကျွန်မဒေါသထွက်တဲ့အချိန်မှာ လုပ်တတ်၊ တွေးတတ်၊ ဆုံးဖြတ်တတ်တာနဲ့ တစ်ခြားလူအပေါ်ထားတဲ့ စိတ်သဘောထားတွေကို ပြန်စဉ်းစားကြည့်မိတယ်။ အားလုံးကို ခြုံကြည့်လိုက်တော့ “စိတ်တိုဒေါသထွက်တဲ့ အချိန်မှာ ဦးနှောက်အသိဥာဏ်က ငါးနှစ်သား ကလေးအရွယ်ပဲ ရှိတယ်” ဆိုတဲ့ အဖြေကို ကျွန်မရလိုက်တယ်။\nတွေးခေါ်မှု မရင့်ကျက်တဲ့အခါ လူတွေဟာ ထိတွေ့ခံစားတဲ့စိတ်(emotion)ကို မထိန်းနိုင်ဖြစ်တတ်တယ်။ စကားအပြောအဆို မဆင်ခြင်တာ၊ ကိုယ်အမှုအရာ မထိန်းချုပ်နိုင်တာတွေက ၅နှစ်သားကလေးလို ဖြစ်နေတယ်။\nလူတစ်ယောက်ဟာ စိတ်တိုဒေါသထွက်ချိန်မှာ သူ့ရဲ့ အသိဥာဏ်၊ EQ၊ အမှုအရာ.. စတာတွေက “ယုတ်ညံ့” သွားတတ်တယ်။ ပြောထွက်လိုက်တဲ့စကား၊\nပြုမှုလိုက်တဲ့ အပြုအမှု၊ လုပ်လိုက်တဲ့ ဆုံးဖြတ်ချက်တွေ “အမှား” ဖက်ကိုပဲ ဦးတည်နေတတ်တယ်။ ဒါကြောင့် ခုနားက စီးပွါးရေးသမား ပြောခဲ့သလို ဒေါသထွက်တဲ့အချိန်မှာ စကားကို နည်းနိုင်သမျှ နည်းနည်းပဲပြောပြီး ဆုံးဖြတ်ချက်ကို အလျှင်စလို မချတာက အကောင်းဆုံးပဲဖြစ်တယ်။\nမလှပသော စကားတစ်ခွန်းကြောင့် လူတစ်ယောက် ဘ၀ကို ဆိုးဝါးစွာ ပြောင်းလဲခဲ့တယ် ဆိုရင်။\n”ဘာမှ မဖြစ်နိုင်ပါဘူးလို့ ” ကိုယ်ကိုယ့်ကို ဆင်ခြင်ပေးပြီး ကိုယ့်အလိုဆန္ဒကို အလိုလိုက်ခဲ့လို့ကိုယ့်အပေါ် အစစအရာရာ ကောင်းမွန်စွာစောင့်ရှောက်ခဲသော လူတစ်ယောက်ရဲ့ ဘ၀မှာ အိမ်မက်ဆိုးတွေ ပြည့်နှံ့ သွားခဲ့တယ် ဆိုရင်။\nကျွန်မ. . . သူခိုး\nApril 8, 2008 wunna\tLeaveacomment\nတစ်ခါက လေယာဉ်ကွင်း တစ်ခုမှာပါ….\nကျွန်မစီးမဲ့ လေယာဉ် ထွက်ခွာဖို့ ၂ နာရီလောက် လိုနေသေးတာနဲ့ ကျွန်မလဲ ဆိုင်တစ်ဆိုင်ထဲ ၀င်ပြီး စိတ်ကြိုက် စာအုပ်တစ်အုပ်နဲ့ မုန့်တစ်ထုပ် ၀ယ်ပြီး ခုံတစ်ခုံမှာ စာထိုင်ဖတ်နေလိုက်တယ်။ စာအုပ်ထဲ အာရုံစိုက် ခေါင်းနစ်ပြီး ဘယ်လောက်ကြာကြာ ဖတ်နေမိလဲ မသိဘူး။ ကျွန်မဘေးမှာ ထိုင်နေတဲ့ လူဟာ ကျွန်မရဲ့ ခွင့်ပြုချက် မပါဘဲ ကျွန်မနဲ့ သူ့ကြားက ခုံပေါ်မှာတင်ထားတဲ့ မုန့်ကို ယူစားနေတာကို သတိပြုမိလိုက်တယ်။ ကျွန်မလဲ လူတွေရှေ့မှာ သူ အရှက်ရမှာစိုးတာနဲ့ မသိဟန်ဆောင်နေလိုက်တယ်။ စာဆက်ဖတ်လိုက် မုန့််စားလိုက်နဲ့ သူ့ကို ကျွန်မ မသိမသာ စောင်းငဲ့ကြည့်နေခဲ့တယ်။ အချိန် တရွေ့ရွေ့ ကုန်သွားသလို မုန့်တွေလဲ တစ်ချပ်ပြီး တစ်ချပ် သူ့ပါးစပ်ထဲ ၀င်ဝင်သွားခဲ့တယ်။ ကျွန်မ စိတ်တိုလာပါတယ်။\n“ငါသာ ခွင့်လွှတ်စိတ် မရှိရင် ဒီမုန့်ခိုးစားတဲ့လူတော့ လူတွေကြားမှာ အရှက်ကွဲတော့မှာပဲ” လို့ တွေးလိုက်တယ်။ ကျွန်မတစ်ချပ်နှိုက်စားတိုင်း သူလဲတစ်ချပ် လိုက်နှိုက်စားနေတယ်။ နောက်ဆုံးတစ်ချပ်ပဲ ကျန်တော့ သူဘာ လုပ်မလဲလို့ ကျွန်မကြည့်နေလိုက်တယ်။ ကျွန်မ ကြည့်နေတာမြင်တော့ သူဟာ အရမ်းရိုးသားတဲ့ အပြုံးမျိုး တစ်ချက် ပြုံးလိုက်တယ်။ အဲဒီနောက် မုန့်ကို ယူပြီး ထက်ဝက်ခြမ်းလိုက်တယ်။ ကျွန်မကို တစ်ခြမ်း ကမ်းပေးပြီး ကျန်တစ်ခြမ်းကို သူ စားနေလိုက်တယ်။ သူကမ်းပေးတဲ့ မုန့်တခြမ်းကို ဆတ်ခနဲ ကျွန်မ ဆွဲယူလိုက်ပြီး စိတ်ထဲမှာလဲ…\n“ဟင်း…ဒီလူက ဘာသဘောလဲ…ခွင့်မတောင်းဘဲ လူများမုန့်ကိုလဲ ယူစားသေးတယ်။ ကျေးဇူးတင်ပါတယ် လို့တောင် တစ်ခွန်းမှ မပြောပါလား” လို့ တွေးလိုက်မိတယ်။\nအဲဒီအချိန်မှာပဲ အသံချဲ့စက်ကနေ ကျွန်မစီးမဲ့ လေယာဉ်ပေါ် တက်နိုင်ပြီဖြစ်ကြောင်း ကြေညာနေတာနဲ့ ကျွန်မလဲ ပစ္စည်းတွေယူပြီး အပေါက်ဝမှာ သွားတန်းစီနေလိုက်တယ်။ ကျွန်မမုန့်ကို ယူစားတဲ့ ဟို ကျေးဇူးကန်း လေးကိုတော့ လှည့်တောင် မကြည့်ခဲ့ပါဘူး။ လေယာဉ်ပေါ်ရောက်တော့ ကိုယ့်နေရာမှာ အကျအနထိုင်ပြီး ကျွန်မ စာအုပ်ဆက်ဖတ်မလို့ အိတ်ထဲကို လက်အနှိုက်မှာ ..ဘုရားရေ…လက်ကို ဖြတ်ခနဲ ဆွဲအထုတ်… ဖောက်တောင် မဖောက်ရသေးတဲ့ မုန့်ထုပ်လေးတစ်ထုပ် တင်းတင်းဆုတ်ထားမိတဲ့ ကျွန်မလက်ထဲမှာ ပါလာခဲ့တယ်။\nဒါဟာ ကျွန်မရဲ့ မုန့်ထုပ်လား…. ဒါဆိုရင် အခုနားစားနေတာက သူ့မုန့်ပေါ့။ စာအုပ်ထဲ အာရုံရောက်နေလို့ သူ့ မုန့်ကို ကျွန်မနှိုက်စားမိတာပေါ့။ ဒါကို သူက အပြုံးမပျက် နောက်ဆုံးကျန်နေတဲ့ တစ်ချပ်ကိုတောင် ခွဲဝေ ပေးခဲ့သေးတယ်။ ကျွန်မ အမှားကို သိလိုက်ချိန်မှာတော့ တောင်းပန်ဖို့ နောက်ကျသွားခဲ့ပါပြီ။\nလေယာဉ်ဟာ တိမ်တွေကို ဖြတ်ပြီး အမြင့်ကို တဖြေးဖြေး ပျံတက်နေတယ်။ တိမ်ထူထူတွေကို ငေးကြည့်ရင်း ကျွန်မစိတ်တွေ လေးလံလို့လာတယ်။ ကျေးဇူးကန်းပြီး မုန့်ခိုးစားတဲ့ လူဟာ ကိုယ့် ကိုယ်တိုင် ဖြစ်နေပါ ပေါ့လား. လူတွေ ပြောပြောနေတဲ့ “သူခိုးက လူပြန်ဟစ်”ဆိုတာ ဒါမျိုးပဲလား။\nလူတော်တော်များများဟာ ကိုယ့်ပတ်ဝန်းကျင်မှာ ရှိနေတဲ့ သူစိမ်းတွေကို သံသယစိတ်နဲ့ မယုံသင်္ကာ ကြည့်တတ်ကြတာ အခုခေတ်မှာ အကျင့်တခုလို ဖြစ်နေခဲ့တယ်။ အ၀တ်အစား၊ ပုံပန်းသဏ္ဌာန်ကိုကြည့်ပြီး တစ်ခါတလေ ကိုယ့်ကို ရိုးရိုးသားသားနဲ့ ကူညီမဲ့ မျက်နှာစိမ်းတွေကိုတောင် သူ့ရဲ့ ထောင်ချောက်ထဲ ၀င်မိနေမလားလို့ သံသယ ဖြစ်တတ်သေးတယ်။ အဲဒီလို တစ်ခြားသူကို သံသယစိတ် ၀င်နေတဲ့အချိန်မှာ သူ့ရဲ့စေတနာနဲ့ ရိုးသားမှုကို အထင်မှားလိုက်မိပြီလားလို့ တစ်ဆက်ထဲ ကျွန်မ တွေးခဲ့မိပါရဲ့လား….\nArticle Courtesy: Nine Nine Sanay


သုံးပါးပေါင်းတစ်ဆူ - ဆွစ်ဇာလန်၏ကမ္ဘာတစ်ဝှမ်းဘုရားကျောင်း\nမီဒီယာ > မဂ္ဂဇင်းကိုဆက်ခံ > မဂ္ဂဇင်းကိုဆက်ခံ 2015-04 > Trinity\nဘာသာရေးသည်ကျွန်ုပ်တို့အတွက်အရေးကြီးသောကြောင့်၎င်းသည်ကျွန်ုပ်တို့၏ယုံကြည်ခြင်းအတွက်အခြေခံဖြစ်သည်။ ဘာသာရေးအသိုင်းအဝိုင်းအနေဖြင့် WKG / GCI နှင့်သက်ဆိုင်သောထူးခြားသည့်လက္ခဏာတစ်ခုမှာ“ သုံးပါးပေါင်းတစ်ဆူဘာသာဝါဒ” ဟုဖော်ပြနိုင်သောအရာများကိုကျွန်ုပ်တို့၏ကတိက ၀ တ်ပြုထားခြင်းဖြစ်သည်။ သုံးပါးပေါင်းတစ်ဆူအယူဝါဒကိုချာ့ချ်သမိုင်းတွင်ကျယ်ကျယ်ပြန့်ပြန့်အသိအမှတ်ပြုခဲ့ကြသော်လည်းအချို့ကို၎င်းကို "မေ့လျော့သောအယူဝါဒ" အဖြစ်ရည်ညွှန်းပြီးမကြာခဏသတိမမူမိကြသောကြောင့်ဖြစ်သည်။ မည်သို့ပင်ဆိုစေကာ, ငါတို့ WKG / GCI အတွက်ကျနော်တို့အဖြစ်မှန်, တနည်းအဖြစ်မှန်နှင့်သုံးပါးပေါင်းတစ်ဆူ၏အဓိပ္ပာယ်ကိုအရာအားလုံးပြောင်းလဲပစ်သည်ဟုယုံကြည်ကြသည်။\nDie Bibel lehrt, dass unser Heil von der Dreieinigkeit abhängt. Die Lehre zeigt uns, wie jede Person der Gottheit eine wesentliche Rolle in unserem Leben als Christen spielt. Gott der Vater hat uns adoptiert als seine«innigsten geliebten Kinder» (Epheser 5,1) အဘယ့်ကြောင့်ဆိုသော် သားတော်ယေရှုခရစ်သည် ဘုရားသခင်သည် ကျွန်ုပ်တို့၏ကယ်တင်ခြင်းအတွက် လိုအပ်သောအလုပ်ကို လုပ်ဆောင်ခဲ့သည်။ ကျေးဇူးတော်၌ ငါတို့သည် ငြိမ်ဝပ်စွာနေကြ၏။ (ဧဖက် 1,3-7), haben Zuversicht in unserem Heil, weil Gott der Heilige Geist in uns wohnt, als Siegel unseres Erbes (Eph1,13-14). Jede Person der Dreieinigkeit spielt eine einzigartige Rolle, uns in Gottes Familie willkommen zu heissen. Obwohl wir Gott in drei göttlichen Personen anbeten, kann sich die Lehre der Dreieinigkeit manchmal so anfühlen,als ob sie sehr schwierig sei, praktisch auszuleben. Doch wenn unser Verständnis und Praxis über die zentralen Lehren übereinstimmen, hat dies ein grosses Potenzial, unser tägliches Leben zu verwandeln. Ich sehe es so: Die Lehre der Dreieinigkeit erinnert uns daran, dass wir nichts tun können, um unseren Platz am Tisch des Herrn zu verdienen – Gott hat uns schon eingeladen und die notwendige Arbeit vollendet, damit wir am Tisch Platz finden. Dank der Errettung durch Jesus und dem Innewohnen des Heiligen Geistes, können wir vor den Vater kommen, eingebunden in der Liebe des Dreieinigen Gottes. Diese Liebe ist für alle, die glauben, kostenlos zugänglich, wegen der ewigen, unveränderlichen Beziehung der Dreieinigkeit.\nသို့သော်၊ ဒီဆက်နွယ်မှုမှာကျွန်ုပ်တို့မှာပါ ၀ င်ဖို့အခွင့်အရေးမရှိဘူးဆိုတာသေချာပါတယ်။ ခရစ်တော်၌ရှင်သန်နေထိုင်ခြင်းဆိုသည်မှာဘုရား၏ချစ်ခြင်းမေတ္တာကကျွန်ုပ်တို့ပတ် ၀ န်းကျင်ရှိသူများကိုဂရုစိုက်စေသည်။ သုံးပါးပေါင်းတစ်ဆူ၏ချစ်ခြင်းမေတ္တာသည်ကျွန်ုပ်တို့ကို၎င်းတွင်ပါ ၀ င်စေသည်။ နှင့်ငါတို့မှတဆင့်အခြားသူများကိုရောက်ရှိ။ ဘုရားသခင်သည်သူ၏အလုပ်ကိုပြီးမြောက်ရန်ကျွန်ုပ်တို့အားမလိုပါ၊ သို့သော်သူသည်ကျွန်ုပ်တို့ကိုသူ၏မိသားစုအဖြစ်ကိုယ်တော်နှင့်ပူးပေါင်းရန်ဖိတ်ခေါ်သည်။ ဝိညာဉ်တော်သည်ငါတို့အတွင်း၌တည်သောကြောင့်၊ သူ၏ဝိညာဉ်သည်ကျွန်ုပ်အတွင်း၌ရှိသည်ကိုသတိပြုမိသောအခါကျွန်ုပ်၏ဝိညာဉ်သည်စိတ်သက်သာရာရသွားသည်။ သုံးပါးပေါင်းတစ်ဆူအပြန်အလှန်ဆက်ဆံမှုရှိသောဘုရားသခင်သည်ကျွန်ုပ်တို့အားသူနှင့်အခြားလူများနှင့်တန်ဖိုးရှိသော၊ အဓိပ္ပါယ်ရှိသောဆက်ဆံရေးရှိစေရန်ကျွန်ုပ်တို့ကိုလွတ်မြောက်စေလိုသည်။\nငါ့ဘဝမှာမင်းဥပမာတစ်ခုပေးပါ။ တရားဟောဆရာတစ် ဦး အနေဖြင့်ကျွန်ုပ်သည်ဘုရားသခင်အတွက် "လုပ်သမျှ" တွင်ပါ ၀ င်နိုင်သည်။ ငါမကြာသေးမီကလူအုပ်စုတစုနှင့်တွေ့ဆုံခဲ့သည်။ ငါကိုယ်တိုင်၏အစီအစဉ်ကိုအာရုံစူးစိုက်သောကြောင့်ငါနှင့်အတူအခန်းထဲမှာမည်သူရှိနေသည်ကိုသတိမပြုမိခဲ့။ ဘုရားသခင်အတွက်အိမ်မှုကိစ္စများလုပ်ဆောင်ခြင်းနှင့် ပတ်သက်၍ ကျွန်ုပ်၏စိုးရိမ်မှုများကိုသဘောပေါက်လာသောအခါကျွန်ုပ်သည်ကိုယ့်ကိုယ်ကိုရယ်မောပြီးဘုရားသခင်သည်ကျွန်ုပ်တို့နှင့်အတူရှိကြောင်း၊ ကျွန်ုပ်တို့ကိုလမ်းပြပို့ဆောင်သည်။ ဘုရားသခင်ထိန်းချုပ်ထားသည်ကိုကျွန်ုပ်တို့သိသောအခါအမှားပြုမိရန်ကျွန်ုပ်တို့ကြောက်ရွံ့စရာမလိုပါ။ ကိုယ်တော့်ကိုကျွန်ုပ်တို့ပျော်ရွှင်စွာဝတ်ပြုနိုင်သည်။ ဘုရားသခင်မပြင်ဆင်နိုင်သောအရာမရှိကြောင်းသတိရသောအခါ၎င်းသည်ကျွန်ုပ်တို့၏နေ့စဉ်အတွေ့အကြုံကိုပြောင်းလဲစေသည်။ ကျွန်ုပ်တို့၏ခရစ်ယာန်အသက်တာသည် ၀ န်ထုပ်ဝန်ပိုးမဟုတ်ဘဲအံ့ဖွယ်ဆုကျေးဇူးတစ်ခုဖြစ်သည်။ သန့်ရှင်းသော ၀ ိညာဉ်တော်သည်ကျွန်ုပ်တို့အတွင်း၌နေထိုင်သည်နှင့်အမျှကျွန်ုပ်တို့သည်သူ၏အမှုတော်၌စိုးရိမ်ပူပန်မှုကင်းစွာပါဝင်ဆောင်ရွက်ခွင့်ရှိသည်။\nဖျားနာနေသောမိတ်ဆွေအတွက်ပြင်ဆင်ထားသောအစာမှမိသားစုဝင်တစ် ဦး မှအောင်မြင်မှုရရှိသည့်အတွက်ဘုရားကျောင်းအား ဆက်၍ အလုပ်လုပ်ရန်လှူဒါန်းခြင်းအထိ၊ ဤအရာအားလုံးသည် us ၀ ံဂေလိတရားကိုဟောရန်ကျွန်ုပ်တို့ကိုခွင့်ပြုသည်။ ခမည်းတော်၊ သားတော်နှင့်သန့်ရှင်းသောဝိညာဉ်တော်၏မေတ္တာ၌။\nဒေါက်တာ Joseph Tkach


Old Lady ကို ပြန်မယ့် ဘူဖွန် ၊ လိုင်ယွန်ကွင်းလယ်လူ နဲ့ နီးစပ်လာတဲ့ စပါး တို့ အပါ အ၀င် . . . . . . နောက်ဆုံးရ အပြောင်း အရွှေ့ သတင်းများb — Sports Myanmar\nPSG နဲ့ လမ်းခွဲ လာခဲ့ပြီ ဖြစ်တဲ့ အီတလီ ၀ါရင့် ဂိုးသမာ ကြီး ဘူဖွန် ဟာ အသင်း ဟောင်း ယူဗင်တပ် ကို တစ်ရာသီ စာချုပ် နဲ့ ပြန်လည် သွားရောက် ကစား ဖို့ နီးစပ် နေပြီလို့ သိရ ပါတယ် ။ ယူဗင်တပ် နည်းပြသစ် ဆာရီ ဟာ ဘူဖွန် ကို အသင်းထံ ပြန်လည် ခေါ်ယူ လိုခဲ့တာ ကြောင့် ဖြစ်တယ် လို့ သိရ ပါတယ် ။\nစပါး အသင်း ကတော့ ဥရောပ ထိပ်သီး အသင်းတွေ မျက်စိ ကျနေတဲ့ လိုင်ယွန် ကွင်းလယ်လူ အန်ဒွန်ဘီလီ ကို ခေါ်ယူ နိုင်ဖို့ နီးစပ် နေပြီ လို့ ကြားသိ ရ ပါတယ် ။\nမန်ချက်စတာ ယူနိုက်တက် တိုက်စစ်မှုး လူကာကူ ရဲ့ အေးဂျင့် ဟာ အင်တာမီလန် အသင်း တာဝန်ရှိ သူတွေ နဲ့ ဆုံတွေ့ ခဲ့ပြီး အပြောင်း အရွှေ့ ကိစ္စ ကို လုပ်ဆောင် ဆွေးနွေး နေပြီလို့ သိရ ပါတယ် ။ လူကာကူ ကလည်း သူ့ရဲ့ စိတ်ဆန္ဒ တွေကို ယူနိုက်တက် ထံ ထုတ်ပြောပြီး ဖြစ်တယ် လို့ သိရ ပါတယ် ။\nမန်ချက် စတာ စီးတီး ကွင်းလယ်လူ ဒေးဗစ် ဆေးလ်ဗား ကတော့ အသင်း နဲ့ စာချုပ် ကုန်ဆုံးမယ့် ယခု ရာသီ အကုန် မှာ အစ်တီဟတ် ကို နှုတ်ဆက် တော့မယ့် အကြောင်း ထုတ်ဖော် ပြောဆို သွားခဲ့ ပါတယ် ။\nရီးရဲ မက်ဒရစ် အသင်း ကတော့ ၂၀၂၀ ရာသီ မှာ အမျိုး သမီး အသင်း ကို စတင် ဖွဲ့စည်း ယှဉ်ပြိုင် စေတော့ မယ် ဖြစ်ကြောင်းး အတည်ပြု ကြေညာ သွားခဲ့ ပါတယ် ။\nဗလင်စီယာ အသင်း ဟာ ဘာစီလိုနာ ဂိုး သမား ဂျက်စပါ ဆီလက်ဆန် ကို ၃ နှစ် စာချုပ် ဖြင့် ခေါ်ယူနိုင် ခဲ့ပြီ ဖြစ် ပါတယ် ။ ဘာစီလိုနာ ကလည်း ဗလင်စီယာ ဂိုး သမား နီတို ကို ခေါ်ယူ ဖို့ စဉ်းစား နေပြီး ယခု ရာသီ မှာ ဖြစ်စေ ၊ လာမယ့် ရာသီ အကုန် မှာ အလွတ် ဖြင့် ဖြစ်စေ ခေါ်ယူ မယ် လို့ သိရ ပါတယ် ။\nအဲဗာတန် အသင်း ကတော့ မနှစ် က အငှား လာကစား ခဲ့တဲ့ ဘာစီလိုနာ ကွင်းလယ်လူ အန်ဒရေ ဂိုးမက် ကို အပြီး သတ် ခေါ်ယူ လိုက်ပြီ ဖြစ် ပါတယ် ။ ဂိုးမက် အတွက် အဲဗာတန် ဟာ ယူရို ၂၅ သန်း ပေးချေ ရမှာ ဖြစ်ပြီး ဆုကြေး တွေ အပါ အ၀င် စုစုပေါင်း ပြောင်းရွှေ့ကြေး ယူရို ၃၅ သန်း အထိ ရှိသွားလိမ့် မယ် လို့ လည်း သိရ ပါတယ် ။\nBarcelona’s Portuguese midfielder Andre Gomes (L) celebrates after scoringagoal during the Spanish league football match FC Barcelona vs CA Osasuna at the Camp Nou stadium in Barcelona on April 26, 2017. (Photo by LLUIS GENE / AFP)\nဆမ့်ဒိုးရီးယား အသင်း ကတော့ နာပိုလီ ကွင်းလယ်လူ ဆီမြွန်နီ ဗာဒီ ကို စောင့်ကြည့် နေတယ် လို့ သိရပါတယ်\nမိုနာကို အသင်း ဟာ အင်တာ ကွင်းလယ်လူ ဂျာအို မာရီယို ကို ခေါ်ယူ ဖို့ အတွက် ဆွေးနွေး မှု ပြုလုပ် နေတယ် လို့ သိရ ပါတယ် ။\nနာပိုလီ ဟာ ရိုးမား နောက်ခံလူ မာနိုလက်စ် အတွက် ယူရို ၁၆ သန်း + ဒီယာဝါရာ နဲ့ ကမ်းလှမ်း ထားတယ် လို့ အီတလီ သတင်းစာ တွေ မှာ ဖော်ပြ လာခဲ့ ပါတယ် ။\nရိုးမား အသင်း ဟာ တိုက်စစ်မှုး ဒီဇစ်ကို ကို အင်တာ မီလန် အသင်း ထံ ရောင်းချ ဖို့ သဘောတူညီ လု နီး ဖြစ်နေပြီ လို့ သိရ ပါတယ် ။ ရိုးမား ဟာ ဇစ်ကို အတွက် ယူရို ၁၀ သန်း နဲ့ အင်တာ လူငယ် တိုက်စစ်မှုး ဗာဂါနီ တို့ကို တောင်းဆို နေတယ် လို့ သိရ ပါတယ် ။\nAS Roma Bosnian forward Edin Dzeko celebrates after opening the scoring during the Italian Serie A football match AS Roma vs Udinese on April 13, 2019 at the Olympic stadium in Rome. (Photo by Tiziana FABI / AFP)\nအေစီမီလန် အသင်း ကတော့ အာဆင်နယ် ကွင်းလယ်လူ လူးကပ် တော်ရီးယား ကို ၂ နှစ် အငှား + အပြီးသတ် ၀ယ်ယူ ခွင့် နဲ့ ကမ်းလှမ်း ဖုိ့ ပြင်ဆင် နေတယ် လို့ သိရ ပါတယ် ။\nဗီလာရီးရဲ အသင်း ဟာ လီဗာပူး နဲ့ စာချုပ် ပြည့် လို့ ထွက်ခွာ လာတော့မယ့် အယ်ဘာတို မိုရီနို ကို ခေါ်ယူ ဖို့ လုပ်ဆောင် နေတယ် လို့ သိရ ပါတယ် ။\nရီးရဲ ဘက်တစ် အသင်းဟာလည်း လီဗာပူး နဲ့ စာချုပ် ကုန်တော့ မယ့် လူငယ် တိုက်စစ်မှုးလေး အိုရီဂီ ယူရို ၁၁ သန်း ဖြင့် ကမ်းလှမ်း ဖို့ စီစဉ်နေတယ် လို့ သိရ ပါတယ် ။\nမန်ချက်စတာ ယူနိုက်တက် ဟာ လူကာကူ ကို ရောင်းထုတ် ဖြစ်ခဲ့ ပါက ဆီဗီးလား အသင်း တိုက်စစ်မှုး ဘန် ယက်ဒါ ကို စာချုပ် ဖျက်သိမ်းကြေး ယူရို သန်း ၄၀ ပေးချေ ကာ ခေါ်ယူ မယ် လို့ သိရ ပါတယ် ။\nကတ်တလန် အခြေစိုက် မွန်ဒို သတင်းစာ ကတော့ ဘာစီလိုနာ အသင်း ဟာ အိုင်ယက်စ် ခံစစ်မှုး ဒီလစ် ကို မခေါ်ယူ တော့ဘဲ မန်ချက်စတာ ယူနိုက်တက် နောက်ခံလူ ဗစ်တာ လင်ဒီလောာ့ဖ် ကို ပြောင်းလဲ ပစ်မှတ် ထားဖို့ စဉ်းစား နေတယ် လို့ ဖော်ပြ သွားခဲ့ ပါတယ် ။\nနေမာ ရဲ့ ဖခင် ကတော့ ဘာစီလိုနာ ကို ပြန်ပြောင်း နိုင်ဖို့ အတွက် PSG အသင်း နဲ့ ညှိနှိုင်း ဆွေးနွေး မှုတွေ စတင် နေပြီလို့ သိရ ပါတယ် ။ ဘာကာ ဘက်က တော့ လာမယ့် အပတ် ထဲ မှာ ဂရစ်ဇ်မန်း ( သို့ ) နေမာ တစ်ဦးဦး ကို ခေါ်ယူ နိုင်ကြောင်း ကြေညာ ဖို့ မျှော်လင့် ထားတယ် လို့ သိရ ပါတယ် ။\n၀က်စ်ဟမ်း တိုက်စစ်မှုး ဟာနန်ဒက် ကတော့ ယခု အပြောင်း အရွှေ့ အတွင်း မှာ လန်ဒန် ကလပ် ကို စွန့်ခွာ ဖို့ စိတ်ပိုင်း ဖြတ်ထားပြီ လို့ ထုတ်ဖော် ပြောဆို သွားခဲ့ ပါတယ် ။\nအာဆင်နယ် အသင်း ကတော့ ဆဲလ်တစ် ဘယ်နောက်ခံလူ တိုင်ယာနီ အတွက် ပေါင် ၁၉ သန်း ဖြင့် နောက်တစ်ကြိမ် ကမ်းလှမ်း လိုက်ပြန်ပြီ လို့ သိရ ပါတယ် ခင်ဗျာ . . . . .


2014/Myanmar/Yangon/Fedora Project - Myanmar Community - Software Freedom Day Wiki\nFedora Project - Myanmar Community\nတစ်ကမ္ဘာလုံးအတိုင်းအတာနဲ့ ပြုလုပ်သော စက်တင်ဘာလ ၂၀ ရက် ၂၀၁၄ ခုနှစ်မှာ ကျရောက်တဲ့ Software Freedom Day မှာတော့ ကျွန်တော်တို့ Fedora Project – Myanmar Community အနေနဲ့ အောက်ပါအစီအစဉ်များ အတိုင်း ပူးပေါင်းပါဝင် ပြုလုပ်သွားကြမှာပဲဖြစ်ပါတယ်။\nအချိန်ကတော့ နေ့လည် ၂ နာရီမှ ညနေ ၄ နာရီထိ ဖြစ်ပါတယ်။ နေရာကတော့ ဗိုလ်တစ်ထောင်ဘုရားလမ်းနှင့် အနော်ရထားလမ်း လမ်းဆုံရှိ Orchid Hotel Yangon Myanmar ရှိ ခန်းမ တွင် ပြုလုပ်သွားမှာဖြစ်ပါတယ်။\nနေ့လည် ၂ နာရီမှ ၂ နာရီ ၁၅ မိနစ်အထိ ဧည့်သည်များ နေရာယူခြင်း\n၂ နာရီ ၁၅ မှ ၂ နာရီ ၄၅ မိနစ် အထိတော့ Fedora Project – Myanmar Community ၏ Leader ရန်နိုင်မြင့် မှ SFD Day အဖွင့် နှင့် ၄င်း နှင့် ပက်သတ်သည်များကို ပြောကြားခြင်း\n၂ နာရီ ၄၅ မိနစ်မှ မှ ၃ နာရီ ၁၅ မိနစ် အထိမှာတော့ ကို လွင်မောင်မောင် မှ OpenSUSE မိတ်ဆက်နှင့် ၄င်း Linux Distro နှင့် ပက်သတ်သည်များကို ပြောကြားခြင်း\n၃ နာရီ ၁၅ မိနစ်မှ ၃ နာရီ ၄၅ မိနစ် ထိမှာတော့ Fedora Project – Myanmar Community မှ Core Member သုတအောင်မှ CentOS7မိတ်ဆက်နှင့် ၄င်း အကြောင်း အကျဉ်း\n၃ နာရီ ၄၅ မိနစ် မှ ၄ နာရီထိမှာတော့ ပျော်ပျော်ရွှင်ရွှင်နှင့် တစ်ဦးနှင့်တစ်ဦး ဆွေးနွေးမိတ်ဆက်ခြင်းများ ပြုလုပ်ခြင်း နှင့် အစီအစဉ် ရပ်နားခြင်း\nSoftware Freedom Day သို့ လာရောက်ကြသူများ အနေနဲ့တော့ Fedora Linux ၏ Booth နှင့် OpenSUSE ၏ Booth များတွင် အခမဲ့ပေးဝေမည်ဖြစ်သော Installer Bootable DVD များအပြင် Software Freedom Day အထိန်းအမှတ်အဖြစ် အခမဲ့ ဝေငှသော FreeBSD 10 & GhostBSD 3.5 တို့ကိုလည်း အခမဲ့ ကူးယူနိုင် ပြီး အမှတ်တရသက်ဆိုင်ရာ Distro များ၏ Sticker များကိုလည်း ရယူနိုင်မှာပါ ပဲဖြစ်ပါတယ်။\nပါဝင်တက်ရောက်လိုသူများကတော့ ကျွန်တော်တို့အနေနဲ့ နေရာ၊အစားအသောက် နှင့်အခြားလိုအပ်သော စီစဉ်စရာများအတွက်ဲကြိုတင်စီစဉ်နိုင်အောင် ကျေးဇူးပြုပြီး https://sfdygn2014.doattend.com မှာ Registration ပြုလုပ်ပေးစေလိုပါတယ်။\nယခုလို အခြား Distro Fan များမှ Software Freedom Day တွင် ပါဝင်အားဖြည့်ပေးခဲ့ခြင်းအတွက်လည်း ပွဲမတိုင်ခင် Fedora Project – Myanmar Community အနေနှင့် အထူးပင် ကျေးဇူးတင်ပါကြောင်း ပြောကြားအပ်ပါတယ်။\nWe, Fedora Project - Myanmar Community will celebreate Software Freedom Day which is on September 20, 2014, by the followings.\n- From 2:00 PM to 2:15 PM - The opening\n- From 2:15 PM to 2:45 PM - About SFD and Introduction to Fedora Linux by Yan Naing Myint\n- From 2:45 PM to 3:15 PM - About OpenSUSE\n- From 3:15 PM to 3:45 PM - About CentOS7by Thuta Aung\n- From 3:45 PM to 4:00 PM - Discussions, FAQ, Chats and The Closing\nAdditionally Fedora 20 (Heisenbug), OpenSUSE, FreeBSD 10, GhostBSD 3.5 Installer Medias together with their respective stickers and SFD 2014 Yangon Event Stickers will be given away.\nTime is from2PM to4PM. Place will be in the VIP Rooms at "Tasty Village Resturant" (Sinmalite Market Basement).\nLink on softwarefreedomday.org\nEvent Announcement on Official Fedora Project - Myanmar Community Website\nRegistration on DoAttend\nTeam Name: Fedora Project - Myanmar Community\n[ Web Site ] [ Facebook Page ]\nLeader: Yan Naing Myint (Orca-Krilozona)\n[ Facebook ] [ Email: orcakrilozona at fedoraproject dot org ]


မျက်ဖြေ ရဲ့ အဆက် | Myanmar Gazette News Media Forum Network\nHome » Creative Writing » မျက်ဖြေ ရဲ့ အဆက်\nမျက်ဖြေ ရဲ့ အဆက်\nPosted by မောင် ပေ on Jul 1, 2011 in Creative Writing |3comments\nမနက် ၄ နာရီကျော်သည် နှင့် ဆိုးပေ အိပ်ယာမှ ထ ကာ ကျောင်းဝန်းထဲ သန့် ရှင်းရေး လုပ်နေသည် ။ မြို့ တော်ရှိ ဘုန်းကြီးကျောင်း ၏ အုန်းမောင်းခေါက်ချိန် မှာ ရွာထက် နောက်ကျသည် ။ ကျောင်းရှိ ဝေယျာဝစ္စ များ ကို အကုန်လုပ်ပြီး ဘကြီးကို စောင့်နေသည် ။ ဘုန်းဘုန်း တို့ ကို မနက်အာရုံဆွမ်း ကပ်ပြီး ဘကြီး နှင့်အတူ ဆွမ်းပေါင်း နှင့် ထမင်း လွေးရသည် ။\n` အဘ ဆိုက်ကား တစ်စီး ကို ၂ သိန်းကျော် ပေးရတယ် ဆို ´\n` မင့် ဘယ်သူ ပြောတာလဲ ´\n` မနေ့ က ကားဂိတ်က စီးလာတဲ့ ဆိုက်ကားဆရာ က ပြောသွားတာ အဘ ရဲ့ ´\n` ဟားဟားဟားဟား…. အဲဒါ မင်း ကို လိမ်ချင်လို့ ၊ မင်း များ စိတ်ဝင်စားရင် သူ့ ဆိုက်ကားအစုတ် ကို မင်းထိုးရောင်းချင် လို့အဲ့ဈေးပြောပြီး မင့် အယုံသွင်းသွားတာ ´\n` ဒါဆို ဆိုက်ကား တစ်စီး က ဘယ်လောက် တန်တာလဲ အဘ ၊ ကျွန်တော် မနေ့ က ဆိုက်ကားစီးလာရင်း စဉ်းစားမိတာ ဆိုက်ကား နင်းမလားလို့ ´\n` ဟို တစ်လော က တို့ ကျောင်း ဆိုက်ကားထောင်စားတဲ့ ဆွမ်းဒကာ ရောင်းလိုက်တာ ကတော့ ၅ သောင်း ကျော်ပဲ ရတယ် ဆိုလား ၊ မင်း က ဆိုက်ကား နင်းရအောင် ဒီမြို့ က လမ်းတွေ သိတာ ကြနေတာပဲ ´\n` သြော်… လေ့လာရမှာပေါ့ဗျာ ၊ မြို့ ထဲ သွားရင်း လာရင်း ´\n` အေး.အေး မင်း လောလောဆယ် မြို့ ထဲ သွားလည် ရင်း ကြည့်ကြည့်ခဲ့ဦးပေါ့ ။ ဘာအလုပ် လုပ်ရမလဲ ဆိုတာ မင်းသိလာမှာပါ ´\nဆိုးပေ မြို့ ထဲ ထွက်လာခဲ့သည် ။ မြို့ တော် ကြီး သည် သူ့ အတွက် အရမ်းခမ်းနား ထည်ဝါနေသည် ။ ကားများ ဆိုင်ကယ် များ ဖြင့် သွားလာ နေကြသည် ။ ကျားမ မရွေး ကြည့်လိုက်မည် ဆိုလျှင် သန့် သန့် ပြန့် ပြန့် သပ်သပ်ရပ်ရပ် ။ တီရှပ် အဖြူ ၊ ချည်ပုဆိုးလေး ၀တ်ထားသူ ဆိုးပေ ခဗျာ သွားရလာရတာ ရှိန်နေသည် ။ နေရာ တစ်ကာ ကြည့်လိုက်မည် ဆိုလျှင် တိုက်ကြီးတွေ ဖြင့် ဟိန်းနေသည် ။ တန်ခိုးကြီး ဘုရား ဖူးခဲ့ပြီး ဘုန်းကြီးကျောင်း သို့ ပြန်လာခဲ့သည် ။ ဇရပ် ပေါ်တက် လဲလျှောင်းနေစဉ် ကျောင်းဝင်း ထဲသို့ လူစိမ်း ၂ ယောက် ၀င်လာသည် ကို တွေ့ လိုက်ရသည် ။\n` ဘုန်းဘုန်း ရှိလား ညီလေး ´\n` ရှိပါတယ် အကို ဘုန်ဘုန်း ဒီအချိန်ဆို မကျိန်းလောက်သေးဘူး ၊ ကျောင်းပေါ်တက်သွားလိုက်ပါ ´\nခဏနေကြတော့ ဘုန်းဘုန်း နှင့် ထို လူစိမ်း ၂ယောက် ဇရပ်ပေါ်သို့ပြန်ရောက်လာသည် ။ လူစိမ်း၂ယောက် က ခရီးဆောင် အိတ်တွေ နဲ့ ….။\n` ဒကာ ဆိုးပေ ၊ ဒီက ဒကာတွေ က ဖားကန့် ကို ခရီးသွားမယ့် ဒကာတွေ ကွဲ့ ၊ မသွားခင် စပ်ကြား တို့ ကျောင်းမှာ ၃၊၄ ရက်တန်သည် တည်းကြမယ် ။ ဒကာကြီး သူတို့ ကို နေရာ ချပေးထားလိုက်ပါဦး ´\n` တင်ပါ့ဘုရား ၊ တပည့်တော် စီစဉ် ပေးလိုက်ပါ့မယ် ´\nဆိုးပေ လည်း ထိုသူ နှစ်ယောက် ကို သူ စတည်းချ နေသော ဇရပ်ပေါ်တွင် နေရာ စီစဉ်ပေးလိုက်သည် ။ သူ တို့ နာမည် များမှာ ဝေလု နှင့် ငြိမ်းလတ်ဆွေ တို့ ဟု သိရသည် ။ ခဏတွင်း မှာ ပင် ဆိုးပေ နှင့် အဖွဲ့ ကျသွားကြသည် ။\n` ကိုဆိုးပေ က ဘာအလုပ် လုပ်သလဲဗျ ´\n` ကျွန်တော် ဒီရောက်တာ မကြာသေးဘူးဗျ ။ ရွာမှာ က အဖေကော အမကော မရှိကြတော့ဘူးလေ ။ ဒါနဲ့ ရှိတာလေး ရောင်းပြီး ကြီးပွားရာ ကြီးပွားကြောင်း ရှာဖို့မြို့ တက် လာတာ ။ အခုထိတော့ ဘာလုပ် လို့ လုပ်ရမလဲ မဆုံးဖြတ်ရသေးပါဘူး ဗျာ ။ ´\n` ကျုပ်တို့ ကတော့ ဖားကန့် ကျောက်သွားတူး ကြမလို့ ဗျ ၊ ဒါနဲ့ကိုဆိုးပေ က ဘာတွေ ရောင်းလာခဲ့တာလဲ ´\n` အဖေ တို့ ထားခဲ့တဲ့ လယ်လေး ၃ ဧက ထဲပါဗျာ ။ ရတာမှ မဖြစ်စလောက်လေး ရယ်ပါ ။ ရွာမှာတော့ များတာပေါ့ ။ အခု မြို့ ရောက်မှ ဘာမှ လုပ်လို့ မရဘူး ´\n` အေးပေါ့ဗျာ…ဒီလိုပါပဲ ရေကြည်ရာ မြက်နုရာ ရှာဖွေကြရတာပဲ မလား ။ ခင်ဗျား စိတ်ကူး မရှိသေးရင် ကျုပ်တို့ နဲ့ဖားကန့် လိုက်ခဲ့ပါလား ´\n` အခု လောလောဆယ် တော့ မလိုက်ချင်သေးဘူးဗျ ။ ဒီမှာ ဘာမှ မလုပ်ကြည့်ရသေးဘူး ၊ စမ်းကြည့်လိုက်ဦးမယ် ´\n` ကောင်းပြီလေ ၊ ကိုဆိုးပေ ဒီမှာ အဆင်မပြေ ရင် ဖားကန့် တက်လာခဲ့ပေါ့ ။ ဟိုကြမှ ဆုံကြသေးတာပေါ့ ´\nသို့ နှင့်….၂ရက်ကြာပြီး ၊ မနက်ခင်း ။ ထုံးစံ အတိုင်း ကျောင်း ဝေယျာဝစ္စ များ လုပ်ပြီး ၊ ဘုန်းဘုန်း တို့ အာရုဏ်ဆွမ်း ကပ်ပြီး ၊ ဘကြီး က ပြောလာသည် ။\n` ဆိုးပေ မင်း ဘာလုပ်မယ် မစဉ်းစားရသေးခင် ။ မင်း ပိုက်ဆံတွေ ကို ဘာမှ မလုပ်သေးခင် ဘဏ်ထဲ သွားထည့် ထားပါလား ´\n` ဘဏ်ထဲ ထည့်ရင် ဘာဖြစ်သလဲ ဘကြီး ´\n` ဟ.. အတိုး ရတာပေါ့ ကွ ၊ မဟုတ်လဲ မင်းဘာမှ မလုပ်သေးမယ့် အတူတူ ဘဏ်ထဲ ထည့်ထားလိုက်တော့ ဘဏ်တိုး လေး ရတာပေါ့ ကွ ´\n` ဒါဆို ဘကြီး လိုက်ပို့ ပေးဗျာ ။ ကျွန်တော် က တော့ ဘာမှ သိတာ မဟုတ်ဘူး ´\n` အေးအေး….ဘုန်းဘုန်း တို့ နေ့ ဆွမ်း စားပြီး ချိန် လောက် မင်းနဲ့ ငါ နဲ့ သွားကြတာပေါ့ ၊ ပိုက်ဆံ တွေ ထုတ်ထားလိုက် ´\nမနက်စာ စားပြီး ဆိုးပေ တစ်ယောက် သူ့ ငွေထုတ်လေး ထည့်ထားသော သံသေတ္တာ သော့လေး ကို သော့ဖွင့် ရန် သော့ထိုးလိုက်သော အခါ သော့တံ မလှည့် ရသေးမှီ သော့ခလောက် မှာ ပွင့်ထွက်လာသည် ။ ဆိုးပေ လည်း မျက်လုံး မျက်ဆံ ပြူးသွားပြီး သေတ္တာထဲ ကြည့်လိုက်တော့ ဗလာနတ္ထိ ………. ။\n( ယခု ပို့ စ်တင်သည့် အချိန် မှာ အတော် ကို မိုးချုပ်နေပြီ ဖြစ်ပါသည် ။ အဆုံး ထိ တိုက်ပင်း ရိုက်ချင် သော်လည်း ၊ မှေးစင်းလာသော မျက်ခွံ တို့ဆန္ဒကို လွန်ဆံ နိုင်စွမ်း မရှိပါသဖြင့် နားလည်ပေးကြပါရန် တောင်းပန်ပါသည် ။ အားလုံး ကို ကျေးဇူးတင်ပါသည် )\nမျက်လုံး မှေးမှေးနဲ့ ဗလာ နတ္တိ ဖြစ်နေတာ မြင်လိုက်တယ်ပေါ့။\nဆူး ပြောတာ သေတ္တာထဲက ပစ္စည်းနော်..\nမန်းတုန်းက မန်းလိုက်တာ အခု ပြန်ဖတ်လိုက်မှ ဆိုလိုရင်း တမျိုး ဖြစ်အောင် တွေးနေကြမှာ စိုးလို့ ပြန်လာ ဖြည့်စွက်ပေးလိုက်ပါတယ်။\nဖြည့်စွက် အဟာရ ကတော့ ဒျူးမက်စ် 1 ပလက်စ် တဲ့ ။


ဒမတ်စကပ်စ်မြို့၌ စစ်တပ်ဘတ်စ်ကား ပေါက်ကွဲမှုကြောင့် လူ ၁၃ ဦး သေဆုံး - Xinhua News Agency\nဒမတ်စကပ်စ်၊ အောက်တိုဘာ ၂၀ ရက် (ဆင်ဟွာ)\nဆီးရီးယားနိုင်ငံ ဒမတ်စကပ်စ် အလယ်ပိုင်းတွင် အောက်တိုဘာ ၂၀ ရက်က စစ်တပ်ဘတ်စ်ကားတစ်စီး ဗုံးခွဲတိုက်ခိုက်ခံရမှုကြောင့် အနည်းဆုံးလူ ၁၃ ဦး သေဆုံးပြီး အခြားသူ ၃ ဦး ထိခိုက်ဒဏ်ရာရရှိခဲ့ကြောင်းနိုင်ငံပိုင် SANA သတင်းအေဂျင်စီကဖော်ပြသည်။အောက်တိုဘာ ၂၀ ရက် အစောပိုင်းတွင် ပြင်းထန်သော ပေါက်ကွဲသံတစ်ခုကို လူအများ ကြားခဲ့ရကြောင်း၊ ဆီးရီးယားမြို့တော်၏ အချက်အချာနေရာဖြစ်သော သမ္မတတံတားအနီးကိုဖြတ်သွားသော စစ်တပ်ခရီးသည်တင်ဘတ်စ်ကားကိုပစ်မှတ်ထားသော လမ်းဘေးဗုံးများမှ ထွက်ပေါ်လာခြင်းဖြစ်ကြောင်း သိရသည်။\nပေါက်ကွဲမှုဖြစ်ပွားပြီးနောက် ဗုံးရှာဖွေရေးအဖွဲ့သည် တတိယမြောက် ပေါက်ကွဲစေတတ်သောဗုံးတစ်လုံးကို ရှာဖွေတွေ့ရှိခဲ့ပြီး ဖျက်ဆီးပစ်ခဲ့ကြောင်း သတင်းဌာနက ဖော်ပြထားသည်။\nတချိန်တည်းမှာပင် နိုင်ငံပိုင်သတင်းဌာနက ပတ်ဝန်းကျင်၌ အခြေအနေကို စစ်ဆေးနေသော စစ်တပ် တပ်ဖွဲ့ဝင်များနှင့် မီးလောင်ကျွမ်းထားသော ခရီးသည်တင်ဘတ်စ်ကား၏ ဓာတ်ပုံများအား ဖော်ပြထားကြောင်း သိရသည်။\nယင်းသမ္မတတံတားသည် ဒမတ်စကပ်စ်ရှိ အလွန်စည်ကားသောနေရာတစ်ခုဖြစ်ပြီး ဘတ်စ်ကားများ၊ မီနီဘတ်စ်ကားများနှင့် မီနီဗင်ကားများဖြင့် မြို့တော်ကို ဆက်သွယ်ထားသော အဓိကသယ်ယူပို့ဆောင်ရေး ဘူတာရုံတည်ရှိရာ နေရာလည်းဖြစ်သည်။ (Xinhua)\nDAMASCUS, Oct. 20 (Xinhua) — At least 13 people were killed and three others wounded inabomb attack on an army bus in central Damascus on Wednesday, state news agency SANA reported.\nPeople heard the sound ofapowerful explosion early Wednesday, which appeared later to be roadside bombs targetingamilitary passenger bus passing near the President Bridge in the heart of the Syrian capital.\nFollowing the explosion,abomb squad foundathird explosive device and dismantled it, it added.\nThe President Bridge isavery busy area in Damascus where the main transportation station, which connects the capital through dozens of buses, mini buses and mini vans, is located. Enditem


1. ဆန့်ကျင်ဘက်ပြု၍ ညစ်ညူးလျက် ညှဉ်းဆဲ တတ်သော မြို့သည် အမင်္ဂလာရှိ၏။\n2. နှုတ်ကပတ်တော်အသံကို နားမထောင်၊ ဆုံးမ တော်မူခြင်းကိုမခံ၊ ထာဝရဘုရားကို မခိုလှုံ၊ မိမိ ဘုရား သခင့်ထံတော်သို့ မချဉ်းကပ်၊\n3. မြို့အလယ်၌ မင်းများတို့သည် ဟောက်သော ခြင်္သေ့ဖြစ်ကြ၏။ တရားသူကြီးတို့သည် နံနက်တိုင်အောင် အဘယ်အရာကိုမျှမချန်မထား၊ ညဉ့်၌ လှည့်လည်တတ် သောတောခွေးဖြစ်ကြ၏။\n4. ပရောဖက်တို့သည် လျှပ်ပေါ်သောသူ၊ သစ္စာ ပျက်သောသူဖြစ်ကြ၏။ ယဇ်ပုရောဟိတ်တို့သည် သန့် ရှင်းရာဌာနတော်ကို ညစ်ညူးစေ၍ တရားတော်ကိုလည်း ရှုတ်ချကြ၏။\n5. သို့သော်လည်း၊ ထာဝရဘုရားသည် မြို့အလယ် ၌ တရားသဖြင့် ပြုတော်မူ၏။ မတရားသော အမှုကို ပြုတော်မမူ။ နံနက်အစဉ်အတိုင်း မိမိဖြောင့်မတ်ကြောင်း ကို မချွတ်မယွင်း ဘော်ပြတော်မူ၏။ သို့သော်လည်းဒ၊ အဓမ္မလူတို့သည် ရှက်ကြောက်ခြင်းမရှိကြ။\n6. လူအမျိုးမျိုးတို့ကို ငါပယ်ဖြတ်၍ သူတို့ရဲတိုက် များကို ဖျက်ဆီးလေပြီ။ လမ်းတို့၌ အဘယ်သူမျှ မသွား မလာစေခြင်းငှါ လူဆိတ်ညံစေပြီ။ မြို့တို့ကိုလည်း လူတစုံ တယောက်မျှ မနေစေခြင်းငှါ ဖျက်ဆီးလေပြီ။\n7. ထိုအခါ ငါက၊ အကယ်စင်စစ် ဤမျှလောက် ငါဆုံးမပြီးမှ သင်သည် ကိုယ်နေရာကို မပယ်ရှင်းစေခြင်း ငှါ၊ ငါ့ကို ကြောက်ရွံ့၍ နည်းခံလိမ့်မည်ဟု ဆိုသော်လည်း၊ သူတို့သည် ကြိုးစား၍ မှားယွင်းသော အကျင့်ကိုသာ ကျင့်ကြ၏။\n8. သို့သော်လည်း၊ ထာဝရဘုရား မိန့်တော်မူသည် ကား၊ ဘမ်းဆီးလုယက်ခြင်းငှါ ငါမထမှီတိုင်အောင် ငါ့ကို ငံ့လင့်ကြလော့။ တိုင်းနိုင်ငံပြည်သားအမျိုးမျိုးတို့ကို စုဝေး စေ၍၊ ငါ့အမျက်၊ ငါ့ဒေါသအရှိန်ကို အကုန်အစင် သွန်း လောင်းမည်ဟု ငါအကြံရှိ၏။ ငါ့ဒေါသမီးသည် မြေ တပြင်လုံးကို လောင်ရလိမ့်မည်။\n9. အကယ်စင်စစ် လူမျိုးအပေါင်းတို့သည် ထာဝရ ဘုရား၏အမှုတော်ကို တညီတညွတ်တည်း ဆောင်ရွက် မည်အကြောင်း၊ နာမတော်ကို ပဌနာပြုစေခြင်းငှါ သန့် ရှင်းသော ဘာသာစကားကို သူတို့အား ငါပြန်ပေးမည်။\n10. ကုရှပြည်၏မြစ်တို့တဘက်၊ အရပ်ရပ်၌ ကွဲပြား လျက်နေသော ငါ၏လူမျိုးသတို့သမီး၊ ငါ့ကို တောင်းပန် သော သူတို့သည် ငါ့အဘို့ ပူဇော်သက္ကာကို ဆောင်ခဲ့ကြ လိမ့်မည်။\n11. ငါ့ကို ပြစ်မှားသောအပြစ်များကြောင့် ထိုအခါ သင်သည် အရှက်ကွဲခြင်းကို မခံရ။ သင်၏ဂုဏ်အသရေ ကြောင့် ဝါကြွားသော သူတို့ကို သင့်အလယ်၌ ငါပယ်ရှား မည်။ သင်သည်လည်း ငါ၏သန့်ရှင်းသော တောင်ကို အမှီပြု၍ နောက်တဖန်မာနမထောင်လွှားရ။\n12. နှိမ့်ချဆင်းရဲသော အမျိုးကို သင့်အလယ်၌ ငါချန်ထားမည်။ ထိုသူတို့သည် ထာဝရဘုရား၏ နာမ တော်ကို ခိုလှုံကြလိမ့်မည်။\n13. ကျန်ကြွင်းသော ဣသရေလအမျိုးသားတို့သည် မတရားသောအမှုကို မပြုရကြ။ မုသာမပြောရကြ။ သူတို့ နှုတ်၌ လှည့်စားတတ်သော လျှာမရှိရ။ အဘယ်သူမျှ မကြောက်စေဘဲ စားသောက်လျက်၊ အိပ်လျက်နေရကြ လိမ့်မည်။\n14. အိုဇိအုန်သတို့သမီး၊ သီချင်းဆိုလော့။ အို ဣသ ရေလအမျိုး၊ ကြွေးကြော်လော့။ အိုယေရုရှလင်သတို့သမီး၊ စိတ်နှလုံးအကြွင်းမဲ့ ဝမ်းမြောက်ရွှင်လန်းလော့။\n15. ထာဝရဘုရားသည် သင်၏အပြစ်ဒဏ်တို့ကို ပပျောက်စေ၍၊ သင်၏ရန်သူတို့ကို ပယ်ရှားတော်မူပြီ။ ဣသရေလအမျိုး၏ ရှင်ဘုရင်ထာဝရဘုရားသည် သင့် အလယ်၌ ရှိတော်မူ၏။ သင်သည် နောက်တဖန်ဘေး ဥပဒ်နှင့်မတွေ့မကြုံရ။\n16. မစိုးရိမ်ပါနှင့်ဟု၊ ယေရုရှလင်မြို့အား၎င်း၊ လက် အား မလျှော့စေနှင့်ဟု၊ ဇိအုန်တောင်အား၎င်း ထိုအခါ ဆိုရ၏။\n17. သင်၏ဘုရားသခင်ထာဝရဘုရားသည် သင့် အလယ်၌ရှိ၍၊ တန်ခိုးကြီးသောဘုရားသည် သင့်ကို ကယ်တင်တော်မူလိမ့်မည်။ သင်၌ အားရ၍ ဝမ်းမြောက် တော်မူလိမ့်မည်။ ချစ်ခြင်းမေတ္တာ၌ ကျိန်းဝပ်၍၊ သီချင်း ဆိုခြင်းနှင့်တကွ သင်၌ ဝမ်းမြောက်တော်မူလိမ့်မည်။\n18. ကဲ့ရဲ့ခြင်းဝန်ကို သင်ထမ်းရာအကြောင်းတည်း ဟူသော၊ သင်နှင့်ဝေး၍ ဓမ္မပွဲကို မခံရဘဲ ညှိုးငယ်လျက် ရှိသော သူတို့ကို ငါစုဝေးစေမည်။\n19. သင့်ကို ညှဉ်းဆဲသောသူအပေါင်းတို့ကို ထိုအခါ ငါစီရင်မည်။ နာသောသူကို ချမ်းသာပေးမည်။ နှင်ထုတ် ခြင်းကိုခံရသောသူကို သင်းဖွဲ့စေမည်။ အရှက်ကွဲခြင်းကို ခံရရာပြည်အရပ်ရပ်တို့၌ ချီးမွမ်းခြင်းဂုဏ်အသရေကို ပေးမည်။\n20. ထိုကာလ၌ သင်တို့ကို တဖန် ငါဆောင်ခဲ့၍ စုဝေးစေသဖြင့်၊ သိမ်းသွားခြင်းကို ခံရသောသူတို့ကို သင် တို့မျက်မှောက်၌ တဖန် ဆောင်ခဲ့ပြန်သောအခါ၊ မြေကြီးသားအမျိုးမျိုးတို့တွင် ချီးမွမ်းခြင်းဂုဏ်အသရေကို သင်တို့အား ပေးမည်ဟု၊ ထာဝရဘုရား မိန့်တော်မူ၏။ ပရောဖက်ဇေဖနိစီရင်ရေးထားသော အနာဂတ္တိကျမ်း ပြီး၏။


ကိုရင်နော်ခင်လေးငယ်: ဆူးဖြစ်လိုက်.. ဖက်ဖြစ်လိုက်..\nဆံပင်ကို ဘယ်ခွဲလိုက်.. ညာခွဲလိုက်နဲ့ မှန်ရှေ့မှာ အမျိုးမျိုး စတိုင်ထုတ် ဂိုက်ပေးကြမ်းနေတာ အချိန်တောင် တော်တော် လင့်နေပြီ..။ ဘယ်လိုပဲ ပြင်ပြင်ပါလေ ဒီရုပ်ဒီရည်ကတော့ ပိုပြီး ကြည့်ကောင်းလာနိုင်စရာ အကြောင်းကတော့ မရှိတော့ဘူး.. ဒါကအကုန်ပဲလေ..။ ဝတ်ထားတဲ့ ရှပ်အင်္ကျီအဖြူကတော့ ကျုပ်အသား ခပ်ညိုညိုပေါ်မှာ ပိုပြီးဖြူနေသလိုလို..။ ချည်ပုဆိုး နီညိုရောင် ကွက်စိပ်လေးနဲ့ တွဲဝတ်ထားလိုက်တော့ ကျုပ်ပုံစံက သန့်သလိုလိုတော့ ရှိသား..။ သန့်တာ မသန့်တာ အသာထား.. လွယ်အိတ်ထဲက စာရွက်စာတမ်းတွေ စုံမစုံ သေချာစစ်ဦးမှ.. တစ်ခုခုကျန်ခဲ့ရင် ခက်မယ်..။ မှန်ကိုလည်း ကြည့်ရသေးတယ် ကျုပ်ကိုယ်ကျုပ် ကြည့်ရတာတော့ ဝါးတားတား..။ အင်းး ဝါးမပေါ့.. မျက်မှန်မှ မတပ်ရသေးတာ..။ စားပွဲပေါ်က မျက်မှန်ထူကြီးကို ကောက်တတ်လိုက်တော့မှ ကျုပ်ရဲ့ အူကြောင်ကြောင်ရုပ်က ပိုပြီး ပီပြင် ထင်ရှားသွားတော့တယ်..။\nဒီနေ့က ကျုပ်အတွက်တော့ တော်တော်ကို အရေးကြီးတယ်ဗျ..။ အင်တာဗျူးတစ်ခု သွားရမယ်လေ.. ဒီအင်တာဗျူးလေး အောင်မှ ကျုပ်ရန်ကုန်လာရကျိုးလည်း နပ်လိမ့်မယ်..။ ဘုရားတွေ ဘာတွေလည်း ရှိခိုးထားပြီးပြီ.. အစစအရာရာ အဆင်ပြေအောင်လို့ပေါ့..။ ကျုပ်ကိုယ်ကျုပ် စိတ်ထဲကနေ ပြန် ဗျူးကြည့်တာတော့ အထစ်ထစ် အငေါ့ငေါ့.. ကတုန်ကယင်နဲ့..။ ကယ်.. မတတ်နိုင်ဘူး.. မီးစင်ကြည့်ကရုံပေါ့..။ နာရီကိုကြည့်လိုက်တော့ ရှစ်နာရီ ခွဲနေပြီ.. အိမ်ကနေ ထွက်မှ ဖြစ်တော့မယ်.. ကားစီးမှာနဲ့ဘာနဲ့ တော်ကြာ နောက်ကျနေမှဖြင့် ဟုတ်ပေ့ ဖြစ်နေလိမ့်မယ်..။\nဈေးဘေးနားက လမ်းကျဉ်းလေးထဲမှာတော့ ဆိုက်ကား ရှောင်ရ.. စက်ဘီးရှောင်ရ.. ဗွက်အိုင်ရှောင်ရနဲ့ တော်တော် ရှုပ်တဲ့ ရပ်ကွက်..။ ရန်ကုန်မြို့တော်ကြီးရဲ့ နေမင်းကြီးကလည်း သိတဲ့အတိုင်း လင်းတာနဲ့ လွှတ်ပူတာလေ..။ နေပူကျဲကျဲအောက်မှာ ခပ်သုတ်သုတ် လျှောက်လာရတော့ ချွေးတွေလည်း ထွက်လာပြီပေါ့..။ ကားမှတ်တိုင်ကလည်း တော်တော်နဲ့ မရောက်နိုင်ဘူး.. တည်းတဲ့ အိမ်ကပြောတော့ သိပ်မဝေးပါဘူးတဲ့.. ဘယ်ဟုတ်မလဲ.. တော်တော်ကို လှမ်းတာပဲ.. ထီးဖြစ်ဖြစ် ခမောက်ဖြစ်ဖြစ် ပါလာရင် ကောင်းသား.. ခုတော့.. ချွေးတွေထွက်လို့ ရှိုးတွေပဲ့ကုန်ပေါ့..။\nအလိုလေ..!!! များလိုက်တဲ့ ပရိတ်သတ်ကြီး.. ကားမှတ်တိုင် တစ်ခုလုံးလည်း ပြည့်ကျပ်လို့.. ဒီလူအုပ်နဲ့ ဘယ်လိုခရီးဆက်ရပါ့..။ ကားတစီး ဆိုက်လာလိုက် တိုးတက်သွားလိုက်ကြ.. နောက်တစ်စီး ထပ်ဆိုက်လာလိုက် တက်သွားလိုက်ကြနဲ့..။ အော်.. လူတွေ.. လူတွေ.. နေပူထဲမှာ တိုးတက်ဖို့ စောင့်နေကြတာပါလားနော်..။ ရုံးချိန်ဆိုတော့လည်း ဒီလောက်တော့ ရှိမပေါ့လေ..။ ကယ် မတတ်နိုင်ဘူး..ကျုပ်လည်း တွယ်ပဲ တက်ရ တက်ရ.. တိုးပဲ တက်ရ တက်ရ.. ကားလာရင်တော့ လိုက်မှ ဖြစ်တော့မယ်.. အချိန်က မနည်းတော့ဘူး..။\nဟော.. လာပါပြီဗျာ.. ကျုပ်စီးရမယ် ဘစ်(စ်) ကားကြီး.. လိမ့်ကာ လိမ့်ကာနဲ့..။ ဒီကားကတော့ ရှားရှားပါးပါး စစ်ကျန် ဗိုက်ပူ ဘစ်(စ်) ကားကြီး ပါလားနော်..။ ကားက ဘရိတ်ပဲ မမိလို့လားတော့ မသိဘူး မှတ်တိုင်နဲ့ တော်တော်လှမ်းလှမ်းအထိ လိမ့်နေတုန်း..။ လူအုပ်ကြီးကလည်း ဗိုက်ပူကြီးနောက်ကို ပြေးလိုက်ရတာပေါ့..။ ကျုပ်လည်း ပုဆိုးကို တင်းနေအောင် ပြင်ဝတ်ပြီး ပြေးပြေးလွှားလွှား ကားအနောက်ပေါက်ကနေ တိုးတက်လိုက်တာပေါ့..။ တော်ပါသေးရဲ့ ကားက ဂိတ်စနဲ့ နီးလို့.. လူက သိပ်တော့မများဘူး..။ ကားပေါ်လည်း ရောက်ရော ဒုက္ခက တွေ့တော့တာပဲဗျို့.. ကျုပ်အရပ်က ဂလန်ဂလားကြီးကိုး.. ဘစ်(စ်)ကားခေါင်မိုးက တော်တော် နိမ့်တာဆိုတော့.. ကျုပ်အရပ်နဲ့က မလွတ်ဘူးလေ.. ခေါင်းက မျက်နှာကျက်နဲ့ ထိနေလို့ ခါးကို ကိုင်းထားရတယ်..။ ကယ်.. ဘယ်လိုပဲ စီးရ စီးရ အရေးမကြီးဘူး.. ခရီးရောက်ဖို့က အရေးကြီးတယ်မလား.. စီးရုံပေါ့..။\nကားကတော့ အိပဲ့ အိပဲ့နဲ့ သွားနေတာပဲ.. အပြင်ကပူ.. အတွင်းကပူနဲ့ လူလည်း ပူတူတူ နွေးတွေးတွေးကြီး ဖြစ်နေပြီ..။ မှတ်တိုင် တစ်ခုရောက်လိုက် လူက ထပ်တက်လာလိုက်.. ကားကလည်း ကျပ်ပြီးရင်း ကျပ်ကျပ်လာတော့တယ်..။ ကျုပ်လည်း လူတွေ တိုးရင်း ခွေ့ရင်း.. ဖိရင်း.. တွန်းရင်းနဲ့ ခါးလည်း မကိုင်းထားနိုင်တော့ဘူး..။ လက်တစ်ဖက်က ခေါင်မိုးက သစ်သားလက်ကိုင်တန်းကို သေချာ ကိုင်.. နောက်တဖက်က မျက်နှာကျက်ကို ဖိတွန်း.. ခေါင်းကိုလည်း စောင်းပြီး မျက်နှာကျက်နဲ့ ဖိကပ်.. ခြေနှစ်ဖက်ကိုလည်း ရှိသမျှအားတွေ အကုန်ထုတ်ပြီး ငြိမ်နေအောင် ရပ်ထားရတယ်..။ လည်ပင်းတွေလည်း အုန်းလွဲချင်သလိုလို နာနေပြီ.. ချွေးတွေလည်း တော်တော်ထွက်နေပြီ..။ နားသယ်စပ်က စီးကျလာတဲ့ အုန်းဆီတွေကလည်း ချွေးတွေနဲ့ ရောကုန်ပြီ..။ အင်းး အုန်းဆီလိမ်းတာ နည်းနည်းတော့ များသွားပြီ.. မတတ်နိုင်ဘူး.. အင်တာဗျူးဆိုတော့လည်း အသန့်ဆုံး ကြည့်အကောင်းဆုံးဖြစ်အောင် လုပ်လာတာလေ..။ လူတစ်ယောက်က ဆံပင်က အရေးကြီးတယ်မလား.. ရန်ကုန်သားတွေ ကြည့်လိုက်ရင် သူတို့ ဆံပင်တွေက ပြောင်လက်ပြီး ကော့ထောင် နေတာပဲလေ.. ကျုပ်ကတော့ ရန်ကုန်သားကို အတုခိုးလိုက်တာ အုန်းဆီတွေ စီးကျလာပါရောလား..။\nလူတွေက တက်ရင်း တက်ရင်း.. တိုးရင်း တိုးရင်း.. အနံ့တွေလည်း စုံလာပြီ.. အမွှေးနံ့တွေ ချွေးနံ့တွေ..။ အဲ့ဒီအချိန်မှာပဲ.. ကျုပ်အရှေ့ကို အမျိုးသမီးငယ် တစ်ယောက် အတင်းတိုးဝင်လာပါလေရော..။ ကျုပ်ကို ကျောပေးပြီး ကားနံရံကို လက်တစ်ဖက်နဲ့ လှမ်းထောက်ထားလေရဲ့..။ သူ့ခေါင်းက ကျုပ် မေးစေ့အောက်လောက်မှာ ရှိနေတယ်.. အနံ့ပေါင်းစုံကြားမှာ သူ့မခေါင်းက ခေါင်းလျှော်ရည်နံ့ကတော့ မွှေးသလိုလိုတော့ရှိသား..။ သတိတော့ ထားနေရတယ်.. ကားကကြပ်တော့ လူချင်းက ထိလုမတတ် နီးနေတယ်လေ..။ ထိလုမတတ်ဆိုတာထက် ကျုပ်ရင်ဘတ်နဲ့ ချာတိတ်မရဲ့ကျောနဲ့ ထိတော့လည်း ထိနေပါပြီ.. သိပ်အထိကြီးတော့ မဟုတ်ဘူးပေါ့.. မထိတထိဆိုပါတော့..။ ကားက ဘရိတ်ကလေးများ အုပ်လိုက်ရင် လူက ရှိသမျှအား အကုန်သုံးပြီး တောင့်ထားရတယ်.. မတော် အရှိန်လွန်ပြီး ချာတိတ်မကို ဆိုးဆိုးဝါးဝါး သွားထိမှဖြင့် အားနာစရာ.. အားနာစရာဆိုတာထက် တမျိုးထင်ခံရမှဖြင့် ဒုက္ခ..။ ခက်တယ်.. ခက်တယ်.. ဒီဘစ်(စ်)ကားတွေနဲ့ ဒီလူဦးရေနဲ့..။\nအဲ့ဒီ အချိန်မှာပဲ ကျုပ်နှာခေါင်းထဲ ကုလားမာဆလာနံ့ ခပ်ဆိုးဆိုးက တိုးဝင်လာတယ်..။ ဒီအနံ့က တော်တော်ဆိုးပါလား.. ချွေးနဲ့ မဆလာနဲ့ ရောထားတဲ့ အနံ့မျိုး..။ ကျုပ်ကျောကုန်းကိုလည်း တစ်စုံတစ်ယောက်က အတင်းဖိတွန်းထားသလို ခံစားလာရတယ်..။ ကျုပ်လည်း အားရှိသလောက် တင်းခံထားရတာပေါ့..။ ဒီအထိအတွေ့ကြီးကတော့ တော်တော့်ကို ဆိုးနေပြီ.. တောင့်ပြီး ပြန်တွန်းထားလိုက်တာ ခံရခက်ကြီး ဖြစ်နေပါပြီ..။ မျက်နှာကျက်နဲ့ ကပ်ပြီး စောင်းနေတဲ့ ခေါင်းကို ပိုစောင်းအောင် လည့်.. ရွဲ့နေတဲ့ မျက်မှန်ကို လက်တစ်ဖက်နဲ့ ကြိုးစားတည့်ပြီး လည့်ကြည့်လိုက်တော့..။ ကုလားကြီး..!! ကုလားကြီး..!! ကျုပ်ကျောကို ကပ်နေတာ နှုတ်ခမ်းမွှေး ကားကားကြီးနဲ့ ကုလားကြီးပါလား... ကြက်သီးတွေလည်း “ဖြန်း” ကနဲ “ဖြန်း” ကနဲ့ ထသွားတယ်.. လူကလည်း ရှိန်းတိန်း ဖိန်းတိန်းကြီး ဖြစ်သွားတယ်..။\nဒင်းကြီးကလည်း ကျုပ်လို့ပဲ ဂလန်ဂလားကြီးဆိုတော့ ပါးကို မျက်နှာကျက်နဲ့ ကပ်ပြီး ခေါင်းကြီး ခေါက်ထားရလေရဲ့..။ ခက်တာက ဒင်းကိုယ်လုံးကြီးက ကျုပ်ကို တွန်းဖိထားတာ..။ ကျုပ်ကတော့ အရှေ့က ချာတိတ်မကို ထိမှာစိုးလို့ တောင့်ထားရပါတယ်ဆိုမှ အခုတော့ ဒင်းက တွန်းတွန်းပြီး အတင်းထိခိုင်းသလို ဖြစ်နေပြီ..။ ကျုပ်တို့ သုံးယောက်ကလည်း သမဆိုင်မှာ ဆန် တန်းစီနေသလို ရှေ့ဆင့်နောက်ဆင့်..။ ခက်တာက ကျုပ်က ကြားက.. ရှေ့ပိတ် နောက်ပိတ်.. မလှုပ်နိုင် မရှားနိုင် ဖြစ်နေတော့ မရှူနိုင် မကယ်နိုင်နဲ့ ခက်ပြီပေါ့..။ ကား ဘရိတ်အုပ်လို့ တစ်ချက်ဆောင့်လိုက်တိုင်း ကျုပ် ကျောကုန်းကို လှိုင်းလုံးကြီး ဝင်ဝင်ဆောင့်သလို “ဝုန်း” ကနဲ “ဝုန်း” ကနဲ..။ ကျုပ်မှာတော့ လှိုင်းလုံးကြီးနဲ့ ရောပြီး အရှေ့ကို လဲပြိုမသွားရအောင် တာတမံကြီးအလား တောင့်ထား တင်းထားရပြီပေါ့.. တင်းခံထားလေ လှိုင်းလုံးကြီးက ပိုပိုဖိလေ..။\nချာတိတ်မ ကတော့ တာတမံကြီးရဲ့ အဖြစ်ကို မသိရှာပါဘူး.. ကျုပ်မှာသာ ညှပ်ပူး ညှပ်ပိတ်.. ဒင်းကုလားကြီးကလည်း မညှာမတာ ဖိဖိတွန်းနေတာ အသက်ရှူရပ်လောက်တယ်.. ကျုပ်ကျောပြင် တစ်ခုလုံးလည်း ဒင်းရင်ဘတ် ပူနွေးနွေးကြီးကို ကပ်ပြီး နံပြားဖုတ်နေသလား မှတ်ရတယ်.. တစ်ကိုယ်လုံးလည်း ကြွပ်ရွရွကြီးကို ဖြစ်လို့..။ ဘေးဘီကို မသိမသာ အကဲခတ်ကြည့်တော့ သူလို ကိုယ်လို ချွေးတလုံးလုံးနဲ့ နံပြားဖုတ်နေကြသူတွေ ပါပဲလေ..။ ကားကိုက ကျပ်တာကိုး.. ဘယ်သူ့ အပြစ်တင်ရမလဲနော်..။ အင်း.. ကျုပ်နေရာမှာသာ ဒီချာတိတ်မ ဆိုရင် မတွေးရဲစရာပဲ.. ဒင်းကုလားရဲ့ လှိုင်းလုံးကြီးအောက်မှာ စိစိညက်ညက် ကြေလောက်တယ်..။ တော်ပါသေးရဲ့ ကျုပ်လို တာတမံကြီးကယ်လို့.. ချာတိတ်မ သက်သာရာ ရနေတယ်.. မဟုတ်လို့ကတော့...။\nကားစပယ်ယာရဲ့ မှတ်တိုင်အော်သံကိုလည်း နားစွင့်ရသေးတယ်.. လိုတော့ လိုပါသေးတယ်..။ လူတွေကတော့ တက်ပြီးရင် တက်ရင်းပဲဟေ့.. အဆင်းပေါက်မပါတဲ့ ကားလားမသိ..။ ကားကတော့ ငါးပိသိပ်.. ငါးချဉ်သိပ်..။ သိပ်ထားတဲ့ ငါးပိကောင်တောင် အမြီးပြန်ထောင်လောက်တယ်.. ကျပ်ချက်.. ညပ်ချက်..။ စပယ်ယာရဲ့ မြည်တွန်တောက်တီးသံ.. ခရီးသည်တွေရဲ့ ငြီးငြူသံ.. ဘစ်(စ်)ကားကြီးရဲ့ တဖုန်းဖုန်း.. တဒုန်းဒုန်း အသံ.. ဒင်းကုလားကြီးရဲ့ တဝုန်းဝုန်း လှိုင်းပုတ်သံ.. အော်.. အသံတွေ .. အသံတွေ.. ငရဲအသေးစားလေးပါလားနော်.. ဝဋ်ရှိရင်လည်း ကြေပါတော့ လို့သာ အော်လိုက်ချင်တော့တယ်..။\nဟင်း... ရှေ့မှတ်တိုင်ဆို ကျုပ်ဆင်းရတော့မယ်.. ကျုပ်ဘယ်လို လုပ်ရမလဲ..!! ချာတိတ်မ..! ကုလားကြီး..! နံပြားဖို..! လှိုင်းလုံးကြီး..! ဟား.. မဖြစ်ဖူး.. မဖြစ်ဖူး.. ကျုပ်ခံစားနေရတာ ကျုပ် အသိဆုံး..။ မဖြစ်ဖူး.. ကျုပ်ဆင်းလို့ မဖြစ်ဖူး.. ကျုပ်သာဆင်းလိုက်ရင် ချာတိတ်မအတွက် မတွေးဝံ့စရာ..။ ကုလားကြီးရဲ့ လှိုင်းလုံးကြီးက ကျုပ်ကိုတောင် ဒီလောက် ဖိထားတာ ချာတိတ်မလေးကို ဆိုရင်တော့.. ပိုပြီးအင်အားကြီးလာမယ့် သဘောမှာရှိတယ်..။ ကယ် မထူးတော့ဘူး.. အင်းတာဗျူး နောက်ကျရင်လည်း နောက်ကျတော့.. မတတ်နိုင်ဘူး.. ချာတိတ်မ ဆင်းပြီးမှာသာ ကျုပ်လည်း ဆင်းတော့မယ်လို့ ဆုံးဖြတ်လိုက်တော့တယ်..။ ကျုပ်လည်း တာတမံကြီး မပြိုလဲအောင် တောင့်နိုင်သမျှ တောင့်.. တင်းနိုင်သမျှ တင်းထားရင်းပေါ့.. လှိုင်းလုံးကြီးကတော့ ဝုန်းဆဲ ဝုန်းမြဲ..။\nဒီလိုနဲ့ ကျုပ်လည်း ပင်ပန်း နွမ်းချိလာပြီ.. ကျုပ်တကိုယ်လုံးလည်း ကြေမွနေပြီ..။ ခါးကပုဆိုးကလည်း ကျွတ်လုနီးနီး ဖြစ်နေပြီ..။ ချာတိတ်မကတော့ ဘယ်အထိသွားမယ်မသိ.. ကျုပ်အဖြစ်ကိုလည်း သိမယ်မထင်..။ ခရီးလည်း တော်တော် ဝေးလာပြီ..။ အခုထိ မဆင်းနိုင်သေးဘူး..။ ကုလားကြီးကလည်း မဆင်းသေးဘူး..။ ကျုပ်ဆင်းတဲ့ အထိများ စောင့်နေလေသလား မသိ..။ လူတွေကလည်း တက်ပြီးရင်းတက်ရင်း ကျပ်မြဲ.. ကျပ်ဆဲ..။ အဲ့ဒီလို တွေးတုန်းမှာပဲ.. ဗြုန်း.. ဆို ချာတိတ်မက ကျုပ်ဖက် လည့်လာပါရော..။ ဟင်း..! အဲ့ဒါမှ ဒုက္ခ.. ကျုပ်နဲ့ မျက်နှာချင်းဆိုင်ကြီး ဖြစ်နေပြီ..။ ဘယ်လောက်တောင် နီးကပ်နေသလဲဆိုရင် တိုက်တန်းနစ် ဇာတ်ကားထဲက မင်းသားနဲ့ မင်းသမီး ရင်ချင်း အပ်ထားသလိုကြီး..။ ကျုပ်ဘာလုပ်ရမလဲ.. ဘာလုပ်သင့်သလဲ...။ ချာတိတ်မ မျက်နှာက ကျုပ်ရင်ဘတ်နဲ့ ကပ်နေပြီ..။ အသက်ကို အောင့်ပြီး အနောက်ကို ပိုတွန်းဖိထားလိုက်တာ လှိုင်းလုံးကြီးက ဘယ်လို သဘောပေါက်တယ်မသိ.. ပြုံးပြုံးကြီး ဝုန်းရောပေါ့..။\nကျုပ်ကြာကြာ မတွေဝေအားပါဘူး ကျုပ်ကို တစ်ချက် မော့ကြည့်လိုက်တဲ့ ချာတိတ်မလေးရဲ့အကြည့်စိမ်းစိမ်း တစ်ချက်က စကားတွေ အများကြီးပြောလိုက်သလိုပါ..။ သူ့အကြည့်ကို အတွေးထဲကနေ ဘာသာပြန်ကြည့် လိုက်တော့.. “သေနာကြီး ဟိုဖက်ကို လည့်ပါလား.. ကားကြပ်တာကို အခွင့်ကောင်းယူတာလား.. လူကို ဘာမှတ်နေလဲ..” တဲ့..။ ကျုပ်လည်း လန့်သွားတာရော ရှက်သွားတာရောပေါင်းပြီး ရုတ်တရက် အားကုန်ရုန်းပြီး အနောက်ကိုလည့်လိုက်တယ်..။ အဲ့ဒီမှာတင် “ဝုန်းးး” ဆို တိုးဝင်လာတဲ့ လှိုင်းလုံးကြီးနဲ့ ပက်ပင်းကြီး ရင်ဆိုင်လိုက်ရတာပါပဲ..။ ကျုပ်လည်း “အု” ကနဲနေအောင် ခံလိုက်ရတယ်..။ ကုလားကြီးလည်း ကျုပ်မျက်နှာကြီး ရုတ်တရက် မြင်လိုက်ရတော့ နည်းနည်းတော့ လန့်သွားမယ် ထင်ပါတယ်..။ ဒင်းနဲ့ ကျုပ်က ဆူမိုနပန်းသမား နှစ်ယောက် ဖက်သတ်တော့မလို ရင်ချင်းကပ်ကြီး..။ ဒီတစ်ခါ ရင်ဆိုင်လိုက်ရတာက တာတမံကြီး မဟုတ်ပဲ အလွန်မာကြောတဲ့ ကျောက်ဆောင်နံရံကြီးဖြစ်နေတော့.. ကုလားလှိုင်းလုံးကြီးလည်း လန့်တော့.. လန့်သွားမှာပေါ့..။\nကုလားကြီးကို ခပ်တည်တည်နဲ့ ဘုကြည့် ကြည့်လိုက်တော့ နည်းနည်းတော့ ရှိန်သွားမယ် ထင်တယ်..။ ကျုပ်ကလည်း အညာသား.. ငယ်ငယ်ထဲက အုန်းပင်တက်လိုက် ထန်းပင်တက်လိုက် အကြမ်းပတမ်း ဆိုတော့ ထောင်ထောင်မောင်းမောင်း ဗလကလည်း ခပ်ကောင်းကောင်းလေ..။ ဒင်း လန့်မယ်ဆိုလည်း လန့်စရာ.. တကယ်လုပ်မယ့် ရုပ်ကိုး..။ ကျုပ်မျက်နှာ မြင်မှ ကနွဲ့ကလျ မဟုတ်ပဲ တကယ်ကိုက်မယ့် ကျားမှန်းလည်း သိရော လှိုင်းလုံးကြီးလည်း မဝုန်း နိုင်တော့ပဲ “ဗြုန်း” ဆို အနောက် လည့်သွားလေရဲ့..။ အဲ့ဒီတော့ ကျုပ်တို့ သုံးယောက်လည်း ရထားလက်မှတ် တန်းစီရင်း ကိုယ့်အလည့် ရောက်ခါမှ လက်မှတ်ကုန်သွားလို့ နောက်ကြောင်း ပြန်လည့်လိုက်ရသလို ပြောင်းပြန် ပြန်ဖြစ်သွားရောပေါ့..။ ကျုပ်ကတော့ ညှပ်မြဲ.. ညှပ်ဆဲ..။ ဒါပေသည့် ဒီတစ်ခါတော့ ကျုပ်က လှိုင်း ပြန်ဖြစ်ပြီ..။\nကယ်.. ကုလားရေ.. ဘာတတ်နိုင်သေးလဲ နင် တူ ဖြစ်တုန်းက နှံခဲ့ပြီးပြီမလား.. နင် အခု ပေ ဖြစ်ပြီ.. ခံပေလရော့.. လို့ တွေးနေတုန်းမှာပဲ.. ချာတိတ်မလေးက ကျုပ်ကို တွန်းတိုက် တိုးခွေ့ ဖြတ်ကျော်ပြီး မှတ်တိုင်မှာ ဆင်းသွားပါလေရော..။ ကျုပ် လိုက်ဆင်းလိုက်ရင် ကောင်းမလား..။ မဖြစ်ပါဘူးလေ.. မထူးတော့ပါဘူး.. နောက်မှတ်တိုင် ရောက်မှ ဆင်းတော့မယ် ဆိုပြီး ဆက်စီးလာလိုက်တယ်..။ တစ်လမ်းလုံး သူ့ကို ကာကွယ်ပေးလာတာကိုတော့ ချာတိတ်မက သိတောင် သိသွားပုံမပေါ်ဘူး.. ကျုပ်ကိုတောင် ဘုကြည့် ကြည့်သွားသေးတယ်..။\nလူနည်းနည်းချောင်သွားလို့ ကုလားကြီးလည်း သက်သာသွားတယ်.. အိမ်ကွင်းတုန်းက ဂိုးပြတ်နဲ့ ရှူံးထားတော့ အဝေးကွင်းမှာ ပညာပြလိုက်ဦးမလို့.. မကောင်းတတ်လို့..။ မှတ်တိုင်လည်းရောက်ရော ကျုပ်ဆင်းမလို့ လုပ်တုန်း ကုလားကြီးက ဦးအောင် ဆင်းသွားလေရဲ့..။ ခက်ပြီ.. လိုက်ဆင်းလို့လည်း မဖြစ်လေတော့ မထူးတော့ပါဘူး.. နောက် တစ်မှတ်တိုင် ထပ်စီးရုံသာပေါ့..။ နောက်မှတ်တိုင်လည်း ရောက်ရော.. တုန်ရီနေတဲ့ ဒူးတွေကို အနိုင်နိုင် ထိန်းရင်း ပုဆိုးကို အသာမလို့ ကားပေါ်ကနေ ဆင်းချလိုက်တော့တယ်..။ လူလည်း မလှုပ်နိုင်တော့ဘူး.. ပလက်ဖောင်းပေါ် ငုတ်တုတ်ထိုင်ချရင်း.. ဗိုက်ပူဘစ်(စ်)ကားကြီကို စိတ်ပျက်လက်ပျက် ကြည့်လိုက်တာ သူကတော့ သူမဟုတ်သလိုပါပဲ.. တိုးတက်သူတွေကို တင်ဖို့ ခရီးဆက်သွားလေရဲ့..။\nနာရီကိုကြည့်မိတော့ ဆယ်နာရီ ခွဲနေပြီ.. ကျုပ်သွားရမယ့် အင်တာဗျူးက ကိုးနာရီခွဲ..။ အချိန်လည်း တစ်နာရီလောက် နောက်ကျသွားပြီ..။ ကျုပ်ကိုယ်မှာလည်း ချွေးတစ်လုံးလုံးနဲ့ မာဆလာနံ့ သင်းနေပြီ..။ အင်္ကျီအဖြူဖွေးဖွေးလည်း တွန့်ကြေ ညစ်ထေးနေပြီ..။ ဒီပုံစံနဲ့ အင်တာဗျူး သွားလို့ကတော့ အလုပ်ရဖို့ မပြောနဲ့ ရုံးထဲတောင် ဝင်ခွင့်ပေးမယ်မထင်..။ ကျုပ်ဘာလုပ်ရမလဲ..! ဘစ်(စ်) ကား ပြန်စီးပြီး အိမ်ပြန်ရုံမှ တပါး အခြားမရှိတော့ပြီ..။\nအော်.. ဘဝ.. ဘဝ.. ကားတိုးစီးရတဲ့ ဘဝ..။\nဟော.. ဗိုက်ပူကားကြီး အိပဲ့အိပဲ့နဲ့ လိမ့်ဝင်လာပြီ..\nတိုးတက်သူတွေကြားမှာ ကျုပ်လည်း တိုးတက်ဖို့ ကြိုးစားရပေဦးမည်..\nခေတ်ဟောင်း ဘစ်(စ်) ကားကြီးနောက်ကို အပြေးအလွှား လိုက်ရင်း စိတ်လက် မအီမသာ တိုးတက်လိုက်ရပြန်ပါတော့သည်..။\nအချိန် 3:36 PM\nကိုရင်နော်ကြီး စာကိုဖတ်ရင်း မျက်စိထဲမှာ အရာအားလုံးက\nနောက်တစ်ခါအင်တာဗြူသွားရင် ညနေလောက်ကတည်းက ရုံးခန်းရှေ့ငုတ်တုတ်သွားထိုင်စောင့်..\nဒါမှ အင်တာဗြူးအောင်လို့ပြန်လာရင် တနေကုန် ကြပ်နေတဲ့ကားတစ်စီးစီးကိုတိုးစီးပြစ်လိုက်..\nဟား..ဟား..ဟား...သရုပ်ဖော်ကကောင်းလွန်းတော့ အော်ရယ်ပစ်လိုက်တယ် ။သူ့ခမျာ သနားပါတယ်။ ဟိ ဟိ ။\nအမှန်က ကိုရင် ကောင်မလေးကိုသတိရနေတာမဟုတ်\nခင်များနှယ် တော်တာကြီးကို။ဆေးစက်ကျရာ အရုပ်ထင်တယ်ဆိုတာ၊ အုတ်နံရံကို …….. တောင် ပန်းချီဖြစ်တယ်ဆိုတာ မဟုတ်မှလွဲရော ဒါမျိုးကိုပြောတာပဲဖြစ်ရမယ်။ အားရဝမ်းသာ ဂုဏ်ယူပါ့ဗျာ။\nသူပြောတဲ့စကားမှာ တို့စိတ်လေးများ ကြွေကျခဲ့ပြီ\nဟင်းဟင်း... ကျောချမှ ကုလားမှန်းသိတယ် အဘား အဘား... ဆိုတာ ဒါပဲနေမှာပဲ။\nကျွန်တော်လည်း ကြုံဘူးတယ်. ကျောင်းသွားရင်း (၄၈) ချက် ကြီးစီးတုန်းကပေါ့. (ကုလားကြီး တော့ပါဘူး.:-)\nနွေရာသီ ဆိုတော့ နေ ကလည်း ပိုးစိုးပက်စက် ပူ .ချွေး ဒီးဒီးကျတာဆိုတာ အစစ်ဘဲ ဗျိုးးး\nခေါင်း ကလည်း ကြက်လည်လိမ် တာက မှ ကြည့်လှဦးမယ် (အရင်ဘဝ ကများ ကြက်တွေကို ခြင်းကြီးနဲ့များ လိုက်ရောင်းခဲ့ ဘူးလား မသိပါဘူးဗျာ )\nရှေ့ က ကောင်မလေး က ခေါင်းလျှော်လာ ဆံပင် ကိုဖြန့်ထား ကားကလေတိုး တော့ နှစ်ခေါင်းထဲ တန်းတန်းမတ်မတ် ဘဲ. ...ဟတ်ချိုး ဆိတ်ဖွား တွေ မနည်းမနော ဘဲဗျိုးးး\nအားနာပြီး လက်လေးနဲ့ စုသိမ်းပေမယ့်လဲ လွတ်နေတဲ့ ဆံပင် အတိုအစ တွေက ပလူပျံ နေတာလေ\n(♫.ဆံနွယ်လေးတွေ ♫.♪. သံစဉ်တေးလိပ်ပြာ.♪) ဆိုနေလားမှတ်ရတယ်..ဖူးးး..\nအဲ..ကျောင်းရောက်တော့ မယောင်မလည်နဲ့ ကားဂိတ်မှာ သူငယ်ချင်းစောင့် သလိုလိုနဲ့ နာရီဝက် လောက်ထိုင်စောင့်နေလိုက်ရတယ် .အဲ ဖြစ်ပုံက ဂလိုဗျ\nဒူး တွေကလည်း ရှေ့က ကျေးဇူးရှင်ကို မထိမိ လေအောင် ကျားကန်ထားရ လေတော့ နတ်ဝင်သလို ဆတ်ဆတ် တုန်လို့\nဇက်ကြီး က လည်း (မေးခိုင်ပိုး ဝင်ထား သလို တောင့်နေ)\nအဲ အဆိုးဆုံးက ဘယ့်နှယ်ဗျာ ဆိတ်ခွံပုဆိုး အပြာလေးဝတ် သွားပါတယ် မရိုသေ့စကားဗျာ တင်ပါးမှာ ချွေးကွက်ကြီး ဘယ်လိုမှကို လှည့်ဝတ်မရတော့လို့ ကဲ.ကောင်းရော\n(အဲဒီနောက်တော့ ဘောင်းဘီဘဲ ဝတ်တော့တယ် ကြိုက်သလောက် ပူ “ကျောက်” ဘဲပေါက်ပေါက် စိတ် နာ ဒ.ယ်)\nအင်း...အခုတော့ “ချက်ကြီး” တွေ “နယ်” နှင်နေပြီဗျ ...\n“လွမ်းလို့ကျန်ရစ် ခဲ့မှာ အားနာပါတယ် လေ” လို့..\nဘတ်စ်ကားတိုးစီးခဲ့ရတဲ့ ဘဝတွေကို ပြန်မြင်ယောင်မိသွားတယ်ဗျ..\nအညာသားရဲ့ အဖြစ်ကိုဖတ်ရင်း ရယ်လိုက်ရတာ မနဲအရှိန်သပ်လိုက်ရတယ်...\nရေးထားတဲ့ အရေးအသားလေးတွေက ဆွဲဆောင်မှုအား တော်တော်ကောင်းတယ်။ ဖတ်လို့ကလည်းကောင်းတယ်။\nမျက်စိထဲ မြင်ယောင်အောင်ရေးနိုင်တယ်။ ကုလားကြီးက အပုန်းမှန်းသိလို့လား မသိဘူးနော်။ ၀ုန်းတယ်ဆိုတော့ ။ ကောင်မလေး ဘုကြည့်ကြည့်တာ မရိုးသားဘူးဗျ။ ငါကတော့ရင်တွေခုန်လို့ အပုန်းကြီးပါလားဆိုတဲ့ အသိနဲ့ ကြည့်တာဖြစ်မယ်။\nကုလားကြီးတိုးတာ တော်တော်ဒဏ်ခံလိုက်ရမှာပဲနော် ...\nဟုတ်ပ ဒီ ချာတိတ်မ ကလဲ .... ကျေးဇူးရှင်ကြီးကို ကျေးဇူးစကားတောင်မဆိုသွားဘူး ....\nဒီအတွဲဘလော့ဂ်တော်ကြီးကို မကြာခဏမဟုတ်ပေမဲ့ လာဖတ်ဖြစ်ခဲ့ပါတယ်ဗျား။\nဂီယာတုတ်ထောက်၊ ကတ်တောက်ကြိုးချည်၊ ဂဟေ ၃တန်၊ ယာဉ် ၃တန်၊ သတိ ဆီ၊ရေ၊လေ၊၀ိုင် ဘတ်စ်ကားကြီးတွေ နယ်နှင်ခံနေရပါပြီ။ လေပူစက်တပ်ကားအသစ်ကြီးတွေနဲ့ဆိုရင် ပိုခေတ်မှီမလားပဲ :P\nကလားကြီးရဲ့ကျောထောက်နောက်ခံ ကြောင့် ကောင်မလေးကို ကိုယ်ဖိရင်ဖိ ဆောင့်ရှောက်ပေးလိုက်ရတယ် ဆိုပါတော့\nအကိုက ဆူးပါတဲ့ဖက်ကြီးပေါ့ :P\nကိုရင့်ပုံကို မြင်ယောင်ပြီး ရီလိုက်ရတာ.. ငယ်ငယ်က သောကြာစာစောင်တွေ ဖတ်ရသလိုပဲ\nကိုရင် စင်ကာပူက ဗွက်ထတဲ့ သင်္ကြန် အကြောင်းရေးပါဦး။ သက်ပိုင်သူဆီက ကော်မန့်ဖတ်ပြီး ကိုရင်ရေးတာလည်း ဖတ်ချင်သေးတယ်။ special request!!!!\nအညာသားသနားပါတယ်။ စာရေးကောင်းတော့ မျက်စိထဲထင်းခနဲပဲ။\nသနားပါတယ် သူ့ခမျာ အင်တာဗျူးလည်းနောက်ကျတယ် ကားတိုးစီးရတဲ့ဒုက္ခကတော့ ရန်ကုန်မှာလွယ်ဘူး\nပြောချင်တာတော့ရှိတယ် နောက်မှာလူတစ်ယောက်လောက်ကိုပဲ ညွှန်းရင်ပိုကောင်းမလား။ ကုလားဆိုမုန်းတတ်နေတဲ့ အထင်သေးတတ်နေတဲ့ စိတ်တွေကို အားပေးရာ ရောက်မသွားစေချင်ဘူး။\nဟုတ်တယ်ဗျာ ကျနော် အဲ့ဒါကို မတွေးမိဘူး.. နောက်ဆို အဖက်ဖက်က ပြည့်စုံအောင် တွေးမှ ဖြစ်မယ်.. သတိပေးတာ ကျေးဇူးပါ.. ဒီထဲက ကုလားကြီးကိုတော့ ဟာသ တစ်ပုဒ်အဖြစ်သာ မြင်လည့်ပါတော့ဗျာ လက်က လွန်းသွားပြီ..\nဟားဟား.. ဦးနော်တို့များနော်... ရေးတတ်လိုက်တာ လွန်ရော...း) ဖတ်ရတာ အူကိုနှိပ်နေတာပဲ..း)\nဦးနော်ရေ .......... အသံထွက်အောင်ကို အော်ရီလိုက်မိပါတယ်။ အပြန်ဆိုရင်တော့ ဦးနော် သတိထားနော်။ ဦးနော်တည်းတဲ့ ရပ်ကွက်ထဲက တိုရှည်ကုလားမက မုန့်ကြိတ်ပြီး အပြန် ဗိုက်ပူကားစီးပြီး ပြန်နေကြတဲ့။ ဟီး


Posted by ကလိုစေးထူး at 10:30 PM\nဒီဝတ္ထုလေးဖတ်ရတာ တကယ်ပဲ ရင်ထဲ နင့်သွားမိတယ်။\nတခါတလေတော့လည်း လူတယောက်ရဲ့ မျှော်လင့်ချက်ဟာ သူ့ကိုယ်သူပြန်ပြီး ဒုက္ခပေးတတ်တာပဲနော်။\nကျမကတော့ ဆရာလေးကို အပြစ်မပြောလိုတော့ပါဘူး။ ဘာကြောင့်လဲဆိုတော့ သူ့အပြစ်ကို သူသိနေမှပဲလေ။\nနန်းမွန်ကြည်ရဲ့ ကံကြမ္မာပဲပေါ့ လို့ သက်ပြင်းချရင်း တွေးမိတယ်။\nကိုယ်တာဝန်မယူနိုင်တဲ့ ကိစ္စတခုကို လွယ်လွယ်နဲ့ မပြောသင့်ဘူးဆိုတာ ဒီဝတ္ထုဖတ်ပြီး သင်ခန်းစာလည်း ရမိပါတယ်။ ကိုယ့်စကားတခွန်းဟာ စစချင်းတော့ သူတပါးကို အားပေးသလိုဖြစ်ခဲ့ပေမဲ့ တကယ်တမ်း ထင်သလို ဖြစ်မလာတဲ့အခါ မျှော်လင့်ချက်မဲ့စွာ ရူးသွပ်သွားတတ်တာပဲ … နော်။\n၀တ္ထုအစအဆုံးဖတ်ပြီးတော့ အရောင်တောက်တောက် မျက်လုံးလေးတွေ ပျောက်သွားရှာတဲ့ ခေါင်းစုတ်ဖွားနဲ့ မိန်းကလေး နန်းမွန်ကြည်ကိုပဲ မျက်စိထဲ မြင်ယောင်နေမိပါတော့တယ်။\nဒီဝတ္ထုလေးအတွက် ကျေးဇူးအထူးပါ ကိုသံလွင်။\nWe are trying to publish myanmar blogger book and we also launchedablog to accept manuscripts from the members.\nOn that blog, we would like to describe some manuscripts from you and other famous bloggers who are good at writing.\nWill you allow us to do so, brother? Please let us know.\nThank you very much for your support to the myanmar blogger community...\nMar 22, 2007, 9:27:00 PM\nhein ko said...\nဒီဝတ္ထုလေးကိုဖတ်ရတဲ့အတွက်ကျးဇူးတင်ပါတယ် ကျွန်တော်က မုန်းသားလေးတစ်ယောက်ပါ လူတိုင်းလိုလိုမသိတဲ့ နွယ်တန်းနှင့်သောင်လယ် တချိန်တုန်းက ရွာကြီးတရွာဖြစ်ခဲ့တယ်ဆိုတာ ကျွန်တော်အခုမှ သိခဲ့ရပါတယ်...စိတ်မကောင်းရတာကတော့ နန်းမွန်ကြည်ရဲ့ဘဝလေးပါပဲ...မျှော်လင့်ချက်မဲ့ခဲ့တဲ့သူတစ်ယောက်အတွက် ဖြစ်ချင်တာ ဖြစ်မလာခဲ့ရင် ရူးသွပ်ခြင်းဆိုတဲ့ဘဝအထိ ရောက်သွားတတ်ပါတယ်..ဒါပေမယ့် နန်းမွန်ကြည် တစ်ယောက်အဲ့ဒီဘဝဆိုးကြီးကိုရောက်မသွားတာပဲ ဝမ်းသာလှပါပြီ... ရွှေမြို့မှ မုန်းသားလေး ကျွန်တော်......\nJun 19, 2014, 9:52:00 PM


Bengali Rohingya Terrorist Attack in Arakan, June 2012: ရခိုင်ပြည်နယ် ပဋိပက္ခကြောင့် အေးချမ်းစွာ ပညာ မသင်နိုင်သေး\nရခိုင်ပြည်နယ် ပဋိပက္ခကြောင့် အေးချမ်းစွာ ပညာ မသင်နိုင်သေး\nရခိုင်ပြည်နယ် ပဋိပက္ခအပြီး စစ်တွေမြို့ မြင်ကွင်း (ဓာတ်ပုံ – ခင်သြ / ဧရာဝတီ)\nရခိုင်ပြည်နယ် စစ်တွေမြို့ပြင်ရှိ နည်းပညာကျောင်းမှ ပြန်လာသည့် ကျောင်းသားများကို ယနေ့ နေ့လယ်တွင် ဘင်္ဂါလီ ရွာသားတချို့က အနှောင့်အယှက် ပေးသောကြောင့် တာဝန်ရှိသူများက ကျောင်းသားများ ကျောင်းပြင်မထွက်ရန် သတိပေးထားပြီး လုံခြုံရေး အကာအကွယ် ယူ၍ ကျောင်းသားများအား အိမ်ပြန်ပို့ပေးရန် စီစဉ်နေရကြောင်း သိရသည်။\n“ကျနော့်သားက ကျောင်းကနေ ဆက်သွယ်တယ်။ ဘင်္ဂါလီ ရွာသားတွေက ကျောင်းက ပြန်လာတဲ့သူတွေကို ဆိုင်ကယ်တွေနဲ့ လိုက်နှောင့်ယှက်လို့ ကျောင်းအုပ်ကြီးက ကလေးတွေကို ကျောင်းပြင်မထွက်ခိုင်း တော့ဘူး။ လုံခြုံရေးကို အကြောင်းကြား ထားတယ်။ လုံခြုံရေးတွေ လာမှ အိမ်ပြန်ပို့ပေးမယ် ပြောတယ်” ဟု နည်းပညာ တက္ကသိုလ် ကျောင်းသား မိဘတဦးက ဧရာဝတီသို့ ပြောသည်။\nနည်းပညာ တက္ကသိုလ်သည် စစ်တွေမြို့နှင့် ၈ မိုင်ခန့်တွင် တည်ရှိကြောင်း၊ ကျောင်းသွားရာ လမ်းတလျှောက်၌ ဘင်္ဂါ လီ ကျေးရွာတချို့ကို ဖြတ်သွားရကြောင်း၊ မိဘအများစုသည် လုံခြုံရေး စိတ်မချ သည့်အတွက် သားသမီးများကို ကျောင်း ပြန်မတက် ခိုင်းသေးသည့်အတွက် ကျောင်းသား အနည်းငယ်သာ ရှိကြောင်း သိရသည်။\nနည်းပညာကျောင်းအား ယမန်နေ့က စတင်ဖွင့်လှစ်ထားပြီး စစ်တွေမြို့ပေါ်မှ ကျောင်းသားများ တက်ရောက်နေ ကြကြောင်း၊ ကျောင်းကားများ၌ လုံခြုံရေးတပ်ဖွဲ့ဝင် တချို့လိုက်ပါပေးသည်ကို တွေ့ရကြောင်း ပန်းပျိုးလတ် ဘော်ဒါဆောင် ပိုင်ရှင်နှင့် ကျောင်းသား မိဘတဦး ဖြစ်သူ ဦးအောင်ကျော်ညွန့်က ပြောသည်။\n“ဘော်ဒါဆောင်မှာတော့ ကျောင်းသားတွေ တ၀က်လောက်ပဲ ရှိတော့တယ်၊ မိဘတွေ ကလည်းပဲ စိုးရိမ်နေကြ တုန်းပဲ၊ မနေ့ကတော့ ကျောင်းကားတိုင်းမှာ စစ်သား တယောက်၊ နှစ်ယောက် လိုက်ပြီး လုံခြုံရေး ယူပေးတာတွေ့ရတယ်” ဟု ၎င်းက ဆိုသည်။\nရခိုင်ပြည်နယ်ရှိ တက္ကသိုလ်ကျောင်း တချို့ စတင်ဖွင့်နေပြီ ဖြစ်သော်လည်း လုံခြုံရေး အခြေအနေကြောင့် တက်ရောက်သူ နည်းပါးသေးကြောင်း သိရသည်။\nစစ်တွေတက္ကသိုလ်မှ အပ နည်းပညာ တက္ကသိုလ်၊ ကွန်ပျူတာ တက္ကသိုလ်၊ အဝေးသင် တက္ကသိုလ် စသည့် ကျောင်းတချို့ကို ယမန်နေ့က ပြန်လည် ဖွင့်လှစ်ခဲ့သည်။\nတက္ကသိုလ် ကျောင်းများတွင် လုံခြုံရေး အစီအစဉ်များ ဆောင်ရွက် ပေးထားကြောင်း၊ စစ်တွေ တက္ကသိုလ်ကိုလည်း မကြာမီ ဖွင့်လှစ်နိုင်ရန် စီစဉ်နေကြောင်း ရခိုင်ဒေသတွင်း ဖြစ်ပွားခဲ့သည့် ပဋိပက္ခများနှင့် ပတ်သက်၍ ဖွဲ့စည်းထားသော ပြန်ကြားရေး အဖွဲ့ တာဝန်ခံ ဦးဝင်းမြိုင်က ဧရာဝတီကို ပြောသည်။\n“စစ်တွေတက္ကသိုလ်က ဘင်္ဂါလီရွာတွေနဲ့ နီးတဲ့အတွက် တချို့က လုံခြုံရေး စိတ်မချ သေးတာရယ်၊ ကျောင်းသားတွေက လည်းပဲ ကိုယ့်ဒေသတွေကို ပြန်သွားကြတာ ရယ်ကြောင့်ပါ” ဟု ၎င်းက ဆိုသည်။\nစစ်တွေမြို့နှင့် ရခိုင်ဒေသတွင်း ဖြစ်ပေါ်ခဲ့သည့် အကြမ်းဖက်မှုများကြောင့် စစ်တွေ၊ သံတွဲဒေသ တို့ရှိ တက္ကသိုလ်များကို ဇွန်လ ဆန်းမှ စတင်၍ ပိတ်ထားခြင်းဖြစ်သည်။ နေရပ် အသီးသီးသို့ ပြန်သွားသည့် ကျောင်းသားများနှင့် မိဘများထံ တာဝန်ရှိသူများ က အကြောင်းကြားထား ကြောင်းလည်း ဦးဝင်းမြိုင်က ပြောသည်။\nတက္ကသိုလ်များ၌ တက်ရောက်နေသည့် ကျောင်းသားများမှာ ဒေသခံတိုင်းရင်းသား ကျောင်းသားများသာ ရှိပြီး ဘင်္ဂါလီ ကျောင်းသား မရှိကြောင်း စစ်တွေမြို့ခံ ကိုညီညီက ပြောသည်။\nရခိုင်ပြည်နယ်ရှိ တက္ကသိုလ်၊ ကောလိပ်၊ အခြေခံ ပညာကျောင်းများ အားလုံး၌ အေးချမ်းစွာ ပညာသင်ကြားနိုင်ရေး၊ ကျောင်း\nသားများ၏ လုံခြုံရေး၊ ဆရာ၊ ဆရာမ များ၏ လုံခြုံရေး ပိုမိုကောင်းမွန်စေရန် အစိုးရ အာဏာပိုင်တို့က တာဝန်ယူ ဆောင်ရွက်\nပေးနိုင်ရေး အတွက် ရခိုင်တိုင်းရင်းသားများ တိုးတက်ရေးပါတီ (RNDP) လွှတ်တော် ကိုယ်စားလှယ်များက အစိုးရထံ တင်ပြ ထားကြောင်း သိရသည်။\nစစ်တွေမြို့ပေါ် နှင့် ဒေသ တ၀ိုက်ရှိ အခြေခံပညာ ကျောင်းများ အားလုံးနီးပါးကို ဖွင့်လှစ်ထားပြီ ဖြစ်ကြောင်း၊ သို့သော် မိဘ တချို့က ၎င်းတို့ သားသမီးများကို စိတ်မချသည့် အတွက် ကျောင်းသို့ ပို့ဆောင်ခြင်း မရှိကြောင်းလည်း ဦးဝင်းမြိုင်က ပြော သည်။ အကြမ်းဖက်မှု စတင်ခဲ့သည့် မောင်တော၊ ဘူးသီးတောင် မြို့တို့တွင်မူ ကျောင်းများအားလုံး ပိတ်ထားဆဲ ဖြစ်သည်။\nCopyright © 2011. Bengali Rohingya Terrorist Attack in Arakan, June 2012: ရခိုင်ပြည်နယ် ပဋိပက္ခကြောင့် အေးချမ်းစွာ ပညာ မသင်နိုင်သေး . All Rights Reserved